
| АЛЕКСАНДРИЈА 


Ти би, драги В..., да позабавим читаоце 
твоје „Отаџбине“ ексотичним путописима 2 Па 
лепо! Ако су вољни читати, то хајд у памети 
да пропутујемо заједно по том големом Ис- 
току, и да видимо пределе, градове и народе 
које наш свет мало познаје а ни мало не по- 
ходи. Тако се бар твоји читаоци неће утру- 
дити, а менићеу њиховом друштву бити при- 
јатна почивала. 

_ Де да пребродимо најпре Јадране и Сре- 
диземно Море и да се позабавимо који часу 
Александрији, баш сад када сав свет обрће 
поглед на њу. Од по века овамо западни свет 
се свикао да сматра Александрију као европ- 
ску колонију, те је с тога као саобраћај с 
овим местом веома живахан. Четири голема 
морска пута везују Мисир с Европом и на 
свакоме врве путници тамо овамо. Било да 
пођемо из Трста, Бриндизи, Џенове или Мар- 

сиље, свуда ћемо наћи читаве гомиле Евро- 
пљана од сваке руке. Једни иду да виде оста- 
тке давно минулих векова, други да окрпе 
своја оштећена плућа у благом зраку од Ка- 
јира; ови овде враћају се своме кућишту у 
Мисир, пошто су се расхладили у свежем ал- 
писком зраку, они тамо надају се да ће стећи 
кућиште и почињу већ, топлоти неуки, да га 
капаришу знојем; богаташи што иду у Горњи 
Мисир да лове, и сиротиња што би у Доњем 
да прода што боље своје знање и умење; 
људи с пуном торбом алата што ће да их 
храни, и жене с пуним дојкама млека што 
ће да хране друге; авантиријери оба пола: 
мушки се надају уловити масну прћију а женске 
упецати који обли буђелар похотљивих бан- 
кара, — све то врви у Мисир пунахно жеља, 
и наде, и опћу веселост на броду прекинуће 
само за часак шупљи, ритмичан кашаљ где- 
којег хектичавог, ваљда зато што свако из њега, 
разбира тихи шапут: „Метепјо тог!“ 

Ако иначе ветар не заваља море и узне- 
мири наше путовање, пријатнијега пута није 
од овога. Јадранско се Море тада свако јутро 
купа у руменој зори а свако вече кити пур- 
пурним плаштом. Трст и Задар огледају сеу 
његовом зрцалу, а Дубровник се успео на ви- 
соку греду и гледа љубопитно пут запада, као 
да тражи убаво Гаргањско Брдо на другој 
страни; а мало даље у Албанији високо при- 
брежје од Валоне сваки час поздравља Брин- 
дизи, као стари пријатељ што га гледаше са 
страховањем, када је Цезар на кршној барци 

пркосио бесним валима што га растављаху 
од њега. 

Трећега дана бићемо у Крфу, красном отоку 
спрам Епира, и разведрићемо се у густом 
хладу маслинових шума, дивећи се лепоти 
негдашњих енглеских летњиковаца, што вире 
из густих лугова вазда лиснате неранџе; па 
ћемо од туд дуж ломне Левкадије, Итаке и 
Кефалоније, крај плоднога и дивотним цвећем 
окићеног Занта, правце у широко море. Сутра 
дан гледаћемо ломну Кандију, где брда нигда 
нису без пушчаног јека а долине без злат- 
нога неранџиног воћа, али ће за који час да, 
утоне у зреник потоње прибрежје европско 
(Светога Јована), и око нас је свуд унаокруг 
плаво Средиземно Море; над нама је угасито, 
вазда ведро сицилијанско небо, обноћ начи- 
чкано звездама а у зору ис вечера окићено 
ситним љубичастим облачићима — ми смо за- 
пловили јужним појасом, јер нас вечерња, ома- 
рина почиње подсећати, да смо далеко од 
свежег вечерњег зрака европског. Још два 
дана па ће плаво море да позелени, у знак 
да се пучина примиче крају; а за час, два 
помолиће се на јужном зренику цигла једна 
танахна кула. То је Фаро, ноћно светлило што 
казује мрнару тридесет миља на далеко, где 
је ушће од Александрије. 

Наје то више онај горостасни, древни Фаро, 
који је негда светлио Цезару да нађе лепу 
Клеопатру; давно је већ на његовим разва- 
линама, баш на самој ивици града, озидана, 
модерна цитадела, она иста што су ту скоро 

топови енглеских оклопница послали „небу 
под облаке.““ Нови Фаро је даље према 33- 
паду, на крају дугачке долме, која за бурна 
времена заклања бродове што улазе у луку. 
И садањи град није више онде где стајаше 
древна Александрија. Од ове не остаде ни 
циглога зида; само неколико брежуљака од 
истрошена градива, показују њено место на, 
истоку садањега града, а на обали морској 
идући пут Розете. Још мало пута, па ће на, 
обзору да засветли нова Александрија као ла- 
буд усред језера, јер лежи на равници тако 
ниско, да валови морски гдешто запљускују 
крајње улице. Улазећи у садању луку, ваља 
се броду провући између многих подводних 
коралских банака, што је веома трудно, а кад 
је море узрујано, и ризично. Мисирска влада 
не хтеде да развали ове препреке, јер ми- 
шљаше да су добри чувари Александрије од 
навале непријатељских бродова; данас не 
мисли више тако, те ће енглески динамит ја- 
мачно прокрчити улазак у луку. 

Александриска лука, ограђена долмама од 
тесана камена, начичкана је бродовима из 
свију крајева света; непзбројне шарене барке 
трче пароброду на сусрет да прихвате пут- 
нике: под нама, над нама, около нас — свуда 
вика, јер Арапи вичу кад раде и седе, кад 
лежу и устају, и муче само кад спавају. 

ж% У 2 књизи издања Српске Књижевне Задруте штампане 
су пишчеве прте „С мора и са сува,“ и међу њима на стр. 67 
до 85 „Крвава Работа,“ која се бави једним догађајем енгде- 


скога бомбардовања Александрије. Она ће читаоцу у многоме 
допунити горњу слику. 

Како је мисирска обала махом песковита, 
народ би се у Александрији жив сопржио од 
врућине, да није свежег ветра с мора, да га 
расхлади. Све што је крај више згрејан, то 
све јаче дува ветар с мора, и лећи ће само 
пред зору, кад се песковито земљиште рас- 
хлади. Свуда у топлим пределима струји свеж 
морски ваздух пут краја, а у жаркима је до- 
бротвор живих створова што станују на крају. 
Европљанин без њега не би могао опстати 
тамо. — Али с пролећа и с јесени почне да 
дува злогласни хамзин с југоистока, баш оданде 
где је пустиња Сахара, и тада је стање у Алек- 
сандрији несносно. Ваздух се около ње за- 
магли ситним летећим песком, а омарина је 
тако голема, да нам се чини као да смо из- 
међу две згрејане пећи. Урођеници су вични 
овој атмосферској невољи и гледају сумњивим 
саучешћем како се Европљани од муке ва- 
љају по влажном патосу. Ова кубура траје 
наизменце неколико недеља |хамзи значи пе- 
десет; ваљда хоће да каже: ветар од педесет 
дана); и за то време онће у Европи с про- 
лећа као »југовина“ да почисти снег с пла- 
нина, а с јесени да нанесе вруће кише на 
усеве; дакле да донесе благодат, али за то 
ће у Мисиру да измучи сваку живу европску 
душу. Огромни пројект творца Суецког Ка- 
нала, Лесепса, да прокопа венац пешчаних 
брежуљака што деле Сахару од мора и да 
преруше пустињу у језеро, без сумње би до- 
нео Мисиру кише и хлада, али се свет плаши 
да би промена такве простране површине 

земље начинила од Европе — Сибирију, и та 
зебња није неоснована, кад помислимо да је 
Суецки Канал повукао за собом кишу, које 
пре-не беше у оном пределу. 

Куће арапске озидане су од бела отесана 
кречњака који се у слојевима меша с уга- 
сито црвеним опекама, те су с тога већином 
правилно ишаране. 

Оне се уздижу на више бојева, и будући 
су махом без крова, то се на горњој, цемен- 
том патосаној тераси, граде кућерци за ку- 
хину, или, ако је ова под земљом, тада је на 
крову смештен укусан павиљон, где се у вруће 
доба године ужива свеж морски зрак. Про- 
зори су пространи и затворени честим, стру- 
гарима вешто израђеним, решеткама; мало је 
кућа са стакленим прозорима, — то је из- 
лишан и досадан луко у оним пределима. О6- 
лик арапских кућа је по све необичан, бу- 
дући је сваки горњи бој шири од доњега; 
улица тако буде све ужа на више и личи на 
недовршен тунел. Овај начин зидања даје 
улици више хлада; а кад се улица згор за- 
стре поњавама тада је сва у хладу. 

Улице нису вијугаве као турске већ праве, 
али како су куће на рогљевима троугло 06- 
лика, то улице иду радијално, и читав је град 
састављен из троуглих делова и сличан неком 
лавиринту. Дуварови с улице нису прави, већ 
степенасти, као оно турски, те тако стаје, 
имајући прозоре на све стране, имају и про- 
маје, дувао ветар с које год стране. Стил кућа 
је китњаст али укусан, само што су дво- 

ришта пуста, без биља и пуна кала, јер се 
сплачине бацају кроз прозор, и, у недостатку 
олука, ту киселе али никад не сасуше. 
Куће европских колониста по све су налик 
на оне, што се виде у јужној Италији, што 
је наравно, јер су прве колонисте тамо били 
Талијани. Оне су правилне, више бојева, ви- 
соке, омазане и окречене, али редовно без 
крова. Те куће разликују се од наших тиме 
што сваки прозор допире до патоса и обгра- 
ђен је с поља маленим балконом, те може 
ваздух лакше да пири кроза станове. Куће 
богаташке (а таквих беше тма у Алексан- 
дрији) озидане су од тесана ливорнскога мра- 
мора, имају веома укусне простране портике 
а зада богато искићене вртове с тропским 
биљкама и скупоценим цвећем. Удобност тих 
кућа, простор стаја и лепота њихова украса 
далеко надмаша европске грађевине Усред 
баште прскају водоскоци, портици су иски- 
ћени скупоценим древним купама и прили- 
-кама. Свака нас, као вилистан, привлачи, да 
је гледамо и да удишемо мирисаву свежину 
около ње. Мало је ових палата поштедела, 
срџба Фанатисаних Арапа: данав многе леже 
на гомиле и крче праве, простране, гранитом 
и мрамором патосане улице около њих... 
Град је наокруг засађен густим луговима 
од палме, те тиме искаче све то више бела 
боја његових кућа из угаситог лишћа, кад га 
гледамо с мора. Свака палма ће с јесени да 
донесе пет, шест гроздова датула, од којих је 
гдекоји тако голем, да имају два човека доста 

да прте на обрамници. Плод је датуле, док је 
грозд на дрвету, неранџасте боје, а кад се уз- 
бере, постаје за који дан угасито мрк, као оне 
које видимо сушене на продају. Урођеницима, 
Доњег Мисира палма је и отац и мајка: њези- 
ним плодом свежим и сушеним (у песку) храни 
се народ целе године; од њезина лишћа граде 
се кровови, од њезина влакна плету се везива, 
и много друго покућство справља се још од 
њезиних делова. Како је огрев у Мисиру изли- 
шан, то ће сасушене палме, кад се сруше, да 
плове Нилом или да иструле где падну. 

Неке од ових баштина леже крај друма 
што води Нилу, и у њиховом хладу смештене 
су каване и пивнице усред бујна зеленила и 
шарена цвећа. С вечери су ова места пуна, 
света, јер ће туда да се прошеће елита град- 
ска на хинтовима; али ја сам најрадије из 
јутра тражио њихову хладовину и сркутајући 
мирисаву моку гледао на карване Фелаха, 
како проносе у град своје производе на ка- 
милама, магарцима или, ако су убоги, на глави: 
Женско дели терет с мушким на једнако, па 
још гдекоја прти и дете на раменима.“ Чи- 
њаше ми се, да су ове групе живописније од 
оних вечерњих европских, где иза утегнуте 
елеганције често провирује сурова природа, 
а гдешто и наг разврат... Александрија је 
ризница плоднога Мисира, а Мамон је неми-_ 
ран друг што наводи човека, да све више 
жели, што више има... 


# Арапчад, како се отртту, јашу на раменима својих матера, 
и држе се ручицама за главу. 

Иза ових тропских баштина, настаје около 
града с једне стране очајна равница од песка, 
а с друге недогледна баруштина. Како се по 
песку трудно ходи, то народ из околине ве- 
ћином јаше камилеи магарце. Камила се виђа 
у граду само кад уноси терет из околних 
места, магарац напротив, зауздан као коњ, 
шеће се испод свога црвеног седла дневи 
и ноћи поносито по граду и прти за неколико 
гроша сваког, ко хоће да га јаше. Како он 
у трку конкурише са сваким „Фијакром“, то 
се многи служе њима, те с тога се виђа у 
Александрији на сваком углу по чопор ма- 
гараца. Сваки има свога вођа, који трчи за 
њим и подстиче га виком на што бржи ход. 
Ова стрпљива животиња прти по песку као. 
по улици, те њојзи могу захвалити, што сам 
више пута обиграо Александрију, видео оно 
мало старина_и науживао се прелесне око- 
лине Нила. 

Од старина да поменем цркву свете Ката- 
рине, која лежи прикривена између брежу- 
љака разоренога града, прилично добро одр- 
жана, зато што је подземна, као што су свуда 
прве хришћанске цркве. Кад сиђемо низа 
стубе, нађемо се у пространом четвороугао- 
ном простору. Зидови и сводови окартани су 
стуком, као оно у стајама древних кућа рим- 
ских, и исписани светим иконама налик на 
оне што се виде у старим византиским цр- 
квама. У зачељу види се још необојени че- 
твороугаони комад, где је стајао олтар, је- 
мачно од мрамора; а у дну пружа се дугачак 

мрачан коридор, у коме су гробови с обе 
стране изрезани један поврх другог у камену. 

Судећи по величини ове катакомбе, била је 
опћина свете Катарине веома мршава, а жен- 
ско име беше од првих главара придевено 
цркви јемачно зато, што је у Египту култ 
Изиса“ био опће распрострањен. 

Џински обелиск од гранита начичкан хи- 
јероглиФима (Клеопатрина Игла), који се је 
до скора поносито уздизао над Александри- 
јом и привлачио сваког путника к себи, по- 
шао је пут Америке, да краси Нову Јорку, 
пошто је његов другар, који кроз толике ве- 
кове лежаше крај њега, отишао у Лондон. 
Обе старине продаде мисирска влада за ма- 
лене новце. Само још огромни Помпејев Стуб 
гледа с узвишена брежуљка иза града на 
измрвљене остатке древног града. Говоре да 
су Римљани уздигли тај горостасни стуб од 
руменог гранита нубиског на разурама вели- 
чанственог серапејског храма |Серапеум) по- 
тоњег споменика паганског култа у Мисиру. 
Стуб јеу римском стилу и тако голем, да се 
гледалац губи уза моћну коцкасту стену на којој 
је уздигнут. Около њега у песку пружа се го- 
лемо арапско гробље с узвишеним гробовима, 
од тесана камена као неки мртвачки град. 

Далеко је трудније описати вам лепоту ми- 
сирских вртова около Нила. Онај рукав што 
опасује Александрију (Махмудија) има узви- 
шену и озидану обалу, дуж које су нанизани 


% Древни кипови Изиса представљају женско с дететом на 
крилу. Њом се симболисала земља што храни људство. 

вртови, један лепши од другога, а на самој 
ивици ограђен је веома добар насип за шетњу. 
Вртови су заграђени гвозденим Филаретама, 
те је сваки шетаоцу на углед, а сваки има у 
дну укусно озидан летњиковац. Поседници се 
надмећу у улешшавању својих вртова: доносе 
биљке из целога света, и красе их њиховим 
цвећем. Из њих мирис нигда не избива, јер 
кад једно прецвета, замени га друго. Ово је 
место пред вече главно шеталиште Алексан- 
дринаца ; друм од града до Нила начичкан 
је хинтовима и јахачима, и тај мисирски „кор- 
30“ далеко надмаша напуљску Кјају и бечки 
Пратер. Хинтови су махом Француски Фабри- 
кати; коњи су чиста арапска и сириска крв; 
а тоалете такмаче се давна већ с онима, што 
се шире по Елисејском Пољу париском. 

Чудновато одскаче од ове огромне раскоши 
сиромаштво фелаха што станују на супротној 
обали у коцкастим избама од набоја. Арапу 
је мило сунце, с тога су му засеоци огољени 
од сваког биља, и, ако се овде онде види по 
које дрво, тоје хлад за гуске и пловке, које 
у чопоре пате около Нила, да њима за- 
сите вазда гладне колонисте александриске. 
Иза ове долине пружају се подводне ливаде, 
где се хране руље биволских крава, што снаб- 
девају град млеком. Фелах около града ис- 
кључиво живи од отих производа. 

Као сви градови, где живе европски насе- 
љеници, и Александрија је подељена на ев- 
ропску (Франачку) и арапску страну. Арапи, 
будући већином мухамеданци, не хоће да се 

мешају с колонистима, и наравно не гледају 
их радо, као што бу то скоро и делом за- 
сведочили. Осим мухамеданства много пот- 
храњује њихову мржњу и то, што су насе- 
љеници већином капиталисте ис тога госпо- 
дари урођеном, сиромашноме пуку, ца јоши 
охоли, окрути господари. Арапски народ, ого- 
љен због неваљале управе мисирске, беше по 
све зависан од колониста. Фелах што обра- 
ђује земљу, мимо све своје двоструке летине, 
вечито је задужен европском „зеленашу,“ а 
грађанин што нема земље живи од службе 
колониста. Ако се овај шеће у хинтову, Арап 
трчи испред коња и крчи пут; ако по обеду 
држи сијесту, Арап лежи на прагу и чува 
му продавницу; кад пође на ноћиште, Арап 
мора, као пас, да лежи на прагу од куће, а, 
кад „мадама“ зареди визите или пође у шетњу, 
Арап мора да чува децу, па је још и бојем 
почашћен, ако се оштети које дете... Да их 
само још могаху продавати, држим да би ми- 
сирски Арапи били у истом положају у коме 
беху црнци у Америци пре Федеративне борбе. 
Данас су ти црнци тамо далеко слободнији 
од Арапа у Мивсиру! 

Арап је мрке коже, пупчастих образа, де- 
белих усана и широке браде, али лепога, стаса, 
покретљива тела и дурашне снаге. Његово је 
одело по све просто: беле гаће и бела или 
плава кошуља, која допире до чланака од 
ногу, а на глави бела прошивена, дињаста, 
капица. Имућнији носе поврх овога одела још 
простран, бео или црн, талар, а поврх ка- 

пице плитак фес с дебелом плавом кићанком. 
Као сви мухамеданци, Арапи се брију у мла- 
дости, а кад остаре, пусте браду и уживају 
неко првенство у друштву. И ако су Арапи 
махом лармаџије, ипак су благе нарави и пре 
ће се уклонити од насиља но што ће га учи- 
нити. Колико су хитра тела, толико су жи- 
вахна схватања: доста је Арапу да чује је- 
дан пут страну реч па да је упамти за навек, 
да види један пут страна човека, па да га 
свугде позна. Они, што раде около бродова, 
брбљају све европске језике, и казаће на крају 
сваком поморцу, на ком је броду. Имајући 
своју књижевност, често се виђају по својим 
продавницама с књигом у руци, а још чешће 
по улицама где читају по више: добар део 
знања набављају у јавним предавањима, која, 
бивају крај каване насред улице. Предава- 
лац говори с узвишеног места, а публика седи 
унаокруг, пије каву и слуша. Било да предаје 
или пева, да декламује или да прича, — око 
њега је мртва тишина, док говори, а кад за- 
врши, тада ће да зареди с тањиром кроза 
публику која му се одазивље приличном ко- 
лектом, нарочито ако уме добро шалом да 
зачини свој рад. 

Жеене арапске нису лепе, али су већином 
стасите и поносите. Кожа им је мрка, а лик 
на бради исписан плавим троуглом. Кад праве 
те слике, они избоду кожу иглицама и натру 
је индигом; те мазде остају за навек. Удате 
жене из околине испишу тако сву доњу усну, 
што ни мало не уздиже њихову и тако су- 

мњиву лепоту. Жене у граду носе беле, здол 
набране, гаће и дугу, румену или жуто иша- 
рану, кошуљу. На улици се застру плавим 
пространим чаршавом од главе до пете, што 
у њих заступа „Фереџе«“ Туркиња, али су обич- 
но откривена лика, и само кад се нађу међу 
мушкима, застру га кутом свога покривала: 
Удате жене још носе на челу сребрн или по- 
злаћен ваљак, који се спушта до носа и до- 
приноси своје, да се лице што више нагрди. 
Женске са села одевене су у угасито плаве 
кошуље и повезане танком црном марамом; 
лице им је откривено а чаршава не носе, ја- 
мачно што не могу да га купе. 

Девојке се почињу удавати од десет година, 
и ја сам више пута гледао недораслу женску 
децу, где носе своју децу на раменима. ( 
тога се није чудити, што је у Мисиру деце 
као мишева, и што тамо генерације достижу 
у трку једна другу. Старац од шездесет година 
обично је прапрадед; од петнаест био је отац, 
од тридесет дед, итд. Бабе су у Мисиру на- 
равно махом младе. 

И ако арапске жене обрађују веома лепе 
рукотворине, ипак су веома каљаве, а кућу 
и децу држе чисто као и себе. Њихове ко- 
шуље ретко праве познанство с водом и са- 
пуном, те ву зато гдешто неопредељиве боје. 
Деца су им обично сва улепљена калом, па, 
све да су и два крока далеко од Нила, ва- 
љају се по песку, а остављају реку гускама. 
Мужеви зато ни мало не запињу, јер су и 
сами одрасли у калу, и осећају се удобно у 

својој масној кожи. Само кад су скрај својих 
жена, скачу по законском обреду за часак 
у воду на опће увесељење европске „Фукаре.“ 

Арапски народ храни се веома просто; 
комад лепиње са сиром, прегршт кувана пи- 
ринџа и коју датулу — то му је храна с 
дана у дан. Овнујско месо и риба је храна 
имућнијега сталежа. За љута пића Арап не 
хоће да зна, премда су му цивилисани европ- 
ски суседи сваки дан пијани пред очима. Кад 
га ови у пијанству нападну песницама, он се 
мирно уклања, јер као правоверни мухамеда- 
нац поштује махните људе. 

Ја бих вас и даље водио по Александрији, 
да ме не муче злогласне мухе; нису ми ноге 
толико уморне ходом колико су руке, бра- 
нећи се од те досадне живине. То нису наше 
стидљиве мухе, што кришом пецају људе; 
ове наваљују са свим срчано на наше лице, 
и срде се као зоље кад се бранимо од њих. 
То долази отуд што ве Арапи нигда не бране 
од њих; они спавају мирно, а мухе им на 
лицу у гомилама држе обед. Особито су обла- 
порне на дрљаве очи, којима је Мисир бо- 
гато снабдевен. Арапи мисле да мухе чисте 
оболеле очи, па их пуштају стрпљиво да врше 
свој целовити рад; шта више ни малену децу 
не хоће да бране од њих. Европљани се истина, 
грозе од оте живине, јер знаду да муха може 
својом сисаљком да окужи здраве очи, али 
Арапи не хоће да верују пи ту „Франачку“ 
предрасуду.... 


ТАМО АМО по истоку 1 


у 


18 ТАМО Амо ПО истоку 


Како је Александрија од вајкада била по- 
средница трговине између Истока и Запада, 
то-се источни становници њезини, пролазећи 
мимо нас, мењају као слике у калејидоскопу. 
Слуге нижега реда, мушке и женске, већи- 
ном су црнци из Судана. Многи су купљени, 
и позније, кад је влада забранила продају ро- 
бова, припознати као својина њихових госпо- 
дара. Многи су слободни, служе за плату и 
мешају се брачно са Арапима. Зарад те смесе 
_ боја александриских Арапа прелива се од бе- 
лога у црно, кроза све мрке нијансе. Напро- 
тив су Сиријанци, настањени у великом броју, 
махом белолики, а њихове жене, необично 
беле коже која у црном свиленом покривалу 
то више одскаче, могу се сматрати као про- 
тотип кавкаске лепоте. Кофте арапске, који 
се, будући хришћани, мешају с овима, пред- 
стављају смесу ових двају типова; о њима се 
може рећи да нису ни црни ни бели већ, 
што се у нас каже, „црномањасти.“ Овим 
ових виђају се скоро сви источни типови у 
граду: од белоликог Персијанина с високом 
црном шубаром до Етиопа што му се лице 
такмичи са скоро очишћеном ципелом. За па- 
кост се овај последњи најрадије облачи у бело 
рухо, јемачно у жељи да уздигне што више 
своју ексотичну лепоту. 

Јесмо ли се, драги читаоци, доста проше- 
тали по Александријиг Ако јесмо, добро смо 
учинили, јер тога лепога града није више: 
разорила га срџба притиснутих и злоставље- 
них урођеника. Од како је Фелах створен, 

вазда је морао погнути шију испод туђег бича; 
Грци и Римљани, Персијани, Мамелуци и Турци 
господарили су наизменце у Доњем Мисиру. 
Народ је трпео тај бич ваљда зато што је био 
освештан у Меки; али кад виде даму европ- 
ски „неверник“ поче господарити по кући, 
он се ево први пут миче, да се опрости ње- 
гова господарства. Араби-паша је у неку руку 
што су Абд-ел-Кадер и Шамил били своме на- 
роду, па је сва прилика, да ће свршити као 
они двојица, с том разликом само, што је 
најпре могао да се освети неизбројним ев- 
ропеским колонистама. Гледао сам ту скоро 
бесне господаре, како беже испред пожара, и 
траже спаса на бродовима, а кад су срећно 
добегли, сетише се да немају... хинтова 2 не ! 
да немају — преобуке. 

Од читавог европског краја остадоше две, 
три банкарске куће: одбранила их је шака 
наоружаних — Срба. 

Од вајкада држе новчани заводи и велике 
трговачке куће у својој служби по којег на- 
оружаног Бокеља (из Маина и Паштровића) 
за чувара. Кад је Араби-паша иза бомбардања 
почео да повлачи своју војску из Алексан- 
дрије и дао налог да се европски крај са- 
жеже, ови се беху прикупили у мале чете и 
брањаху оружаном руком банкарске куће, где 
се беху склонили несрећни бегунци, који не- 
маху више нигде спаса. И ако Арапи пресеко- 
ше воду, а пламен са. свију страна загрозио,. 
они издураше на своме месту све док се нису 
искрцали европски војници. Ваља се поновити 

јунаштвом тих сународника наших али сажаља- 
вати их, што немају у својој кући чега, да 
бране тако мушки, већ морају за кору хлеба, 
да улажу свој живот за свакога и против 


Де да се уклонимо из овога метежа у Цр- 
вено Море. Његове жарке обале, чини ми се, 
данас су гостољубивије од убавих нилских 
поља, где су већ разбеснеле Фурије рата, грозне 
савезнице незајазиве прождрљивости људске. 
"Жедни либиски песак, који је прогутао то- 
лике војнике „Бонапартине“, опет ће, иза 
скоро читавога века, да се налоче европске 
крви... Теши се британска мајко: парна, ма- 
кина ће дабоме заменити чиле синове твоје !.. 


и -———— 

Плодовита долина нилска, која схвата у себи 
Доњи Мисир, има троугли облик (отуд назив 
делта). У горњем углу лежи Каиро, у оба 
доња: Александрија на западу и Порт-Сајид 
на истоку. Могли бисмо за дан претрчати про- 
страна, шеницом и памуком и разним другим 
усевима окићена поља мисирска и пасти у 
Сувец на ноћиште; али је удобније и кори- 
сније путовати морем: удобније, што нас неће 
давити врућина која је на копну голема, а 
корисније што ћемо овуда пребродити онај 
величанствени рукотвор људски што се зове 
Суецки Канал, и који се не може гледати, а 
да човек с поносом не осети голему снагу 
данашњег друштва. 

На овоме путу, истина, нема високог и зе- 
ленилом обраслог приморја ни убавих засе- 
лака, које смо гледали на обалама Аркадског 
Залива: обала је мисирска махом ниска, а 
боја њезина песка очајно бледа; тек овде 
онде види се на крају по која гомила коц- 
кастих кућица рибарских, које, будући без 

крова, изгледају испод стаситих палма као над- 
гробне плоче ; а гдешто се зарад даљине виде 
само круне од палма, те се чини као да су 
израсле у мору. Али ће нас у недостатку ле- 
пог предела занимати они ројеви рибарских 
чамаца, које пар по пар сретамо сваког часа, 
и увесељавати нас живописне групе арапских 
рибара, којих је рухо само у толико одмакло 
од адамитског, што имају обавијен пешкир 
около чела и бедара, па, да се не би умо- 
тано друштво на броду ругало њиховој голо- 
-тињи, они га дочекују и испраћују шаљивим 
досеткама из којих често провирује ругло на 
цивилисане обреде европске. За чудо се многе 
њихове шале дотичу дневних догађаја, и се- 
ћам се једног таког рибара, који је препоручи- 
вао своју робу оболеломе Мг. Бизмарку, када 
је овај одиста боловао. Ко је игда посумњао 
да сиромаштво и веселост могу да живе под 
једним кровом, ваља дазавири до удно ових 
бродића, да се увери да јето одиста могуће. 
У чамцу је човек и жена, али је кућа (ако 
се чамац може тако назвати) начичкана мла- 
ђим нараштајем, који би, поређан у хроно- 
лошком реду, представљао подугачак ред ор- 
гуљиних свирала, и који је толико весео ко- 
лико је прљав, и ако живи више на мору 
но на суху. О овој фели људи могло би се 
рећи да су рођени пливачи, јер кад би који 
поклизнуо и пао у море, плутао би као чеп 
од бутиље, док му не би који од старијих 
бацио конопац, дага извуче у барку. Из бла- 
годарности подметнуо би му избављени, како 

се докопа барке, ногу, стрмоглавио би га у 
море, па би се онда смејао све то јаче, што 
се овај у води више жести п дере. Јадни ри- 
барчићи не знају да то бивам другде, да из- 
бављени подметне ногу своме избавитељу, те 
овај мора у суноврат, јер да знају, можда би 
се у такој прилици још јаче смејали. 

Два часа, од александриске луке пут истока, 
пролазимо крај једног језичца, на коме се 
види јака тврђава. То је Абукир. Удобна лука, 
што лежи иза њега, гробница је прве Фран- 
цуске армије у Египту. „Буонапарта и Нел- 
зонј<“ — шапћу нам хитри таласићи около 
тврђаве, јер од оног знаменитог дана, када 
је затутњила лука од силовитих топова бри- 
танских, као да су заборавили силне галије 
Цезареве и злаћену барку Клеопатрину, што 
им је једрила на сусрет. Буонапарта и Нел- 
зон — два такмаца што се отимаху за бо- 
гату нилску делту! Њих давно више није; 
један је понео херојску смрт, други мученичку; 
али је борба њихова дотрајала до наших дана, 
и мал да је нису ту скоро довршили Симр 
и Улели.... — 

Овај комад мора, што сад пресеца наш па- 
роброд, зове се Бело Море, ваљда зато, што 
кроза плитку воду прозире бело дно морско. 
На овоме дну нигде се не види једро зе- 
ленило морске маховине, што се иначе радо 
хвата за пучину морску, а не види се зато, 
што валови силовито замешају песковито дно, 
те не дају биљу да проклија. Ми пловимо сад 
североистоку ; на западу се сунце провлачи 

кроза редове угасито љубичастих облачића, 
и спушта се зренику тамо иза Трипоља, а са 
истока ено већ светлуца наизменце бео иру- 
мен пламен морског светила код Розете. Море 
се сад бели као млеко ; рибарске барке се журе 
крају, који је сад добио угаситу боју, а на 
модром небу трепти по гдекоја звезда. На броду 
се разређује круг путника; свако тражи своју . 
постељу, као да хоће у сну да скрати време 
што га још дели од Порт-Сајида. — 

Ја бих да се са својим друштвом још мало 
· позабавим на крову; море је тихо а ноћ, као 
вазда, ведра, баш онако као што беше, када је 
Октавијан једрио туда у потеру за Антонијем, 
У Мисиру се, као и другде, мењају ветрови, 
али небо остаје ведро, и они облачићи што 
се с јутра и с вечера снују поврх морске по- 
вршине, растопе се за час, кад сунце помоли 
главу над зреником. Ноћи су махом ведре а 
небо, са угасите боје своје, далеко чешће озве- 
здано, но у нашим странама. Над нама су 
миријаде светила: чини се као да смо под 
црним, срмом извезеним шатором. Наше очи 
сувише ву засенуте јасним салонским лампама, 
па као да не могу да продиру у дубину ова- 
ког чаробног Фирмамента; али Арапу је ова 
звездана ноћ, мила и он се тешко растаје с 
њоме. Ђило да је с караваном у пустињи или 
код своје куће, он ће се прикупити с дру- 
штвом у гомилу, запалиће своју наргилу, по- 
гледаће често у небо; старији ће причати шта 
је се збило, а млађи шта се збива, п предање 
кружи по арапском свету, као звезде по арап- 

ском небу, а често се у приче уплећу имена 
„кебир“ (великог) генерала Француског и „ка- 
петана“ (адмирала) енглеског. 

Источни народи у опће не луче оштро ноћ 
од дана, као што то бива у нас Они иду за 
својим послом ноћу као и дању; а спавају 
дању као и ноћу, и то онде где их савлада 
сан. У арапским градовима ноћу врви свет 
по улицама као усред подне; само по подне 
су улице празне, јер свако се склања у хлад 
због големе врућине. Има предела где је дневна 
жега тако голема, да земљоделци могу само 
ноћу да раде; 06 дан се забију по земуницама, 
и спавају. 

Кад нас сутра поздрави зора, ми ћемо осе- 
тити ту аФриканску жегу ; сад нас хлади ноћни 
поветарац па заборављамо да смо близу АФ- 
рике! Сад бродимо правце истоку, а испред 
нас сева сваког тренутка бледо светило код 
Дамијете. Да је према дану, видели бисмо 
на главном ушћу нилском читаву гору ви- 
соких стубова; то су катарке нилских лађа, 
натоварених мисирским берићетом, што чекају 
·_ источни ветар, па да одједре пут Александрије. 
Оне имају само једно троугло једро, али је 
то једро необичне висине, и само мачја по- 
кретљивост арапска може да се узпуза до 
наврх катарке, да га веже и дреши. Зарад 
големог једра, лађа веома брзо плови, и кад 
је тврд ветар по крми, хоће да се такмачи 
и с паробродом. — — 

Још на истоку звезде нису забледеле, а пут- 
ници се већ прикупљају на кров: стража је 

огласила да је на догледу светило од Порт- 
Сајида. И одиста, ено сваког секунда сева 
електрична луча на зренику и разлева бледу, 
магиску пругу све до нашег брода, као оно. 
месец, кад се рађа на истоку. Светило је ово 
урес морске грађевине п тешко себи има је- 
днака на европском приморју; његова луча до- 
пире тридесет миља у море, те с тога мрнар 
об ноћ пре налази Порт-Сајид но об дан, бу- 
дући је на веома ниској обали. Зарад те ниске 
обале, наравно је море на далеко плитко, те 
стога Суецки Канал отпочиње већ до три миље 
испред обале; а даби ово просечено корито 
било сачувано, да га не зарони песак што 
валови без престанка измећу на крај, огра- 
ђено је с обе стране дугачком дигом од огро- 
мних бетонских плоча, о које се ломе сило- 
вити валови. Наш је брод запловио између 
боја“ у Суецки Канал, а пред нама је китњаста, 
модерна варошица што се зове Порт-Сајид. 

Пре дваестину година ово место беше очајна, 
пустиња, као и сад што је одавде па све до 
сириске обале. Према западу простиру се не- 
догледна језера све до источних нилских обала, 
а та језера су зарад ниске обале смешана с 
морском водом, те с тога се около њих на- 
сељава само перушина што живи од рибо- 
лова. · Ројеви пливачица п голема јата Фла- 
минга шарају монотону белоту ових језера и. 
мету се за својим ловом. Према западу је ова 
долина, што је плачу повећи валови морски, 

таласаста, те су долови њезини проређани 
ситним барама. Свуда је јалов песак и слана 
вода, те с тога се нигде не види стручак зе- 
лене биљке. Усред те пустоши, на једном уз- 
вишеном брежуљку, што је насула човечја, 
"рука, сазидан је Порт-Сајид крај самога ка- 
нала, који је ту проширен у доста пространу 
четвороуглу луку. Кад се је пре петнаест го- 
дина отворио канал, ова насеобина европска 
бројала је само неколико дрвених барака; 
данас је ту озидана лепа, правилна, варошица, 
о правим улицама и кућама по европском 
укусу, само што су на горњим бојевима про- 
зори заклоњени ходницима, који се пружају 
дуж читаве куће. Ти ходници (балкони) чу- 
вају зидове од сунчаних зракова, а об ноћ се 
становници на њима прикупљају и хладе у 
отвореном зраку. Зиме дабоме нема у Порт- 
Сајиду: јануар је по температури једнак на- 
шем мају; а лето је тако топло, да осим Арапа, 
свако бежи са сунца и тражи заклона по 
кућама или хлада у подземним стајама на 
влажном песку. 

Ја рекох „европска колонија,“ јер су ста- 
новници ове варошице прикупљени из читаве 
Европе. На улицама Порт-Сајида могу се чути 
сви источни и западни језици, и ови нас сами 
собом већ подсећају, да стојимо на међи од 
два света. Уза 'енглеског гвожђара пи прода- 
вача бродарске робе видиш улицкану лутку 
Француског фФризера; дуванџинице су грчке, 
каване и пивнице славенске, специјалитете је- 
русалимске продају Јевреји из Палестине а 

хлеб „пекари“ из Ђерманије. Јевреји из Ара- 
бије, који су по све налик на пољске Јевреје, 
посредници су трговине између Арабије и уну- 
трашње Африке а узгред прекупљују од морнара, 
што пролазе, хинеску и јапанску робу и пре- 
продају је мисирским туристама за — европ- 
ску цену. Чак и неколико Маџара нашао сам 
у овом месту, и тиме се уверио, да се и ван 
Угарске може живети. |„Ех га Нипеалат поп 
езЕ уЦа !<“) 

Наравно има међу оваком смесом људи и 
пробисвета од сваке руке. Један предузимач 
што оштри ножеве носи на својој Фирми и по- 
носиту титулу „дентисте,“ али се таквом аван- 
туријеру смеју остали бербери, јер њихова су 
врата окићена читавим венцима од шупљих 
зубова, а живописана рука с отвореном жи- 
лом сведочи да се они не страше ни крво- 
пролића. Један такав пробисвет био је неко 
време на гласу доктор тога места, а док је 
власт докучила, да је он другде био заступ- 
ник неке фирме, што извози бојане мешине 
на Исток, и забранила му слати и даље своје 
пацијенте под — песак, он је већ прибрао 
лепу белу пару за црне дане и — сад је при- 
лично ваљан Фабрикант гасне воде у Порт- 
Сајиду. | 

Као: у свима источним варошима, и овде 
се живи ноћу а спава дању, премда се ту да- 
леко мање спава но игде, јер нема места на, 
Истоку где је такав голем промет као овде. 
Како бродови свију великих народа европских 

пристају овде, било да полазе за Индије или 
да се враћају од туд, то наравно има свака на- 
родност своју пивницу у Порт-Сајиду. Како 
стигне брод с путницима, и пивница се на- 
пуни света: чаше звече; музика свира ; Арап- 
чићи уоколо просјаче; пасажери часте младе 
харфенискиње, а пасажерке развлаче нато уста; 
келнер Фалсификује рачуне а газда пиће; пр- 
љаве Арапкиње нуде цвеће а прљави Арапи 
Француске „конвекције“ ; мусје, сињоре, џентл- 
мен, кирије, мајнхер!«“ пљушти над главом 
ужурбаних путника, јер још мало па ће да 
зариче пароброд, пасажери ће да се врате 
на брод и да отплове, музика ће да занеми 
и — „Елдорадо“ ће за два, три дана опет 
да се застре самртном тишином, док га ка- 
кав други пароброд из нова не оживи. 

Кадшто се деси да присцеју два, три паро- 
брода у исти мах, и тада се варошица напуни 
пасажера, те се по улицама сатиру један преко 
другога, а магазини су тада пуни купаца. Јер 
сваки има што да купи овде: ко иде за Ин- 
дију снабдева се лаком одећом, ко се враћа 
у Европу купује топлу. Овде је стовариште 
за сваку потребу: Јапанез се ту за час пре- 
руши у Европејца кад полази пут Париза, а 
Европејац у Индијанца кад иде пут Калкуте; 
свако ту нађе што му треба, и свачији новац 
прима се на овој пијаци. 

И ми смо се снабдели дебелим шеширима. 
од рогозине, што ће да нам чува главу од 
смртоносне зраке тропскога сунца, па смо се 
вратили из прашњавих улица и жагорних пив- 

ница на брод, који се ево креће у канал. 
Около нас није сад више недогледно море; 
ми смо у тесном кориту канала, који је толико 
широк и дубок (26—28 стопа) да се брод 
може провући кроза њ. Местимице има и ши- 
рих места, да се склони један пароброд дру- 
гоме с пута. Ово свртање удешавају сигнали 
на долми, који су уздигнути на доглед један 
до другога. Тако се хоће више од једнога 
дана да се преплови читав канал, који је 
осамдесет и шест морских миља дугачак, те 
с тога се обично једна ноћ преноћи у њему. 

занимљиво је гледати с такве станице на па- 
роброде који мимо нас пролазе. Зарад тесноће 
пролазе тако близу, да нас често само четири, 
пет стопа деле; а како се тада веома споро. 
плови, имамо доста времена да га посматрамо, 
особито ако се успнемо на какво узвишено 
место. Највећи пароброди, што плове овуда, 
то су енглеске транспортне лађе што носе 
војску у Индију или је враћају од туд. То су 
бродови бело обојени од три, четири боја и 
с два димњака; они хватају три, четири ти- 
суће људи (за потребу и више), и како путују 
дуго до Енглеске, то имају сваку удобност 
за путнике. Они су уређени као каква оп- 
ћина, садрже школе и тамнице, сва могућа 
„надлежателства“ и „настојателство“; ту је 
црква и болница, ту се крсти и опева, игра 
и ради, кува и пије, меси и коље — једном 
речју: то је читава варош. Пролазећи мимо 
нас, морао сам се успети на катарку, да ви- 
дим кров тога колоса. — Овај лепи пароброд 

што сад пролази мимо нас, то је Француз, 
али носи хинеско име „Јанг-Си.<“ Он долази 
од Јукахаме, дотиче Хину, а прима пасажере 
из Француских колонија у Сајгуну, Светом 
Маурицу и чак из Мадагаскара. Задњи кров 
његов је пун наслоњача, у којима се путници 
ваљају од врућине, а предњи је пун кавеза 
с тропским птицама и разном другом живо- 
тињом. Ту није мртва тишина као на енгле- 
ским транспортима ; ту се пасажери у опкладу 
надвикују, папагаји крече, зверад урличе, мр- 
нари певају, а сви скупа нас учтиво поздра- 
вљају, и ако се до сад нигде видели нисмо, а 
сва је прилика да се више и нећемо видети. 
Такви су Французи! 

Далеко је до Суеца; још ћемо и више па- 
роброда срести. Сад ћемо мало да погледамо 
на канал, којим смо иза кратке почивке на, 
ново запловили. На самоме ушћу канала стоји 
једна кућа... не: вилистан који је холандска 
влада озидала у најлешпшем стилу римске ре- 
несансе за удобност својих путника, за до- 
њоземске колоније. Унаокруг свуда пустиња, 
а кад прекрачимо колонаду и уђемо у зграду, 
видимо се једним махом пренесени у Европу. 
Кућа је озидана у четвороуглу, а у дворишту 
скрива се прекрасни тропски врт. Свежина 
тога врта пирка по свима стајама, које су 
искићене европским луксом. Све што путник 
налази у хотелима париског булевара, наћи 
ће и у „Ноје Меедеапде«“ у Порт-Сајиду,... 
наћи ће још више, јер је врт искићен најо- 

дабранијим јаванским цвећем, а свежина је у 
овој топлоти далеко пријатнија но у Европи. 

„Један завитак према југу, и пред нама је сад 
канал прав као свећа све до самога хоризонта. 
Ваља нам се провлачити кроза њ више од три- 
десет миља, остављајући за собом час по на 
долми по једну кућицу, где станују надзор- 
ници и телеграфисте с чуварима канала, и 
једну повећу штацију |(кантара) где канал пре- 
сеца каравански пут из Сирије за Египат, те 
је на том месту мали заселак. Наравно је и 
долма од сухога песка, а ови станови људски 
леже усред пустиње, окићени нешто по којом 
суморном гранчицом. Ипак нам се из ових 
кућица осмејкива весео породични живот: 
об дан је свако на свом послу; об ноћ се дру- 
жина прикупља на једно место, и проводи 
вече у весељу; а кад се појави који незвани 
гост, шакал или хијена, (што често бива), дру- 
жина не мирује, док му кожу не разастре по 
патосу. Кад би се нашао који пароброд близу 
такве штације на ноћишту, друштво би се 
увећало, и добар део ноћи провео у весељу. 

Од једном почну обале да се уздижу, а 
канал да кривуда. То је знак да смо близу 
првог језера, на коме је подигнута варошица, 
Измаилија у почаст екскедиву. То је језеро, 
тешто две миље у квадрату, окружено бр- 
дашцима засутим „летећим“ песком, а према, 
западу види се читава гора од дрвећа, из 
којих провиркују кровови од кућа, где ста- 
нују чиновници канала и његов творац, Ле- 
сепсе. Ми се дивимо једром зеленилу у овој 

пустињи; али нас становници уверавају да је 
овај песак веома плодовит, кад се залива 
слатком водом. Лесепс је дао прокопати ка- 
нал из Нила и спроводи га одавде кроза гво- 
здене олуке у Порт-Сајид, да њиме поји ста- 
новнике и снабдева бродове пијаћом водом. 
И одиста, једријега поврћа и слађег воћа, 
тешко да игде има, но што је овде; скоро 
сви европски плодови успевају, јер их штити 
густи хлад платана од сунчане жеге. Около 
ове свеже оазе свуда гб песак, што се сваким 
ветром помиче и слаже у ситне таласиће ! 
Тешко Европејцу који се, полазећи из овог 
језера, нађе између високе долме, кад духне 
хамсин! Ваздух се напуни ситним „летећим“ пе- 
ском, те се гледа као кроз маглу; дисање 
отежа, кожа се зажари, и нама облада неки 
чудновати немир. С крова бежимо у брод, из 
брода на кров — нигде покоја! Кад је хам- 
син јак, није могуће пловити каналом, и тада 
ваља стати међу обе усијане долме и чекати 
да попрестане: ноћу се тешко спи од големе 
врућине, а кад сведемо очи, и нехотице на- 
мећу се нашој машти песком претрпани ка- 
равани у либиској пустињи, па презамо иза сна. 

Кад се попнемо на катарку и погледамо 
поврх ове високе пешчане долме пут запада, 
изненадиће нас повелика зелена пољана, ме- 
стимице искићена гајевима од платана. Ту је 
једна насеобина древнога Мисира (Серапијум), 
у којој су недавно енглеске колоне нашле 
колосалне споменике једнога фараона (Рамза). 
Довде су се сачували трагови једног древног 

канала, који је из Црвенога Мора прокопан, 
јамачно за трговачки пут с египатским насе- 
обинама. — 

Ми смо сад пребродили овај несносни део 
канала, што личи на гробницу, и ушли у по- 
велико језеро, које се називље „горко“ зато 
што му је вода одиста горка (од горке соли). 
Сваки брод гледа да га ту затече ноћ, јер 
само овде могу становници брода мирно да по- 
чивају, будући је врућина сношљива. Кадшто 
је ту више бродова на окупу, и ноћиште бива, 
веома пријатно, то зарад песама што се кроз 
тиху ноћ разлежу по језеру, то зарад посета, 
што се у таквој прилици измењују. Они што 
долазе из Европе жељни су источних посла- 
стица, а они што иду из Индије траже за- 
падне, те се отуд сутра са зором свако ра- 
стаје задовољно. 

Још једно мање (горко) језеро, што лежи 
крај великога, имамо да пребродимо, па онда, 
улазимо у последњи део канала, који иде 
правце, као први, све док се не савије около 
Суеца. Предео је сад около нас разноличнији: 
од истока види се кроза маглу планински ла- 
нац што се даље дуж Суецког Голфа називље 
Синајска Гора; према западу је зеленикаста, 
равница с разређаним насеобинама, иза ње 
види се суецко брдо. Под њиме лежи на је- 
дном ниском пешчаном брежуљку варош Суец 
што је негда, док не беше канала, врвела, ин- 
диским путницима, који су сету искрцавали, 
да наставе пут у Александрију железницом, 
а која сад, удаљена од канала, чами и зева 

у пола расељена. Како је Суец зарад обли- 
жњих баруштина нездраво место, то су Фран- 
цузи одмакли канал од њега, долму проши- 
рили лепим насипом и ту подигли нову ко- 
лонију, која се у лепоти и укусу надмеће с 
измаилиском. Пре но што смо дошли до ње, 
остављамо према, истоку једно арапско сеоце, 
где се каравани из Синаја одмарају кад пре- 
лазе у Суец. Занимљиво је гледати контраст 
ових двеју насеобина: овде гб песак, тамо 
бујно зеленило; овде голи зидови, тамо ши- 
роки, двоструки кровови; овде неописана, не- 
чистота, тамо крајна чистота. Мало час гле- 
дали смо Арапа како хрче у хладу од палме; 
_ а сад гледамо колонисту како борави сијесту 
у хладу окресане акације. Мало час трчали су 
гладни Арапчићи за паробродом дуж канала, 
и рибали тврд хлеб што им бацаху весели 
мрнари навалице у воду; а сад гледамо из- 
обиље на лицу колониста а удобност у сва- 
ком углу њихових станова. Источњак гледа 
с друге обале какве је плодове донео трудан 
рад европским насељеницима ; али он лешкари 
и сад на топлом песку и гледа с презором 
на европски „конфорт;“ њему није од потребе 
да се мучи: сунце га бесплатно греје док 
живи, а кад умре и тако му ништа не треба. 
Алах ил Алах ! 

Поприште знања и уметности, силни Егиате, 
стовариште богате Арабије, учитељу зади- 
вљалих ордија европских, шта се је све зби- 
вало по теби, те си тако грозно опаог 

Онај Арап, кога мало час гледасмо како 
спава у сенци његове камиле, јамачно би нам 
одговорио на ово питање, да је будан, и тај 
одговор би био од прилике: „Иншалах !“ 

Ево нас на јужном ушћу канала. Пред нама 
је пространа лука суецка, а около нас ћарка 
свеж поветарац из Црвенога Мора. Према 
југу види се на обали морској, усред жутог 
песка, једна густим палмама обрасла оаза; 
то је Мојсијев Извор. Је ли одиста ту велики 
Јеврејин напојио свој одабрани народ Оста- 
вимо талмудистама нека мудрују о томе, а ми 
— хајмо даље ! 


Ш. ДУЖ ЦРВЕНОГА МОРА 


је 


Прошли смо Суецки Канал, огромну »„ка- 
пију Индије,“ па задовољени тим величанстве- 
ним спомеником труда човечјега, нисмо стигли 
ни да размишљамо, колико се богато данас 
награђује тај труд. Истина не платисмо за 
превоз више од десет динара на главу, али 
је за то платио брод који нас вози толико, 
колико се у нас рачуна „приличан капитал,““ 
и тај наравно исплаћује индиска и хинеска 
роба на европским пазарима. А сад ево нас 
у пространој луци од Суеца, па, да нам не 
би на броду било дуго време, извешћемо се 
на обалу и разгледати мало ову варошицу, 
која је негда била тако живахна а сад уса- 
мљена гледа суморно на два километра уда- 
љени канал. Очевидно је Лесепс ишао да од- 
макне европски Суец од арапскога, јер је у 
полукругу заходио од овога на пет километара 
даљине, а на дољи је подигао читаву нову 
варош за колонисте. Можда је томе било за- 


% Бродови плаћају за предаз дванлест динара од тоне, а 
обично су 1500—2000 тона големи, што чутују у Индију. 

машних узрока; ја ћу навести само овај да 
је стари Суец, лежећи на обали морској, об- 
локан слатком водом која се с околних бре- 
жуљака слива у долину и разлива у простране 
баре. Скоро је сваки до около града локва 
застрта дебелим жабокреком; а задах ових 
баруштина не могу да утру ни оне силне коре 
од неранаџа, које газимо по улицама суецким, 
ни они гроздови мирисаве банане, које Арап- 
чад од јутра до мрака држе у песници. 

Ми смо зарад даљине морали да уседнемо 
на мисирску коњицу, хоће рећи на оседлане 
магарце, а ови трче тако брзо, да смо мо- 
рали упети сва чула, да се читави одржимо 
на седлу, те нам не остаде ни једно на рас- 
положењу, да њиме осетимо гнусну околину 
Суеца. За овим магарадма обично трче њи- 
хове вође, а ови, у жељи да „сепЏеталп«“-и 
што пре стигну и плате свој „бакшиш,“ тако 


ревносно подстичу своје „бурике,“ да смо се. 


морали бранити више од њих него од њихове 
брзоноге стоке: био сам окупан у зноју кад 
сам у првој улици сишао са свога 501- алб 
парипа. Стајао сам до чланака у песку, што 
заступа варошку „калдрму,“ и очајно гледао 
на очајне развалине около себе. Нигде зелене 
гранчице, нигде свежег хлада; свуда около 
мене сивасто бели високи зидови, тако мр- 


шави и дремежни, да ми се чињаше сваки. 


час, да ће који да се сурва и поздрави мој 
први, а јамачно и последњи, долазак у његов 
поносити град. Многи од ових зидова иски- 
ћени су још крупним Француским и енгле- 

ским натписима, који сведоче да је Суец негда 
гледао срећније дане: Стапа Ноге] а' Опгеп;, 
а мало даље над затвореним ћепенцима Отапа 
Мастадп дез Тађас5; чудноватим удесом утрло 
се О с Опеп!-а, као даје исамој Фирми било 
смешно, што се у хотелу место пасажира, 
скривају врапци и брегулице. Трчао сам кроз 
улице, колико ми је допуштао ситни песак 
под ногама, у нади да ћу наћи бар једно ме- 
станце, да се мало расхладим. Из улица ме 
гоњаше неки особити мирис од мемле а с 
пијаце ме отераше неки задах голих Арапа 
и ројеви муха. Већ сам смишљао како ћу у 
недостатку воде да прежватам једно груме 
арапске гуме, што лежи у рпама и врећама 
по улици, кад ал ево баш на самој ивици 
града једне, да речем, баште с Фонтаном, јер 
у овој пустињи може се тако назвати једно 
водом поливено двориште у коме беху поре- 
ђане неколике саксије зелене мирте, међу 
којима је стидљиво прскао један измајстори- 
сани „водоскок“ читава три прста у висину! 
Не сећам се да сам игде у каквом парку тако 
слатко одахнуо, као у овоме импровизованом 
врту. И то чудо од вештине и укуса, које 
данас не бих дао ни за паркове александри- 
ске, ни за Езбекију од Каира, створио је је- 
дан Грк! Нека је слава његовој успомени, 
јер човек, који живи у такој пустињи погла- 
вито да поји своју жедну европску браћу, за- 
служује сваку хвалу.“ Можете мислити, како 
сам се иза ове почивке журио градским врат- 
ницама, где ме је чекао мој верни — магарац; 

чињаше ми се сад да не трчи доста брзо, 
кад сам измицао из града. 

Али бих се огрешио да вам премучим добре 
или боље лепе стране суецкога града, колико 
год сам и грабио да му обрнем леђа. Суец има 
лепих зграда; али то је својина неколицине 
богатих трговаца арапских. На крају воденога 
друма, ови су посредници трговине целе ис- 
точне стране Горњег Египта све до Абиси- 
није, и роба од туд гомила сеу Суецу зарад 
· железнице која га везује с Александријом. У 
кућама ових људи има источне удобности и 
источног кала; доњи је бој обично један го- 
леми празан простор који се полива водом, 
те тиме горњи, где станује породица, постаје 
свежији. Стаје су простране, и премда су ста- 
новници мусулмани, не живе одељено по полу, 
као Турци, већ у заједници, нити затварају 
странцима своја врата, као ови што чине. 
Арап је гостољубив и толерантан свуда, где 
није у додиру с Фанатичним Туркоманом. Као 
свуда кроз Мисир, куће су пи овде пуне деце, 
и на лицима овога подмлатка огледају се све 
феле африканске од Нила па до Конга. Томе 
се није чудити, кад помислимо да је Суец 
пре неколико десетина година још био главно 
стовариште мушкога и женскога робља, које 
су пирати хватали дуж читаве западне обале 
Црвенога Мора и стизали у Суец да од туд 
њима зајазе — Цариград. Од како је мисирска 
влада забранила продају човечјега меса, пре- 
носе трговци своју живу робу на источну 
обалу мора, а од туд је у караване спроводе 

кроза пространу Отоманску Империју од Је- 
мена па до Цариграда. Није давно да сам 
гледао својим очима један чопорић живе робе 
на броду, који иђаше из Сирије у Цариград, 
и ако сам давно већ читао у новинама да на 
Истоку нема више трговине с робовима. Дан 
дањи у Цариграду свака боља кућа има своју 
црнокожу лепотицу, која истина по улици иде 
за ханумом у шетњу, али пакосни језици уве- 
равају, да многе од ових суданских лепотица, 
имају код куће и других неких дужности осим - 
шетње с белокожом госпођом. — 

Ми смо тај исти дан заједрили кроза Суецки 
Залив пут Црвенога Мора. Поветарац што нас 
је хладио у Суецу остао је наш верни пра- 
тилац, и хладио нас је све то јаче, што смо 
се више примицали ушћу од залива. Према, 
истоку модри се Синајско Брдо, а подножје 
му се купа у ситном покретљивом песку. На 
оној троуглој главици — веле — примио је 
Мојсије своје заповести, и за тај труд његов 
обдарило га је хришћанство богатим само- 
станом у долини тога брда, и у том самостану, 
где има калуђера сваке конфесије, за чудо нема 
ни једног — рабина. Са западне стране је голо 
брдо с дубоким јаругама и провалијама ; згодно 
место одиста за беснога, , цара свију животиња.“ 
У Суакиму, мало ниже југу, виђа се често 
млађи нараштај ове зверке на џазару. Од туд 
_ обично иде у добре кавезе, па пут Хамбурга, 
у Европу, да занима шетаоце у менажеријама. 
Гледали смо га сви, тога у сужањству одго- 
јенога лава, како се изнурен тегли по кавезу 

и чека да му се добаци комад меса; то није 
лав, то је сенка његова: другојачији је лав 
у његовој домовини Мисиру, као тигар што 
је другачији у Бенгалу.“ Али, што нам не по- 
казују у менажеријама, а што је вредно по- 
гледати, то је камелеон, који се роји баш у 
Доњем Мисиру. Ова животињица, по све на- 
лик на гуштера, живи по треци у јаругама. 
од ливада, храни се миријадама нилских ин- 
секата и доноси се с пролећа на пазар, и то 
с трском заједно, пошто му Арап завеже реп 
за лист. Занимљиво је гледати, како мења 
боју сваког часа, сив, бледо зелен, угавито 
зелен, љубичаст па најзад угасито мрк, го- 
тово црн. Очи су му јако испупчене и све 
до зенице застрте кожом ; рољају се као два, 
зрна на све стране, и живина може у исти 
мах да гледа на обе обратне стране: гореи 
доле, десно и лево. Животињица ова се ве- 
ома лако припитоми, и може се хранити и 
зеленим лишћем; само се нигда не виђа на 
патосу, већ се вазда вере по засторима. — 

Путовали смо пуних двадесет и четири са- 
хата, док вмо стигли до Сазвана, острва што 
лежи на ушћу Црвенога Мора. Около нас 
крешти читаво јато галебова, што се леже на, 
том кршном острву, и — гле чуда! — гале- 
бови су ти — црни, баш као и људи. Та је 
тоалета дабогме противна законима физике, 
јер сунце у овим крајевима тако јако жеже, 


· % Др: Хилдебранд који је више година путовао по Африци, 
а сад у налогу берлинске академије испитује Мадагаскар, уве- 
раваше ме да је више пута виђен од лава али нигда нападнут, 

да нам и најлетнији капут већ постаје несно- 
сан; али — ко ће да растумачи све смерове 
мајке природе 2! Је ли црнац зато црн што 
живи вечито у сунцу, или је саздан зато, да, 
живи вечито у сунцу Зашто је црнцу у тој 
жези вазда суха кожа, док наша бела дневи 
и ноћи цеди воду као какав дестилациони апа- 
рат2% Зашто гола црна глава снови зраку сун- 
чеву, док бела европска гине од те зраке 2 
Да сам умео да растумачим све то, можда 
ме не би задивило црно перје на галебовима, 
који у нашем песништву пролазе само као 
бели и сиви. — 

Ушли смо у Црвено Мореи обале се около 
нас размичу; за мало још па су нам све не- 
стале из вида. Оно малено море, што нам се 
на земљописним картама чини узано као неки 
канал, широко је до две стотине миља, а у 
дужину мери дванаест стотина. С обе стране 
је, на педесет миља далеко од обале, начи- 
чкано коралским банцима, те само по среди 
остаје слободан пут за морепловство. Ко хоће 
крају. мора да се провлачи с бродом кроз 
те банке, што се само с добрим пилотима, 
може предузети. Ти банци су сви под водом, 
јер их граде морске животињице које баш 
из воде узимају себи храну и градиво за своју 
кућу; ако кад дође јачи одлив, многи се виде 
поврх воде; а и да су под водом, виде се 
исто, јер се плитка вода поврх њих зелени. 
Пловећи између њих, изгледа море као нека 
башта: плава је пучина застрта неизбројним, 
да речем, цветњацима, јер је површина банка, 

обрасла, као цветњак, разнобојним биљкама. 
Лепота ове нептунске вегетације ни мало не 
уступа цветним пољанама копненим. Нагнимо 
се само, кад је мирно море, што ближе по- 
вршини његовој и завиримо кроза кристалну 
бистрину у дубину воде: ту су листата дрва 
и густи џбунови, а на овима гмижу милијарде 
чудновато скројене животињице: многе нас 
својим живим бојама мите, да их заменимо 
цвећем; то су шарени полипи Црвенога Мора, 
какви се нигде лепши не виђају. Многе ча- 
· сове сам провео гледајући овај дивотни жи- 
вот у мору; а још више бих морао провести, 
да вам га опишем у свој лепоти његовој, алп 
залуду: тај опис би далеко заостао иза онога 
што гледа око! | 

Од Суеца па до првог града „срећне Ара- 
бије,“ ДО Џеде, ваља нам путовати пуна три 
дана и — разуме се — толико ноћи. На том 
путу видећемо у недогледном простору само 
два предмета. Први је: двоструки банак, не- 
колико стопа узвишен над површином мор- 
ском, који поморци називљу „Два Брата |Туо 
Вгоћћег5).< Легенда вели да су ту одиста негда 
допливала два гоњена брата неког султана 
од некуд из Африке, п од туд нашли уточиште 
на броду, и да је отуд дошао назив; али ја 
нисам никако склоњен да сведочим истин 
тога историског догађаја африканског: „Браћа“ 
су оголела од усијане сунчане зраке, да бе- 
гунци неби нашли на њима ни суха корена, 
чиме да се нахране ! 

Други је предмет далеко занимљивији. Усред 
недогледнога мора види се једна кула, налик 
на оџак од Фабрике. Она је саграђена од 
гвожђа и носи на врху стаклену кућицу, где 
се с вечера зажиже светило. Ту, на стотине 
миља далеко од сваког краја, у гвозденој кући 
а под африканским сунцем, живе — два чо- 
века, Два зато, да кад угине један, претече 
ко, ко ће да уждије светило. И ти људи су 
Европљани! — Па ко ће још да сумња да 
· природа људска, која носи у себи толике 
атрибуте животињске, има нешто и од — са- 
ламандра. Разуме се да су ови људи добро 
плаћени, а за добру плату цивилисан човек 
иде и у — пургаторију. На месту где је сад 
то светило, разбио се негда пароброд неке 
енглеске компаније, па да би се сачували 
други од оног опасног банка, ова је подигла 
на њему кулу и дала јој име „Дедалус,“ које 
ношаше изгубљени брод, а влада је узела на 
се да плаћа људе и да их својим поштанским 
бродовима снабдева храном. 

Трећег дана у зору, кад изађох на кров, 
видех где се провлачи наш брод између зе- 
ленкастих банака, а на обзору прозираше 
кроза танку маглу град Џеда. Наши мусул- 
мански сапутници перу своју грешну кожуи 
навлаче бело рухо — они су достигли мету 
свога путовања. Тамо иза града на обзору 
види се један венац од брежуљака, и пза 
овога је — ћаба. Правоверни су попадали на 
тле, а још је пет миља пута до обале. Од 
отих пет само три можемо да пребродимо, и 


46 ТАМО АМО ПО ИСТОКУ 


тада ваља далеко од града бацити котву; 
остале две броде се на баркама, јер је вода 
зарад спрудова тако плитка, да местимице 
возачи морају да скачу у море и да прогу- 
рају барку кроза густу маховину морску. 
Једва се извезосмо на ниску обалу, али с 
чела су капале крупне капље зноја, кад смо 
се видели на коралном баиру светога града. 
Около нас су високе гомиле наслаганих врећа, 
од датуле и големе рпе од бисерових шко- 
љака, два главна извозна продукта овога 
краја. Први се изеде у мусулманском Истоку, 
а други обреди у Европи за дугмад и разне 
друге ствари. У врећама су датуле сабијене 
(ногама, као у нас купус), па како им је сок 
том процедуром облио вреће, слегле се ми- 
ријаде муха на њима, те бар можемо прола- 
зити мирно кроза те слатке улице у град. 
Џеда је знаменит град и заслужује да га, 
виде и они, који нису муслуманске хапије. 
Куће су његове големе, високе и чисто арап- 
скога стила, који нас местимице подсећа на 
вилистане багдадске. Камен је махом сива- 
сто бео корал, који се вади из мора, и тако 
је тврд, да су њиме и улице патосане. Како 
је на кућама овај камен тесан, то се могу 
на свакоме видети правилни облици инфузор- 
ских колонија у дивотној нацртној лепоти. 
Кад речем да су улице у Џеди праве, про- 
тивно муслуманском укусу, то баш сведочи 
утицај арапске архитектуре; а и без тога свака, | 
кућа показује да се је предање високе кул- 
туре арапске провукло кроза све туркоман- 

ско дивљаштво. Доњи бојеви су пространи 
магацини, а горњи станови. Сваки је прозор 
испупчен, налик на затворен балкон, и за- 
грађен укусно иструганим решеткама, почем 
се у овим крајевима нигде не виђају стаклена, 
окна, нити би чему служила, јер би морала 
дневи и ноћи стајати отворена. Кровова на 
кућама нема, већ су махом терасе: стубе 
воде до горе, а на тераси су ограђени ку- 
ћерци од дасака, и ту се стичу људи об ноћ, 
кад наступе големе врућине. Зиме, дабогме, 
овде нигда нема, јер Џеда лежи у жарком 
појасу, и зимње доба тамошње зове се у нас 
лето, а лето... за то чудо од врућине у на- 
шем језику нема назива! Латинска сапоша, 
држим да су прави сладолед према врућини 
џедској, и редак је Европејац који може лето 
да пробави тамо а да не угине.“ 

Главна улица градска је као свуда на Ис- 
току „пазар,“ застрт дебелим асурама и по- 
њавама; с обе стране продавнице, већином 
јестива, а испред сваке по једна руља паса. 
Нигде мусулман није толико ортодокс као у 
Џеди; он је толико правоверан, да и не гледа 
радо иноверце у своме граду. То сведоче пра- 
воверни пси по чаршији, јер ове бестије, што 
вас дан џоњају на праговима од продавница, 
удесе дивљи лавеж, како опазе европски ка- 
пут на пазару. С овим пакленим оркестром 
меша, се правоверни смех мусулмана што седе 


#% С тога и хаџилука дети нема. Европејски заступници 
и остали. чиновници махом беже у мају и враћају се у јесен 
натраг. 

на ћепенцима; али се та источна веселост 
преруши у Фанатичку срџбу, ако би се „Фра- 
нак“ усудио да повреди батином кога од ових 
четвороножних нападача. Тада се разлежу 
по чаршији „комплименти“ као »„пезевенк,“ 
учапкњн,“ »ђаур“ и други, што сведоче да 
су мирољубиви Арапи добро проучили тур- 
команске ћитапео толеранцији. Случајно сам 
се нашао у пратњи једнога консуларног ка- 
ваза, који ме вођаше своме бономе госи у 
посету, али сам, мимо сав добро наоружани 
· ауторитет свога пратиоца, ипак чуо како по- 
турчени Арапчићи пујдају псе на нас. 

Варош је опасана дебелим зидом и има 
своје „капије,“ а крај сваке види се читава, 
руља од камила што чекају на хаџије. Крај 
зида су наслоњене столице или, боље, ко- 
шеви, што им се привежу на плећа, и то служи 
за жене и децу, јер људи путују не само 
пешке већ и босоноги у Меку. 

Прошао сам мирно кроз једну од ових ка- 
пија према североистоку, јер — као што ре- 
кох — имадох дипломатску протекцију, а овом 
хтедох да се користим, те да видим околину 
града. Брежуљци неизвесног строја — песак, 
земља и ђубре, — застрти ретким, од жеге 
изгорелим биљкама; међу њима неколико ја- 
руга 6 мало воде, што посе овде поновито 
име бунара. Од овуд се Џеда и све хаџије у 
њојзи и поје и хране. Само не верујем да се 
перу више но што сура заповеда, јер прља- 
вијега света мал да и нема на целоме голе- 
мом Истоку. — Хтедох већ малаксао да се 

вратим, кад опазих у тој пустињи једну зе- 
лену башту, ограђену белим, шупљикастим 
зидом, а на задњем крају једну укусну арап- 
ску мошеју. Како је облик ове ограде био 
чудноват — око две стотине и педесет крока 
дугачак, а тешто десетину широк, — упитах 
свога вођа шта је то. 

— Евин гроб! — рече и погледа ме с 
осмејком готово дипломатским, који сам ту- 
мачио тако, да се он чуди, што ја, њезин 
потомак, ништа не знам о прабабином гробу. 

Ну, о Евином гробу у Џеди не знам шта 
би рекли прваци људске историје у Европи- 
али предање арапско, као што сам све ка, 
сније уверио, тврди да је Адамова љуба са- 
храњена у Џеди, па шта више, да је прабаба 
људска била тако дуга, као што је ограда 
где лежи, дакле около двеста и педесет кро- 
ка. Што легенда не спомиње носила која 
су.је понела „последњем пребивању“ и људе. 
који су пртили та носила, томе се није чу- 
дити ; али је свакако чудновато, што за Адама 
неће ништа да зна. Тек касније сам сазнао, 
и то у другом крају света, да је праотац наш 
сахрањен на Цејлону, дакле около две ти- 
суће миља далеко од Џеде. Ова околност, да 
како, баца мрку сенку на спокојство првога 
брака, али како у оно доба још не беше ле- 
тописаца на свету, то можемо, без зазора да 
ће нас који историк побити, узети мајку свију 
данашњих Ева у обрану и, у пркос арапској 
легенди, тврдити да Адам није могао тако 
далеко, а управо није могао никако, бежати 

од Еве већ из простог разлога, што не беше 
на свету — друге. 

"На Истоку срчаност добро пролази. Ја сам 
срчано закрочио у ограду тога пространог 
гроба и не питајући је ли невернику допу- 
штено улазити. На врата од мошеје стајаху 
два, три дервиша па, било из обзира према 
наоружаном пратиоцу или према непознатом 
странцу, поздравише нас уљудно. Мој прати- 
лац преведе. на арапски мој поздрав: да сам 
дошао да видим гроб прве жене, јер држим 
да сам и ја њезин потомак као и они што бу — 
(Ејва! = тако је) — и да ми зато неће спре- 
чити улазак у мошеју — (Ла! = не). — Одго- 
вор пречаснога настојатеља гласио је, од при- 
лике, да смо сви синови једне мајке, али су 
нека деца скренула с богоугодног пута а 
неки остали вазда на њему, — што сам ја 
наравно уступио без устезања, и тако ми беше 
допуштено да свучем обућу и да приступим 
светињи. 

Та светиња се састоји из једнога стола, за- 
стртог зеленим покровом, на коме стојаше 
цигла једна књига. Дервиш подиже застор 
од стола, и на патосу појави се једна пове- 
лика дугуљаста правилно истесана плоча од 
тврдог серпентина, која на површини беше 
сва излизана, што сведочи голему старост ње- 
зину. Камен је без сумње донесен из далека, 
јер га у Арабији нема, а касније сам исту 
врсту гледао у храму Елефанта, на једноме 
отоку близу Бомбаја. Дервиш ме увераваше 
да је под отим каменом Евина глава, а ноге... 

те су тамо код капије, на пушкомет од мо- 
шеје. Тако данас није трудно решити, како 
је индиски серпентин од неколико стотина ока 
дошао у Џеду: он је јамачно служио нашој 
прабаби за — тисак писама, на писаћем столу, 
те га је понела међу својим ситницама, кад 
се је решила да напусти Адама. 

Џеда је мусулманска Јафа, хоће рећи при- 
станиште светога гроба; то је тркалиште 
хаџија, као и Јафа, али у далеко већем сраз- 
меру. Ваља се наћи с пролећа у њезиним ули- 
цама, па да се нагледаш народа од Амура 
па до Неретве. Свако племе големог Истока 
има ту своје заступнике, а сваки ће да при- 
вуче вашу пажњу својим поноситим држањем 
и живописном одећом својом. Црни капути 
свакојаких смирених хришћана, што се виде 
Велике Недеље по Јафи, изгледају према ве- 
селим бојама џедским као сенке према шареном 
цвећу; тамо коцкасте куће без икаква укуса 
и по њима суморне „хаџије“ с путном књи- 
гом испод мишке, овде беле палате а около 
њих гомиле белих прилика; тамо каравани 
виртенбершких кочија, претоварених благо- 
верним хришћанима који иду светом гробу, да 
одбију што од њега и понесу као аманет 
својим потомцима дома, овде каравани босо- 
ногих пешака који кроче светоме гробу, да 
положе тамо богате, дарове Истока; — па 
ипак се оба ова света места у једноме по- 
дударају: тамо у Јерусалиму стриже се бла- 
говерно стадо миропомазаним маказама, а овде 
у Меци опранима. Који су фарисеји вештији 

у том пастирском послу своме — они што 
продају петокресне дипломе или зелене саруке 
—- то ваља оставити паметнијем ·потомству 
да. испита; ја ћу овде просто да копирам речи 
једнога образованога хришћанина у повратку 
из Јерусалима: „Оп падие 4 у Јајззег се реџ 
де ртеје сћгепеппе ди'оп а сопзегув сћех 501“. 
Касније сам сазнао да се скупоцени ћилимови 
источни, које благоверни мусулмани полажу 
у свету обитељ, на дењке продају агентима 
енглеских Сагре|-Пеајег-а, па мислим да би 
- се изрека тога Француза врло згодно могла 
превести на арапски с изменом 'цигле једне 
речи. — — 

Учини ми се, да сам пребродио у Европу, 
кад сам иза овога жарког дана с вечера ви- 
део се на мору, не што би овде био свеж 
зрак, него што беше мање врућ. У опће ваља 
да напоменем да се у големој врућини нај- 
мање разлике на топломеру јако осећају, тако 
нпр. од 28 до 25" Реамира слаба је разлика, 
али сеод 31 до 32' тако осећа, као да је ди- 
Ференција од 5—6 степена. Ако је на броду 
само два степена мање но на суху, човек се 
осећа тамо као у Елдораду, пошто се врати. 
с краја. 

Од Џеде ваља нам опет путовати три дана 
па да стигнемоу друго знаменито место Ара- 
бије, Јемен. За два дана, пошто изгубимо 
свету обалу из вида, нигде краја на догледу; а 
трећега улазимо у јужни архипелаг Црвенога, 
Мора, који отпочиње с отоком Ђиблдир (Ти- 
чје Брдо). Читав низ оголелих отока вул- 

канскога строја лежи иза њега, а нигде живе 
душе на њима осим галебова. Ми смо сад 


ушли у најтоплију регију наше земље, која, 
само још у Мехиканском Заливу има себи 


једнаке. Врућина је тако голема, да дисање по- 
стане тешко, готово боно; хоће се добра 
грађа, па да се издржи ова климатска на- 
паст. Многи је мрнар већ у овоме куту кло- 
нуо од сунчане зраке као спржени цветак; 
из јутра чио и весео, с вечера бледа лешина. 
— Ту нико није у стању развеселити се; а, 
није, што сваки у себи размишља хоће ли га 
сутрашњи дан жива затећи. Неколико дана, 
пута кроз ову паклену регију, и сваки од нас 
беше увео и малаксао, као оно играч из јутра 
после бала. — Поморци, који су похађали 
поларне пределе, увераваху ме, да се лакше 
сноси арктична зима но тропска врућина. Је- 


мен је страшило поморцима, и ко може кло- 


ни се њега. По несрећи имадосмо на броду 
турске официре, што иђаху да преузму команду 


"тамошњег редифа, и тако већ морадосмо учи- 


нити његово познанство. У доба арапске вла- 
давине Јемен беше знаменит град — арапски: 
Ходејида —- зарад лепих и скупоцених ћили- 
мова што се ту справљаху. И данас има у 
њему ткача ћилимова, али је обрађевина да- 
леко лошија и по боји и по укусу, но што 
беше за време калифа. Већи део становника 
данас обрађује мешину од које се граде танке 
ципеле турске |(јеменлије), а сви скупа, ткачи 
и папуџије, купују и препродају главни про- 
дукт овога предела — каву. Јемен и Мока 


54 ТАМО АМО ПО истоку 


су два суседна града; оба производе и из- 
возе каву у велико; само што кава из Јемена, 
иде већином у Цариград (јеменли) а из Моке 
у Марсељ. 

Град лежи на ниској, песком застртој обали. 
Опасан је дебелим зидом који чува станов- 
нике од бедуинских нападаја. Улице су грозно 
прашљиве; куће, високе и каљаве, поређане 
су тако да има неизбројних ћор-буџака; а ту 
су смештене каване, ако се тако могу назвати 
неколико широких асуром застртих клупа, 
"на којима по вас дан лешкају гости с нар- 
гилом крај себе. Испод клупа провлаче се 
гола Арапчад, дрпају једно друго, уједају се 
као прасад, а лице им је каљаво као пачји 
кљун. Све то ни мало не смета гостима на, 
клупи: они спокојно сркућу своју каву, па 
кад је посрчу, задремају уза своју наргилу. 

Јужна Арабија је домовина ноја и газеле. 
Обе животиње виђају се питоме по улицама 
и домовима. Прва се прти теретом и гони као 
копитари у нас, а друга, нежна и брзонога, 
живиница, служи само за украс бољим ку- 
ћама. Али су песковите равнице становиште 
и других мање безазлених створова а то су 
леопарди и — Бедуини. Тешко је одредити 
ко је од ових дивљији, ко ли опаснији за, 
мирног путника; ја мислим : последњи, судећи 
по зверским кожама што се виђају на јемен- 
ском пазару. Отоманска Царевина је у вечи- 
тој борби с овим сверепим племеном, што 
живи већином од лова на осојцима оголелих 
планина на педесет миља далеко од мора. Али 

ва те људе нема даљине, јер њихови коњи 
ухите ноја и газелу а њихова пушка ретко 
промалпа дивљу звер. Као орлови долете за, 
чав у долину, баце се на карване, пограбе 
плен и враћају се у своје пећине натраг. Не- 
колико пута је већ отоманска влада покуша- 
вала да истреби то племе, али узалуд: његов 
савезник је несавладљив, а то је врућина и 
недостатак воде. Александар Велики прошао 
је како тако, али падишине војсковође нису 
Александри, те су у сваком покушају пости- 
гли само то, да нахране гладну зверад из 
пустиње лешевима својих војника. Само јаки 
гарнизони и добри бедемови чувају трговачке 
градове Кунфиду, Ходејиду и Моку од напа- 
даја ових срчаних горштака. — 

Пред вечер је наш брод пресецао зрцаласту 
површину морску, и сад могосмо опет дах- 
нути, јер на крову беше струја ваздуха, коју 
је проузроковало брзо мицање брода. Ова 
струја је права благодет у том жарком куту 
земље, где је врућина дневим ноћи скоро је- 
днака. Кад је ветар тих, а брод плови у правцу 
ветра и истом брзином, принуђен је поморац 
да броди брже или спорије, да би на крову 
било поветарца с лица или с леђа. Овај се 
кроз олуке спушта у доње просторе брода, 
где људи раде около машине, јер би се без 
промахе угушили од врућине, и тако сваки 
час излећу на кров, да се сити надишу зрака. 

Јужном половином Црвенога Мора владају 
тишине, а овима имамо да захвалимо, што 
можемо да посматрамо два феномена изврсне: 

лепоте. Први се гледа ноћу, а то је светлу- 
цање мора или боље оне чудновате живинице 
што миријадама плива на површини и за- 
светли, како је надражимо дотицајем. Кад је 
ноћ мрачна, светлуцање је то тако јасно, да 
се чини као да брод плива по истопљеном 
сребру, а кроз прозорчиће пролази ова све- 
тлост у мрачне просторе брода, те се у њима 
назиру предмети као према месечини. У овом 
светлом мору плане сваког тренутка по која 
повећа жишка, као оно електрична жижа у 
осветљеном колу; то је медуза, што засветли 
кад се очеше о брод; далеко још иза нас 
ваља се повређена живина као светла лопта, 
у бразди што је брод оставља за собом. „Ки- 
виница што светли види се под добрим ми- 
кроскопом, и слична је пауку, само што има 
више ногу које се под стаклом мичу без пре- 
станка. — Медуза је голема као глава, налик 
на кишобран, само што је држак састављен 
из осам уокруг поређаних дугуљастих руку. 
У Средиземном Мору медузе су беле, у Цр- 
веном модре, у Индиском Мору ружичасте, у 
Бенгалу црвене и големе као женски сунцо- 
бран. Имао сам ретку радост гледати испите 
занимљиве фауне морске крај чувеног при- 
родњака немачког Хекла“ на путу његовом 
у Цејлон пи слушати његове духовите демон- 
страције о животу океанском. 

Други феномен гледа се дању и у лепоти 
не уступа много ноћноме. То је црвенило мора, 


% Коме овом приликом благодарим што ме је у својим „Ин- 
диским Писмима“ (РПепћзеће ЕВипазећап) почастио успоменом. 


ЊЕ Дље аа ~ > о даће 


сл 
| 


ДУЖ ЦРВЕНОГА МОРА 


чега ради је ово море јамачно и дошло до 
свога назива. Замислимо себи угасито плаво 
море и неизбројна поља угасито црвене боје, 
то нам опет читаво море изгледа као нека 
цветњацима искићена башта. Румена поља 
постају од неке особене врсте морске махо- 
вине (алге) која плива на површини, итоу 
гомилама мање више густим, што чини те ру- 
мена боја добива разне тонове. Овај се фе- 
номен види само у архипелагу Црвенога Мора, 
можда зато што јету већином тихо (северна 
је половина вазда узбуркана ветром горња- 
ком) пили што је голема топлота околних острва 
поспешнија развићу ове биљке. 

А сад смо се већ домакли оном теснацу 
с којим се завршује Црвено Море — Баб- 
ел-Мандебу, а тај теснац је још стешњен је- 
дним отоком, Перимом, те се с југа улази у 
Црвено Море кроза две капије; па да не би 
ове биле без стражара, озидала је Велика 
Британија наврх брежуљка голему кућу и држи 
ту своју посаду. Разуме се да овај гарни- 
зон састављају војници који ваља да покају 
какав дисциплинарни иступ; па ипак се по- 
сада мења често зарад несносне жеге што 
влада овде. На обали према овоме отоку, с 
истока, види се друга повелика кућа; у њој 
су смештени Француски чувари енглеске по- 
саде.... Велике силе „заштитнице“ чувају чак 
и улазак у Тартар, и без њихова одобрења 
не може се смртни путник ни жив да пржи 
по њему. 

Да ли ове две велике силе добро стража- 
ре 2! То ћу да илуструјем причом коју сам 
тамо чуо, а та прича у неколико и расве- 
тљује како у свету постаје „Фактично стање“ 
и како се гдешто олако излеже то међуна- 
родно право. 

У почетку нашега века прекупи енглеска, 
влада од неког арапског „султана“ комад 
земље или боље врлетан језичац на југу Ара- 
бије, који се дубоко пружа у море, подигне 
на њему тврде бастионе и смести ту своју 
војничку посаду. Место се то зове Аден — 
ми ћемо га походити на нашем даљем путу, 
— и будући брдовито, могу се од туд опа- 
зити сви бродови ови што излазе из Црве- 
нога Мора или улазе у њ. Та етапа на путу 
од Индије, наравно је подстакла Француску, 
која такође има своје колоније на овим стра- 
нама, да потражи згодно место, од куда би 
могла контролисати стражарење Албиона, по 
индиским водама. Једнога лепога дана уђе у 
аденску луку голема Француска фрегата, по- 
здрави салвама енглеску посаду, а ова у от- 
поздрав испуца такође своју прописану меру 
праха. Вас дан измењују се визите и Фран- 
цузи су притом тако љубазни, да заповедник 
градски већ не може, а да их у вече не по- 
зове на свечан обед. Прича казује како се је 
на том обеду добро јело а још боље пило; 
казује како су наздравице летеле по дворани 
као чепови из шампањских бутила, како су се 
„суседи на Каналу“ веселили дуго, дуго по- 
што је један брзи тобџиски пароброд енглески 

из луке отпловио пут Црвенога Мора. Најзад се 
служи мока; домаћин хоће још да „позабави“ 
своје госте, али се заповедник Фрегате жури 
на брод: сутра му ваља заузети Перим и на 
Истоку поновити старо суседство. Котве се 
дижу, једра се шире; арапске су ноћи видне: 
у зору је створено „Фактично стање«!... И оди- 
ста беше створено, јер кад ве је Француска Фре- 
гата примакла Периму, лепршала се на врху 
брежуљка, баш онде где је сад тврђава, — 
енглеска застава. Шта се даље збило, прича 
нам не прича; ваљда се онда није збило ни- 
шта, јер застава се иста види дан дањи на 
истом месту... А Французиг Они су за тај 
губитак на југу Црвенога Мора отворили на, 
северу другу капију, уз пркос својим суседима, 
а у корист читавом свету. 

Гледали смо тај споменик племените освете, 
који је целом обрту европском дао други пра- 
вац, и који се мимо све потрошене енглеске 
милионе у Абисинији и Мивиру до сад још не 
даде освојити. 

Да је Аденски Залив гдегод у нашем крају, 
давно би већ носио име каквога „мора,“ јер 
је у истини много шири и дужи од Јадран- 
ског Мора. Али на Истоку владају друге раз- 
мере: што је у нас море, тамо је залив, што. 
је у нас залив, тамо је лука; окрузи у Индији 
били би у нас царевине а наше кнежевине 
тамо су спахилуци = Јединица пазарске монете 
је рупија (десет гроша), јединица за капита- 
листе је „лак“ (сто хиљада рупија), и трговац 
од три, четири лака иде у ред меркантилног 
ситнежа. Читава природа појављује се тамо 
у колосалним размерама; земље и брда, биље 
и животиња, све је ту џиновскога кроја, па 
није чудо, што се и у творевинама људским 
(нарочито у архитектури) огледају исте раз- 


% Ово се може коме учинити претерано, али у ствари је тако. 
Бомбајска „губернија“ броји около шездесет милиона стаповника, 
а раџе у унутрашњости британске Индије имају веће хоритррија 
но што су европске кнежевине. 

мере. Али о томе ћу говорити потање кад 
стигнем са својим читаоцем у Индију. 

Кад пређемо узану јужну капију Црвенога 
Мора и скренемо истоку пут Адена, десна 
обала почиње да се губи у зраку, док не 
ишчезне са свим. Ипак је то „залив“ куд пло- 
вимо, и ако је до краја тако дуг и простран, 
да би у њему било места за каква три европска 
мора. 

У овоме пространом заливу осећамо већ 
свеж поветарац из Океана; не дави нас више 
врућина, од како смо обрнули леђа пакленој 
капији што се зове Баб-ел-Мандеб; дах нам 
се ослободи у овој релативној свежини, као 
оно путнику на суху, кад се иза сунчане 
жеге нађе у хладу каквог грма. 

Да није паром засићени ваздух тако густ, 
могли бисмо одавде видети брдовити део цен- 
тралне Африке, који се пружа истоку дуж 
обале за више стотина миља, док се спрам 
голема отока Сокотре у оштром углу окрене 
југу. Ово узвишено, валовима морским поце- 
пано прибрежје зове се „Гвардафуји“ (од опмаг- 
да е !еђ гледај па бежи). Неукусно своје 
име добило је ово место вероватно отуд, што 
је ту веома јака струја мора према копну, 
која гони бродове, што туда плове, на ши- 
љасте банке крај високе и стрмне обале. Ако 
се брод: нађе међу њима, он је изгубљен, али 
не стоји боље ни с онима, што су на њему. 
Овај је кут земље домовина злогласних Со- 
мала, о којима се прича да радо кушају месо 
које је покривено — човечјом кожом, а осо- 

бито, ако је та кожа случајно бела. Не умем 
рећи колико је истине у тој причи, али толико 
стоји, да је тамо пострадало већ више бро- 
дова, а да се са њих нико живи није спасао, 
да би могао причати шта је у ствари. Исто 
се то збило и с путницима који су се пу- 
штали тим крајем у „експедиције«: они су екс- 
педирани у вечност, само што се не зна тачно 
да ли кухани или печени. 

Сомала има вероватно више милиона на 
томе простору (ко их је и бројао2!). То је 
мршав и коштуњав сој, мрко пепељасте коже, 
дугуљасте главе, правилних црта, дуге гргу- 
љасте кове. Они стоје на првобитном ступњу 
културе; боре се копљем и стрелама од кре- 
мена,“ а заклањају се у боју дугим, јајастим 
штитом од хипопотамове коже. Зуби су им 
тако правилни и бели, да нас — хвата, језа, 
кад их гледамо... У осталом тешко ће се наћи 
у свету народа, који мање од Сомала троши 
на своју одећу: они се одиста могу поносити 
адамитском простотом своје тоалете... Па све 
и да носе одећу, не би ова имала да при- 
крије никаква чара. Сомалке су узори грдила: 
кудрава кика уплашћена на малену лубању, 
кика која јемачно нигда није долазила у до- 
дир с чешљом; лице мршаво и смежурано; 
дојке дугуљасте висе до појаса; трбух голем 
п пупчаст, по све налик на орангутански; краци 
мршави, од листова ни трага — таква је Со- 


% Афрички путник Португиз Серпа Џинто рањен је таквом 
стрелом у прса, и увераваше ме да нису нигда отроване као у 
западних Индијанаца. 

малка. Па кад још погледамо кожу, на којој 
се прелива све црнило на свету, тада нимало 
не замерамо европским сликарима, што не 
могоше да се одушеве призором ових афри- 
чких лепотица, те да упознаду Европљане с 
њиховим сликама. 

Разуме се да нисам био у земљи сомалској, 
јер да сам, вероватно не бих стигао да на- 
пишем овај путопис; али сам их ипак посма- 
трао из близа на безопаснијем месту, но што 
је њихова драга домовина. То беше у Адену, 
у војној насеобини енглеској, где се повре- 
мено баве у гомили, више да прикупе разно- 
бојне метале, којима се радо ките, но да се 
— заодену европском цивилизацијом. — 

Енглези су нашли за добро да ово пусто 
место, у недостатку бољега, утврде, и да од 
туда посматрају бродове што путују за Индије. 
На уласку у Црвено Море (Суец) беху се угне- 
здили Французи, с тога је вађало да се на 
изласку из њега нађу Енглези. То је ство- 
рило од голих вулканских стена на аденском 
прибрежју најпре неколико утврђења, а за 
тим иза њихових зидина удобну варошицу, 
коју ћу овде с мојим читаоцем да загледам 
поизближе. Од тада, као што рекох у после- 
дњем писму, имају Енглези боље место за по- 
сматрање у Периму, где мора, зарад теснаца, 
сваки брод да проплови на пушкомет; али је 
Перим само ведета аденских тврђава, а кад 
се сетим врућине на њему, склоњен сам да 
верујем да је ваљда и предстража — пакла. 


64 ТАМО АМО ПО ИСТОКУ 


Тек што смо скренули у аденску луку према 
северу, напусти нас поветарац, и кожа отпоче 
из нова да цеди крупне капље, као да је про- 
плакала за њиме. Пловећи том луком има- 
ђасмо с десна према истоку висока, шиљаста, 
брда црвенкасто мрке боје; а на највишем 
врху стајаше стражара с катарком на којој 
се лепршао марински стег Велике Британије. 

На подножју ове планине беху од вулкан- 
ског крша озидане моћне тврђавице, а крај 
"сваке виђаше се по једна касарна. Лука беше 
пуна бродова из свију крајева света, а међу 
овима истицаху се својом белотом неколико 
енглеских монитора застртих двоструким по- 
кривалом.“ Мало даље стајаше на обали зграда, 
за дестилацију воде, јер на тој вулканској 
стени нема ни капи воде. Од куда пијаће 
воде, кад нема нистручка од биљке, а од 
куда биља, кад нема кишег% Централна се 
Африка у влажно доба године (од маја до 
септембра) топи у води, Индије се уто време 
непрекидно купају у топлој киши, а Аден — 
између обе — добија по мало росе тек онда, 
кад по гдекоји облак, у хитроме лету своме 
према североистоку, залута мало према за- 
паду, што по несрећи не бива сваке године. 
Можемо замислити како је овде живела прва 
европска колонија! На сухо не може — нигде 
хлада, у море не може — ајкуља врви по 
њему; остају дакле два дувара од брода, а 


# Поморски закон наређује за тропске пределе двоструке 
шатре на бродовима, јер једна није довољна да сачува од. сун- 
чанице. 

ови су за пакост од челика, па кад их дар- 
"неш руком, мораш брзо да је тргнеш, као 
оно со угрејане пећи. 

Данас Аден има толико воде, колико хоће 
да има: угљена је ту доста, а море је неис- 
црпиво. Дестилисана вода промеће се у лед, 
а овај се већим делом топи у собама и ту 
темперира врућину, као оно дрва у нас што 
темперирају зиму. У свакој чаши воде плива 
по комад кристално чиста, леда, те се од њега 
суд зноји, кад нам га принесу. Гледајући само 
ту бистрину и хладноћу воде, чисто се осе- 
ћамо свежији. — 

Док смо се, пловећи тихо, ближили крају 
према Адену, кружаше около нашег брода 
читав рој Сомала у маленим чуновима који 
беху издубени од кладе и тако плитким 
узани, да је у њима места само за једно мр- 
шаво тело сомалско, а ито је морало седети 
у њему опружених ногу. Ивице од чуна беху 
тако близу морској површини, да се из њега 
могаше лако веслати рукама. Најмањи покрет 
ка страни пуњаше га водом, пи Сомал је час 
веслао, час рукама црпео воду из њега, али 
је упорно кружио около брода као оно галеб 
около морског стрва, и као овај што даје 
само један глас од себе, тако и они пуштаху 
само један прекинут глас између, грозно бе- 
лих, зуба њихових : „Ана ! Сер, ана !%“ — Како 
бациш ситан новчићу море, Сомал је у истом 
тренутку већ стрмоглавио за њим и брзином 
рибе дохватио га у паду. Гдешто се више 


% Ана је ситан новчић, шеснаести део од рупије. 

њих загњуре за један исти новчић, и тада 
гледамо како се у бистрој води отимљу за 
њ, док га најзад не уграби онај који се нај- 
дубље загњурио. За тили часак сви су опет 
поврх воде, тресу своју кудраву косу, хва- 
тају свак свој, наравно изврнут, чун, и кре- 
штање отпоче из нова. Испети се из воде 
на овај комад шупље кладе није лака ствар, 
и тешко би то умео и највештији гимнасти- 
чар европски. Али није тешко погодити, ко 
је у тој утакмици уграбио највише пара, јер 
у недостатку џепова сваки трпа свој плен, 
као мајмун, у уста. 

Како падне ленгер у воду, сврши се ова 
сомалска представа. Један по један чунић не- 
стаје, да уступи места другима, грађеним по 
европском кроју, који се сад отискују од краја, 
у правцу брода. На овим баркама примиче 
нам се по све различит тип људи. Раса је 
очевидно кавкаска, нос мршави кукаст, коса 
глатка и врана, само на слепом оку с обе 
стране висе по две ритуалне јеврејске витице. 
Наврх темењаче балансира малена сверична 
капица по све налик на „ћелепуше«“ право- 
славних свештеника у Угарској или, правије, 
на језуитске капице. Тело је застрто дугим 
пространим кавтаном источнога кроја. Да је 
место овога дугачак црн капут европскога, 
кроја, имали бисмо пред собом верну слику 
пољскога Јевреја, али овако видимо само 
главе тога старозаветног народа, а по руху 
су Арапи, као у Европи што су Европљани. 
— Свакоме виси о прсима по једна врећа 

без дна, а у њојзи се налазе нојева пера. 
Јужна Арабија пуна је нојева као и облиза, 
централна Африка, па како за ту робу нема 
згодније пијаце од Адена, где се стичу бро- 
дови са целога Истока, то је ова јеврејска, 
колонија присвојила промет те робе, и многи 
је од ње стекао леп капитал черупајући но- 
јеве у тој околини. Перје се продаје у за- 
вежљајима по четири комада; црно и сиво 
стаје малену цену, бела су несразмерно скупља, 
а сва скупа много јефтинија но игде у Европи. 
С тога мрнари улажу сав свој новац у перје, 
сигурни да ће свугде имати лепе добити за 
њ. Скупоцену робу ове врсте немају ови те- 
лали; она се може добити на крају, код 
европских агената који је прибирају за извоз 
већином за Француску. Занимљиво је гледати 
ове јеврејске трговчиће, како вешто манипу- 
лирају рукама с обе стране по врећи, износећи 
сваки тренут нов завежљај перја; као они 
сараФи у Цариграду, што по вас дан сипљу 
талире из једне шаке у другу, тако и ови 
једноплеменици њихови без престанка пре- 
мећу и ваде своје перје из вреће, и кад год 
рекну да ће извадити што финије, редовно 
изваде што лошије. Док се погађају, они то 
исто чине; а кад се погоде, они изваде 
одиста тај исти завежљај, па ипак није исти: 
два су спољашња пера иста али унутрашња два 
су ређа, лошија. И ту вешту промену они 
врше просто дотицајем, и не гледајући заве- 
жљај. Они прстима распознају сваку перушку 
у њиховој врећи, као оно вешти карташи 
5» 

што распознају „маркирану“ карту, па све да је 
знак на њој и неприметан профаном прету. — 

Да скренем мало пажњу свога читалачког 
сапутника на околину, која нигде у свету 
није тако занимљива као овде. 

У луци око нас врви шарени и жагорни 
источни свет. Рекао би: све се људске расе 
ту прикупљају као по договору, толики су 
разнолики типови што пролазе мимо нас. Па 
каква разноликост у гласовима! Пљескање 
весала, узвици мрнара и баркарола, крештање 
Сомала, лупа гаравих амала што товаре у 
брод, писка паробродских сигнала — све то 
бруји около нас дневи, ноћи, без престанка, 
без одмора. Нема часа да у аденску луку не 
улази или не излази из ње по који брод. Ту 
је стицајна тачка свију главних, ту мета свих 
локалних источних линија. Али какве су то 
„локалне“ линије! Оне се зову: Занзибар, 
Персија, па чак и Реунионска Острва. Све 
се ту стиче, да преда своју робу великим 
европским бродовима. Свако се у тојплиткој 
и загушљивој луци жури, да што пре сврши 
па да јој окрене леђа. Отуд журба и вика: 
сваки би да се што пре удали из те луке, 
и, што више граби, то све више осећа како 
га силна жега малаксава и мори. 

С тога ћемо и ми да бежимо из ове вреве на 
крај који у мртвој тишини лежи или, боље, 
блешти пред нама. Тај крај није одвећ при- 
мамљив, кад га гледамо свега посута песком 
а заокружена стрмним. високим брдима у 
облику, према мору отворена, полукруга ; али 

у толико је више примамљив онај ред висо- 
ких кућа на самом подножју брда и онај гу- 
сти хлад који видимо пред њима. У оним 
пределима хлад значи то исто што и Еден, 
Елдорадо — рај! Хоће се истина од ивице 
морске до тих кућа мало шетње која нимало 
није удобна, јер се у томе полукругу, каоу 
некој жижи, стиче сва врућина околних брда, 
а усијани песак под стопалима тумачи нам 
доста осетљиво зашто Арапи носе дебеле ђо- 
нове на својим сандалима. Кад гледамо оне 
нојеве што се Флегматично шећу по том песку, 
чекајући да им упрте што имају да носе ка- 
квој удаљеној стражи на брду, чисто им за- 
видимо што се тако добро осећају и ако бо- 
соноги. Нас је облио крупан зној, очи нам 
засењују јара и белота песка под нама, па 
ипак нико не помишља да се мало пожури: 
што већа жега, све се то спорије хода. 
Читава грађанска насеобина европска сме- 
штена је у једном циглом реду кућа, које су 
саграђене у томе, према мору отвореном, брд- 
ском котлу. Како су куће саграђене уза само 
брдо, то читав ред њихов представља, као и 
ово, правилан полукруг. Брдо то у целини 
представља једну огромну ограду која, бу- 
дући савијена у полукруг, допире са своја 
два крака до мора, остављајући само уску 
обалу за пролаз кола и пешака. На тим те- 
снацима уздигнуте су стражарице, и свако 
који улази у колонију мора туда да прође. 
Опрезност ова у насељавању имађаше својих 
узрока: Енглези су на силу заузели овај по- 

ложај, и од тада имађаху сва урођена арап- 
ска племена из околине против себе. Та пле- 
мена су полудивљи горштаци, они исти који 
се сваки час, и ако су мусулмани, кавже са 
цариградском портом. Како је Аден једно од 
средишта светске трговине, разуме се да је 
на овом малом простору нагомилано благо, 
и да је ово морало дражити халапљивост окол- 
них урођеника. Из прва беше и насртаја на, 
ову трговачку колонију, али од како је посада 
близу ње смештена и појачана, а са источне 
стране од копна подигнута на путу тврђа- 
вица кроз коју мора свако да прође, обез- 
беђена је ова колонија од насртаја и може 
безбрижно да обавља своје послове. 

Куће у Адену имају свој особени тип. По 
стилу сличне су становима на југу Европе, 
али је распоред у њима прилагођен жаркој 
клими. Два пута у години сунце је у зениту 
овога места, а и кад није, слаба се разлика, 
опажа у клими. Топлота се места знатно по- 
већава околним врлетним брдима која се по 
вас дан сунчају под трајно ведрим небом, а 
кад наступи ноћ и дневни поветарац с мора 
престане, греју као зажарена пећ својом ја- 
ром по сву ноћ јадне становнике аденске, п 
тек пред зору осети се нека свежина ваздуха, 
која је зато свежина што је температура за 
два, три степена нижа. Кад узмемо да се та, 
температура уздиже дању до 32 Р. у хладу, 
можемо себи представити како стоји са том 
јутрењом свежином. 

У грађењу кућа полажу архитекти највише 
на то, да около стана буде што више сенке. 
"С тога су куће позади примакнуте стрмном 
брду, те се у тесном дворишту простре хлад, 
чим се сунце одмакне од зенита; а спреда 
су станови заклоњени од сунца пространим ар- 
кадама, тако да се кроза читаву улицу, ако 
се ред кућа може тако назвати, ходи у сенци. 
У дну тих аркада смештени су дућани и ма- 
газини, а на горњем боју налазе се станови. 
И ови су заклоњени од сунца ходницима са 
улице, који се об дан брижљиво затварају то 
жалузинама то шареним кинеским асурама. 
Други бој има са улице отворен перон, али 
га заклања са чела Фасаде спуштена стреја 
која, будући широка и нагнута, не пушта 
зраку сунчеву у стан. Становници се ноћу 
склањају на ове пероне, јер се ту не осећа 
толико земљина јара. Разуме се да су све 
зграде без кровова, јер би у пределу, где је 
киша редак догађај, кров био излишан луке. 
Само на губернаторовој згради, на ивици ове 
колоније, уздигнута су два крова, један поврх 
другога, а такав кров је очевидно заклон од 
сунца. У опће, где је на кућама мало крова, 
подигнут је тако, да између зграде и њега 
остаје отворен простор за слободну промаху 
ваздуха,“ 

Унутрашњи распоред ових станова знатно 
се разликује од европскога. Простори су ве- 
ома големи и високи, крила од врата су оздо 


# Веран нацрт ове колоније донела је руска „Нива“ у 40 
броју ове године (1887). 

и озго за једну стопу краћа од оквира, те 
тако може и код затворених врата ваздух 
слободно да циркулише по целом стану. С. 
тога се у тим становима свугде осећа струја 
ваздуха, која је у оним пределима по све 
безопасна за здравље. С морским поветарцем 
појача се та струја, а стишава се в њиме. Тада 
се употребе у становима нарочите справе да 
се изазове промаја, а то су дугачки четвр- 
тасти дрвени оквири, на којима је разапето 
платно. Ове справе (рџшпска) обешене су о 
таваницу конопима и удешене су тако, да се 
помоћу малених чекрка њихају узицом која 
је спуштена у углу од собе. Арапче обично 
врши тај монотони посао и то дневи им ноћи, 
јер панке висе над трпезом као и над по- 
отељом : без њих се не може слатко ни јести 
ни спавати. Ко први пут гледа ову проце- 
дуру, њему се учини смешна, али ће се брзо 
уверити да је за Европљане веома удобна. 
Занимљиво је гледати за тај рад дресирану 
Арапчад, како вуку механично своју узицу 
и — кад дремају. 

Као собе што су необично простране, тако 
је исто и намештај у њима. Постеље су тако 
широке, да би за тројицу у њима било места. 
Узрок је томе прост: кад се спавалац сувише 
загреје, он се пробуди и помакне се на све- 
жију страну постеље, где ће опет мало да 
поспи. Тако се дакле по сву ноћ мора да ко- 
трља по постељи с једнога места на друго, 
а за тај посао хоће се простора. Јужна Ита- 
лија из истог узрока има такође простране 

постеље. — Остали намештај собњи је у истој 
сразмери голем. Он је саграђен од дрвета 
или бамбуса и испреплетен кором од ротанга 
(морске трске. На тим решеткама пријатно 
се седи и лежи, али више лежи но што се седи, 
почем само у лежању хоће да поумине нека 
чудновата тромост, која вазда дави човека у 
тим жарким пределима. На големим столо- 
вима стоји суд с ледом који се топи и без 
престанка замењује новим. Како је лед чист, 
служе се укућани њиме и за мешање с пићем. 
Тим ледом је температура собе толико осве- 
жена, да се у њој човек — бар не зноји. За 
нас, који у тој клими станујемо у гвозденом 
броду, беше који час забаве у овим просто- 
рима веома пријатан; осећали смо се у њима, 
као оно кад уђемо са жеге на улици у ка- 
кав свеж врт, јер су ови станови махом иски- 
ћени ретким тропским лиснатим биљкама. — — 

Мој читалац је већ назрео да ову колонију, 
и ако се зове европска, не састављају само 
Европљани. Има у њојзи људи свих појаса и 
сваке вере; само нема Арапа. Једно што су 
мусолмани те се нерадо мешају о другима, 
а друго што су Фанатички непријатељи свију 
дошљака а поглавито окрутих Енглеза, живе 
они одлучено на пет километара даљине од 
ове колоније. Док прегледамо мало аденске ду- 
ћане, поћићемо, да их видимо у њихову гнезду. 

На јужноме крају Арапскога Полуострва, а 
на источној обали Црвенога Мора, последња 
је већа насеобина Мока. Име ово одмах нам 
замирише на каву, која је у ХУ веку из овога 

кута пошла да се одомаћи најпре у Ца- 
риграду, а од туд по целој Европи. Мало 
даље према северу лежи Ходејида турски: 
Јемен) а у средини истог приморја Ђеда. Сва 
три места леже на класичној земљи арапских ка- 
лифа и била су у своје време знатне трговинске 
тачке: Мока за каву, Ходејида за Фине шта- 
вљене мешине (од туд јеменлије) и гласовите 
скупоцене ћилимове који су се од тада пре- 
нели у Персију. Док су малени бродови по- 
средовали промет између Арабије и Мисира, 
цветале су ове вароши; али кад уђоше кроз 
отворен Суецки Канал железни парни колоси, 
да их замене, ваљало је тражити боље место 
за пристаниште, јер је Црвено Море на обема 
странама пуно банака међу којима се повећи 
брод провлачи с големом опасношћу. Тако је 
постала пространа и дубока аденска лука 
средиште источне трговине, и привукла је 
себи трговачки свет а принудила Моку и Хо- 
дејиду, које су остале изнад линије, да своју 
робу шаљу на малим бродовима или сухиму 
аденске магазине. Гласовити арапски трговци 
постадоше Француски и енглески грошићари 
што прикупљају продукте тамошње за туђ 
рачун; само гдекоји још товари о свом тро- 
шку караване и води их у Аден на пијацу. 

С тога ће се у аденским магазинима наћи 
роба што се иначе нигде не налази на једном 
месту. Овде се среће европска и азиска ру- 
котворина и отимље о првенство. Али како 
је сурово то европско ткање, како бледа та, 
боја његова према источноме пурпуру! Зан- 

зибарске асуре исплетене су од танкога влакна, 
и по све су налик на наше платно, а перси- 
ски ћилимови такмаче се са европским цвет- 
ним рондбима с том разликом само, што цвеће 
на њима не вене. Кина и Јапан, две по пре- 
васходству трговачке земље, нашле су у Адену 
згодно место да упознају Европу са својом 
индустриском творевином, која је из прва 
овде купована као специјалитет, а која се 
сада у велико импортира и прети да поплави 
многе европске рукотворине. Није се чудити 
што многе обрађевине њихове а поглавито 
ткање сваке врсте, зарад малене цене и јеф- 
тиног подвоза, данас конкуришу на европској 
пијаци с домаћим производима. Осим ових, 
наслагани су у аденским магазинима руко- 
творине оближње Персије и простране Африке; 
кава са Цејлона радо се ту дружи (меша) с 
моком, а цигаре са Суматре протурају се за 
скупље и финије са Маниле. У једном истом 
магазину могу се видети енглеске експорт- 
ципеле удружене са арапским папучама и ин- 
диским сандалима налик на оне које на слици 
виђамо на библиским особама. 

Разуме се да су и овде као у Порт-Сајиду 
многи магазини прерушени у пивнице (ђоаг те 
ћоџвез) у које нас гдешто намаме гласови 
какве залутале чешкс музикалне капеле. Ту 
ћемо наћи свакојака пића, и свако, не изузевши 
пи пиво, пије се смешано са содом. Само 
каве нећемо наћи. По целој пијаци осећа се 
задах од сирове каве, али мириса од пржене 
ту нема, а нема га зато што Енглези не 

пију каву. — У толико више троши се ал- 
кохолно пиће, међу којим прво место зау- 
зимље коњак |гапду), роба Француска која 
је по изузећу јако омиљена британским су- 
седима. И то је по све појамно: у њих је 
време скупо, све што се ради, ваља брзо да 
иде — особито у Адену ради се брзо, — 
дакле не остаје много времена за пиће, ваља, 
се што пре — напити. 

Најимућнији трговци и овде су Парси, по- 
томци древних Персијана, који су се, не хтевши 
примити мухамеданства, населили дуж западне 
обале Персиског Мора и Оманског Залива 
све до Бомбаја. Да би моји читаоци упамтили 
овај назив, поменућу само да ова каста људи 
на Истоку далеко превазилази трговачком спо- 
собношћу и богатством европске Јевреје. У 
Адену има само три, четири парсиске куће, 
али оне имањем мал' не претежу све остале. 
Таква једна кућа |Кауаџи) отправља агентуру 
свију великих бродова, и држи у својим ма- 
газинима двадесет, тридесет својих помоћника 
уза строгу поделу рада. Сваки је за својим 
одређеним послом, и цео рад иде као добра 
машина. 'рговачка је веза ове куће мал 
не баснословна; сала за књиговодство чи- 
таво једно европско »надлештво“ вишега 
реда, једно одељење је искључиво за теле- 
графску кореспонденцију. На зиду је карта 
света у огромном Формату; а на столовима је 
голема збирка ситних књига — то су кључеви 
за шифре, јер свака велика трговачка кућа има 
своју особену. Ово је прави трговачки мрави- 

њак који има своје ходнике по целоме свету. 
Шта коме треба, наћи ће код ових људи, 
само нека иште: знају ови где тога има и 
шта стаје. 

Ови људи нас дочекају и спроведу, почасте 
и испрате са срдачношћу која је голема као 
— добит који пожњу са сваким бродом. Смесу 
своде и шампањског вина, која чудновато 
хлади у овој клими, нимало не штеде, јер 
знају да ћемо им за то донети по који оми- 
љени закусак или посластицу из њихове ин- 
диске домовине. Њима имам да захвалим што 
могу овде своје читаоце мало да позабавим 
с арапским Аденом, старом насеобином уро- 
ђеничком, од које је ова туђинска колонија, 
коју смо разгледали, позајмила своје име. 

Полуострво Аденско саставља један пла- 
нински ланац, који се од североистока пружа, 
југозападу. У средини тога ланца на 2—300 
метара висине налази се један висораван, 
окружен са три стране шиљастим врхунцима 
брдским, само с једне, с југозападне, отво- 
рен је, и од туд се гледа на море, које се 
овде зове „залив.“ С мора је ова насеобина 
неприступна зарад многих вулканских пуко- 
тина које праве непроходне урвине, а с копна 
и са стране луке је такође неприступна за- 
рад стрмних осојака. Један пут само води из 
те насеобине у унутрашњост земље, а тај се 
провлачи између две чуке које као два ги- 
гантска стуба стоје на ушћу тога висоравна. 

Да би постигли комуникацију с урођени- 
цима тога места, Енглези су, као и свугде, 

вешто трасирали пут између своје колоније 
крај луке и ове урођеничке насеобине. Овај 
пут, кад пређемо поменуту стражарицу на 
теснацу, провлачи се дуж луке остављајући 
с десна једно, високим брдом окружено, ма- 
лено поље, где станују сомалски гости с ко- 
јима сам мало час упознао своје читаоце. Како 
је на крају тога поља, на самоме друму, ози- 
дана једна тврђавица, може се рећи да је ова 
сомалска колонија без престанка под надзо- 
ром посаде. Зарад ове атричке дружине по- 
дигнуте су украј пута чатрље, у којима се 
налази све што зажели сомалско срце, не 
изузевши ни ђгапду коме се — веле — ови 
афрички синови веома лако свикну. 

Прошав кроз тврђавицу на крају луке, пут 
почиње тихо да се уздиже на подножју стрмна, 
брда за три, четири километра. Дошав на 
половину висине брда, проваљено је брдо у 
облику клисуре, а за безбедност пута оста- 
вљен је између оба дувара један моћан свод 
који, кад га гледамо оздо, изгледа као мост 
преко какве провалије. Кад се пређе тај за- 
витак, пут се тихо почиње спуштати; још 
један завитак, и пред нама је аденски висо- 
раван са шиљастим стенским оквиром његовим, 
а усред њега варош Аден. 

Тако је постигнута комуникација између 
енглеске и арапске насеобине. Добар гарни- 
зон у тој вароши држи урођенике, који нису 
најбоље расположени према Енглезима, у 
запту, а уједно их брани од напасти Бедуина 
који, као што рекох, са копна комуници- 

рају с овом насеобином. Шта је просек ова- 
ког пута стао Велику Британију“ Од отога 
трошка јамачно би се уплашила „законодавна 
тела“ у Европи; али је тај трошак далеко 
мањи, но што су британски дохоци из арап- 
ске ризнице: без тога пута, комуникација 
арапске колоније с Арабијом и с Персијом на 
суху била би немогућа. — — 

Како нам сиромашно изгледа варош Аден 
према овој огромној комуникационој грађе- 
вини ! | 

Једна рпа у кућерке, да не речем земунице, 
сложеног камења; прозори — малене четврта- 
сте рупе, а стакло на њима тако се ретко 
виђа, да јамачно спада у арапске раритете; 
врата вечно отворена; нигде стручка од би- 
љака; улице вијугаве; прашина до чланака; 
ројеви муха; прљава Арапчад, још прљавије 
жене; камиле што доносе каву успречене 
посред улице; мрке бедуинске, широким пла- 
штем застрте, слике; граја по дућанима, где 
се већином продаје храна и зачинци ; а посред 
ове мешавине покоји енглески полициста у 
белом европском капуту са белим од рого- 
зине шлемом на глави, — то је та варош 
Аден, прљава као и све остале вароши, али 
и живописна као и све остале што су. 

Оно што се у углађеној европској насеобини 
аденској не осећа — нека источњачка удоб- 
ност, иако у веома скромном облику, привлачи 
странско око на се. Мало банка пред кућом; 
прљави ћилим разапет поврх главе, да брани 
од сунца; излизана и од сеђења углачана 

асура на банку; разбијен суд промењен у са- 
ксију с једним зеленим стручком; на ћепен- 
чићу мангале с џезвицом из које се пуши кава, 
— све је то некако у складу с оним угасито 
модрим небом над нама, с оним грозно вре- 
лим сунчаним зрацима поврх нас. Па оне вреће 
со кавом и с арапском датулом, које се у дну 
магазе виде, друкчије некако допуњују целу 
ову стафажу! Једном речи: цела је ова меша- 
вина чудо хармонична и живописна, и по све 
је наравно, што се живописци радо машају 
за њу, да је сниме. — 

Наш пратилац из поменуте трговачке куће, 
и ако европски обучен, беше предусретан од 
Арапа с големом пажњом и учтивошћу. Је ли 
то била почаст указана његовом имућном го- 
сподару или његовој боји коже, која беше 
чудо налик на арапску, нисам имао кад да 
погађам при големој навали дућанџија да им 
почастимо кућу нашом посетом. Користећи се 
њиховим гостопримством, завирили смо у уну- 
трашњост њихове куће, ако се тако може 
назвати једна коцкаста са заокруглим кубе- 
том покривена зграда, од нешто шеснаест 
метара у квадрату. У истини беше ово здање 
налик на „храм“ арапске породице. Шта више 
и треба од четири зида људма који вечито 
живе под ведрим небом #! Али колико проста 
била ова зграда с поља, изнутра беше оки- 
ћена богато. На патову беше разастрт пер- 
сиски ћилим; уоколо кадифели јастуци; у 
куту повелики шарени сандук, тај умебл“ свију 
источних народа; на. једном зиду полица с бо- 

гатим сребрним посуђем ; на другоме оружје 
вештачкога кова и големе вредности; а с уз- 
вишеног кубета вишаше ћошкаста источна 
лампа |(Фењер). Домаћица или, да речем пра- 
вије, домаћице, што беху поседале у тој стаји, 
устадоше кад нас опазише, пребацише своје 
плаве чаршаве преко себе пи оставише нас 
без коплимената саме.“ И без њих бесмо по- 
служени бананом, датулом а на крају извр- 
сном кавом, па да би гозба била што при- 
јатнија, певаше нам једно Арапче уз пратњу 
малене харфе, по све налик на Давидову. Наш 
пратилац увераваше нас да је песма врло лепа, 
и та се похвала јамачно тицала текста, јер 
глас певчев, колико и беше јасан, не могаше 
никако да се нађе у складу о харфом. 
Занимљивија беше забава коју нам је прире- 
дио други познаник нашега вођа. Овај нас 
понуди, како је већ сунце било на заходу, да 
се попнемо на кров или боље таван његове 
куће, који беше удешен као тераса. Овде смо 
сркали каву и гледали преко осталих нижих 
кућа плаво море у даљини. Од једном видесмо 
где се успуза на степенице једна женска при- 
лика. Црнило њених очију севало је у белом 
оквиру своме, као оно у звера кад хоће да 
се баци на своју жртву. Читав израз њезина 
лика беше по све налик на наше Циганке, 
осим кратка и затубаста носа. Црна кика ви- 
сила је у витице низа рамена; врат јој беше 


# Арапске жене, и ако мухамеданске ере, иду откривене и 
мешају се с мушким друштвом. У понашању њиховом опажа се 
само она срамежљивост, својствепа свима источним женама. 


ТАМО АМО ПО НСТОБУ 1 Џ 


82 ТАМО АМО ПО ИСТОКУ 


искићен разним шљокама; плећа покривена цр- 
веним преником који тешто допираше до ожи- 
чице; од туд па до бедара беше гола кожа. 
Одевена је била у цветасте шалваре, које су 
хаљкаво вивиле о бедра, привезане жутим 
свиленим појасом који је спреда висио до 
земље. Ноге јој беху голе у папучама од цр- 
вена кордована. То беше јавна играчица — 
бајадера, позвата да нам прикаже своју ве 
штину. Ова се састоји у необичној хитлено- 
-сти којом гиба своје веома размерно тело. 
У тој, да речем, игри ноге су мирне; само 
се горњи део тела и мишице свакога трену- 
тка мењају. Гдешто се читаво тело тресе, и 
та тресавица магично утиче на гледаоца. Нама, 
облада необична узбуђеност, рекао бих, сродна 
са сладострашћу. Ко није искусио да се ово 
осећање и мимиком може да изазове, тога, 
ће најбоље уверити источна бајадера. Колико 
ова игра и изгледа мирнија од наших игара, 
очевидно се њоме необично напреже играчи- 
чино тело, јер за мало пала је на тле замо- 
рена и зајапурена, разуме се уза рику све- 
тине што је, около куће прикупљена, пропра- 
ћала ту представу. — Сећам се да је име те 
чудновате играчице било Амбари. На питање 
моје од куда ова прилика овде, рекоше ми 
да их има много таквих у вароши на окупу, 
и да добро животаре зарад — енглеског гар- 
низона. Практични људи ти Британци, они 
умеју, и кад нису код куће, да нађу „балет“ ! 

Али видели смо да они умеју и брда да 
руше, као што умеју да се проводе, ако је 

потребно. Колико је огроман грађевински рад 
кроз који смо прошли улазећи у Аден с исто- 
чне стране, толико је исто и онај на западној 
страни, што се зове „аденске цистерне“. Бри- 
танска је влада везала два брдска ланца на 
ивици вароши моћним зидовима, заднила је, 
да речемо, један брдски котао, да би ухва- 
тили мало воде што случајно падне из облака. 
Предео овај, као што рекох, оскудева у води; 
становници морају из далека ис големим 
трудом да набављају коју кап воде, а обично 
гасе своју жеђ свежим воћем. Даби се оми- 
лила народу, а уједно показала му своју снагу, 
Британија је подигла колосалне цистерне у 
четири разне висине, и кад се у њима слу- 
чајно нађе мало воде, радост јеу народу не- 
описана. Она је много јефтиније могла сна- 
бдети ову колонију водом из луке, али — ко- 
лонијална политика искаше да утроши мили- 
оне у аденске цистерне, и она их је утрошила! 
Није потреба урођеним Бедуинима да виде 
Енглезе, нити је нужно да виде воду у тим 
цистернама: довољно је да виде колосалне 
зидине њихове, па да их страх ухвати, кад 
помисле на оне који су их сазидали.... 

Кад смо се спуштали друмом у луку, сунце 
већ беше давно зашло, али, и ако су звезде 
ретке на црноме небу тропском, помрчине ту 
нема. Уз пут сретали смо многе Арапчиће из 
горње вароши, који иду дома на ноћиште. 
То су послужитељи и помоћници у европским 
магазинима доле у луци, који се уче трговини 
и реду, разуме се, европском. Доле у својој 

загради Сомали се већ беху прикупили на но- 
ћиште; кроза сутон прозираху мрке прилике, 
седећи у групама пред њиховим колебама; 
на друму пред пивницом играла су или боље 
скакала су два сомалска младића с необичном 
хитрином, бацајући штапић — јамачно суро- 
гат домаћег копља — у висину и хватајући га 
у скоку. Из далека тутњи граја у луци — 
звук бродског семафора оглашује полазак. Ми 
похитасмо на брод, поневши са собом веома то- 
плу успомену из овога кута арапске земље, 
и, за мало, наше знојем обливено лице хладио 
је тихи вечерњи поветарац на броду који већ 
пловљаше. 


———Е—=-—— 

Ми смо, ако се сећаш, читаоче мој, до крај- 
ности уморни пали на брод у Адену, и тога 
истога вечера забродили пут Океана. Кад је 
брод наш окренуо кљун истоку, знам да те 
је обузела зебња при самој помисли да је за- 
пловио у море коме још нико живи није до- 
гледао крајеве и које можда тамо на далеком 
југу и нема краја. Кад се код нас помене 
море, онда ваља разумети воду што дели пре- 
деле; ово море, што је сад пред нама, дели 
светове. Није ли доста сама замисао на то, 
па да нам душу обузме огромна величина ње- 
гова, и да се на броду осетимо мајушни тру- 
нак, бачен на бескрајну површину његову, те 
да нам се срце стегне у зебњи, видевши се 
ништаву играчку на његовим исполинским 
плећима;! У таквим тренутима човек заћути, 
јер њиме обладају побожни осећаји. Ко у 
метежу светском, јурећи за славоми благом, 
утрне у вери на ону моћ што у рукама својим 
држи овакве силе у вечној покорности, тај 
нека се навезе на Океан, нека бистрим оком 

погледа око себе, па кад и нехотице склопи 
руке у молитви, он је нашао свога Бога. 
Жудња његова за славом и благом, за коју 
је можда тамо на копну проливао крв своју 
и свога сачовека, утрнуће сад у њему, кад 
пред собом у пучини погледа на читав један 
минули свет што ту лежи, свет пун славе и 
богатства, покорен том моћи.... 

Пошавши из Адена, сели смо на кров и 
гледали величанствену панораму, која полако 
измицаше испред наших очију. Висока и стр- 
мна брда полуотока почеше бивати све мања, 
што смо даље одмицали; моћне тврђаве на 
углу његовом пролажаху мимо нас као неки 
џиновски стражари на капији големога Истока, 
а кад смо на крају скренули према западу, 
појави се на западном висоравну брдском 
стари град Аден у јасној белоћи својој, која 
још више искакаше у оквиру угасито мрких, 
вулканских стена. Још мало па је цело полу- 
острво почело да бива све мање, и да се за- 
стире у ваздушну пару, па онда у вечерњи 
сутон. Ноћ је наступила тако брзо, као што 
је пловио наш брод; то беше тропска ноћ 
што нагло следује дану, јер је Аден на два- 
наестом ступњу северне ширине. У тропским 
крајевима небо је ноћу готово црно; звезде 
су на њему веома ретке, тешко да се виђају 
оне трећега реда. Кад се бацимо на дугу на- 
слоњачу и загледамо у небо, чисто видимо у 
дубини простора растојање већих звезда од 
мањих. Звездане слике су нам необичне, јер 
нам је зодијак у зениту, а пред нама јужни 

ирмаменат. Северна је звезда ниско на обзору, 
велики медвед је под њиме, а место ове лепе 
слике севернога неба видимо свакога вечера 
на тропскоме небу јужни крст, звездану слику 
правилнога крста који се с обзора диже леже- 
ћки а на зениту исправи, те можемо по ње- 
говом кретању да сазнамо које је доба ноћи. 
Ово је небо поуздан компас арапским помор- 
цима, који у големим шајкама |„самбуцима“ с 
циглим једним великим једром плове овим во- 
дама од Африке до Персије па и до Индије, 
носећи робу у главне паробродске станице. 
__На броду је обладала нема тишина, и ако 
_је кров пут путника. Месец је март, пи муха- 
меданске хаџије враћају се својим кућама у 
Индију. И ако је велика већина многоброј- 
нога народа индиског браминске вере, племе 
које влада у Индији је мухамеданско. Место 
окрлетних, вештачки увијених турбана, што 
ките русе главе Хинда, наши путници има- 
ђаху повезане главе белим, шареним па и зла- 
том извезеним турбанима, а погдекоја се ки- 
ћаше освештаном зеленом бојом. Међу хаџи- 
јама беху неки из далеких предела унутрашње 
Индије. Чак и Бокареза, са њиховим диња- 
стим, вештачки прошивеним капама, беше међу 
њима, јер су ови морем лакше но сухим сти- 
зали својим кућама у северне крајеве го- 
лемог индиског континента. Ове хаџије са 
Истока разликују се од наших мухамеданских 
хаџија тиме што воде целу породицу у хаџи- 
лук. Ако се и они служе иза тога побожнога, 
пута придевом „хаџи“, онда има међу њима 

и хаџиница и хаџичића. Ми смо их около осам 
стотина укрцали у Џеди, и имали смо усладу, 
да их, већином искрпљене ожиљцима арап- 
ских (разуме се : оригинално арапских) богиња, 
гледамо из близа пуних дванаест дана. Кад 
су се ови гости укрцавали, питао сам сеу 
зебњи шта ће од нас бити до Индије, ако се 
кужна материја с њима поткраде у бродг Да 
бих сачувао остале невернике на броду, мо- 
рале су преко педесет сумњивих породица, да 
"напусте брод, на велику жалост закупца, који 
је водио ово стадо. Џеда је легло богиња, од 
куда их свет разноси на све стране, и с тога, 
се није чудити што ова болештина не избива, 
из Цариграда: ако је не донесе хаџија, до- 
неће је војска. 

У ово доба године Индиски је Океан тако 
миран, да се можеш огледати у његовој води. 
У зимњој половини године можеш из Адена, 
путовати у Индију, а да се брод не заниха; 
да му се не тресе грађа ударом пропелера, 
мислио би човек да је на балкону каквог хо- 
тела и да предели дефилују пред њиме. Кад 
би колос, на коме пловимо, наишао под во- 
дом на јато „летећих“ риба |„ластавица“, зову 
је српски мрнари), оне би пскочиле из водени, 
летећи пред бродом на један пушкомет, пра- 
виле би ударима својих крила радијалне пруге 
по зрцаластој површини воде. Ове рибице су 
по све налик на сардине, само што носе са 
стране две дуге пераје, које рашире у два 
повелика крила. Неке су у страху долетале на 
брод и морале су, јадне крилатице, од туду 
мрнарску пињату. Далматинац је од колевке 

рибар, као Чех што је музичар. По крми на 
броду вазда је спуштен конопац с удицоми 
плови за бродом. Закаче га за танак иверак, 
па кад се овај сломије, знак је да риба трза 
на конопу, и тада се диже из воде конопац, 
на коме је плен гдешто толики, да може 
да нахрани све мрнаре скупа. Боље врсте 
риба откупљује им бродска администрација 
за своје путнике, и новац се дели у дру- 
жини по „чину“. Гдешто се догоди да се иве- 
рак скрха, и све радосно потрчи крми, али 
како први ухвати за конопац, прене у грдњу, 
пљуне па га пусти из руке. Он је осетио да 
на његовом крају нема отпора, па зна да је 
ајкуља прегризла конопац и прождрла месо 


заједно са удицом. „Нека канаља! — рећи ће 
по који од млађих, — имаће бар мало Фастидије 
(хоће рећи: муке)!“ — „Ке (шта) Фастидије ! 


Хоће да крева (липше) пасји род !«<“ прихватиће 
други с неким задовољством, и сад обично 
настаје дискусија о томе, хоће ли „кревати“ 
ајкуља од „ото мало гвожђа,“ и старији, који 
тврде противно, обично одрже мегдан. — „Ма 
ке кревати% Мадопа де Гло! Да јој даш ли- 
бар (фунту) чавала (јексера), згризла би их у 
пецета (комадиће) ка ништа !« толики је ре- 
спект мрнарски од ајкуљиних чељусти ! 

Сећам се једнога јутра, кад смо полазили из 
аденске луке пут Европе. На броду је био 
пилота који нас је провео кроза другу луку 
пуну спрудова, и кад смо стигли у море, он, 
хтејући да сиђе у своју барку, омакне сеи 
падне у воду. Јадан црнац беше побелео у 

лицу као сир; његове очи беху разрогачене 
и укочене, као човеку који гледа неизбежну 
смрт пред собом. Испресецаним узвицима по- 
зивао је своје возиоце да га дигну у чамац, 
и кад се то збило, пао је онесвешћен у њему. 
Толико беше потресен од страха! И тајстрах 
је по све оправдан, јер с кога ајкуља скине 
свој залогај, тај мало изгледа има да ће дуго 
живети. За пакост бејаше јадан пилота оде- 
вен у бело рухо, а та боја највише привлачи 
"ову грозну животињу. Од туд јамачно и по- 
тицаше његов страх, јер да је био у својој 
богоданој кожи, могао би мирно стајати и 
чекати да га изваде из воде: ајкуља не дира 
црну кожу. — — 

Ма колико да је лепа природа око нас, ма 
колико да су занимљиви призори што се ре- 
ђају испред наших очију, умор ће најзад да 
их почне склапати, и један по један нестаје 
из гомиле, да тражи свој одар. У тропским 
крајевима су вечите равнодневнице, и човек 
има кад да се испава. Али какав је то сан, 
кад мораш по сву драгу воћ да се обрћеш 
с једне стране на другу, да се једна половина, 
суши, док се друга у зноју не распари 2! Мука, 
је то која ће тек пред зору мало да поумине, 
и тада што уграбиш за одмор, то ће ти бити, 
јер на дану, кад се брод ужари сунцем, и 
тако не можеш ока да сведеш. Небројено пута 
одлежи се читава. ноћ на дугачкој столици 
на крову, и пред зору, кад се јужни крст на- 
клони дубоко западу, тражи се постеља. У 
осталом тамо у тропима не осећа човек по- 

требу да спава дуго; три, четири часа па је 
доста, а то је по све појамно: организам се 
у оној топлоти мало троши, па човеку мање 
треба и хране и одмора. Добар зимњи ручак 
што човек изеде у Европи, стигао би му овде 
да ве храни неколико дана. Колико се год 
тешко спава, толико се тешко руча у овим 
странама: не знаш која је мука већа. 

И ту муку мучимо сад, на тихом Океану, 
кад су сви прозори, па чак и доњи од ко- 
ридора, отворени, те ваздух кретањем брода 
промахива дневи и ноћи кроза све просторе. 
А каква се мука мучи тек, кад се Океан уско- 
леба, те морају сви прозорчићи да се залворег 
Почетком маја ова глатка површина почиње 
да се диже, и ако је ваздух миран. То је знак 
да започиње царство монсуна, онога страхо- 
витог ветра који о пролећа полази са дале- 
ког Мадагаскара Индијама у походе. Он иде 
правилно педесет миља за дан од југозапада, 
североистоку, и кад завлада целим Океаном, 
овај се преруши у огромни казан кључале 
воде. Из далека се море чини као њива 06- 
расла класјем кад се заталаса. Али какви су 
ово таласи! На великима, што долазе из да- 
лека и што сваког дана, гоњени од ветра, 
бивају већи, ређају се мањи па још мањи 
а најмањи, на леђима ових, само се дижу и 
пенуше, као да се демони брчкају по њима. 
Основни таласи добивају такве дубодолине, 
да нам се сваки час губи обзор из вида, и ми 
у дубини имамо утисак, као да ће ова житка 
брда с обе стране да се склопе над нама, а 

за час смо опет наврх брда, и са страхом 
погледамо на дубину под нама. И то није за 
који час, за који дан, као у Средиземном 
Мору: то је тако свакога дана, читавих шест 
месеци, од почетка маја до краја октобра. 
Од два до два минута обично ће да наиђе 
покоји већи вал, да се разбије о брод и да 
га попрска тако силно, да вода с обе стране 
крова, као оно бујица, куља кроз олуке на- 
траг у море. — Кад брод плови ускос вало- 
вима, тада захита кљуном читав један вал, и 
вода се с узвишена кљуна његова (кастелај, 
који служи за кров мрнарским собицама, опу- 
шта као каскада на кров од брода; кога до- 
хити на крову, разбиће га о парапете. Ра- 
зуме се да тада нема живе душе на крову, 
само је команда високо горе на мосту, а за 
комуникацију по броду бирају се интервали 
између два таква туша, која се понављају 
свака 2—5 минута. За време монсуна на одећи 
мрнарској нема суха кончића, и срећа је што 
је клима тако топла (и ако је тропско зимње 
доба), да човек осећа пријатну хладноћу, кад 
га прска море. А да се кожа у овако мо- 
кром положају не би сва разгризла од слане 
воде, сваких десет, петнаест минута, наиђе 
пљусак и спере сву сб с брода и с људи на 
њему. 

То је злогласни монсун на Индиском Оке- 
ану. Кад путујемо у Индију, имамо тај ветар 
с десне стране брода мало позади; кад се вра- 
ћамо од туд, имамо га с леве стране и спреда. 
Тако је дакле и овамо и онамо брод у дво- 

струком нихању: он се цуља и роља“ али само 
у овом последњем правцу он захита кљуном 
воду. Монсун дува дневи и ноћи али не је- 
днаком јачином ; најжешћи је около подне, и 
тада се замагли над њиме, да не можеш ви- 
дети брода на пушкомет. Најјачи бродови нису 
тада у стању да преброде више од једне, две 
миље за час. Велика утеха за путнике, кад 
се узме да од Адена до Бомбаја има својих 
1800 морских миља! На широким валовима, 
слабо се пати од морске болести, јер су по- 
крети тихи, али је човек без престанка дре- 
мљив и сваки час спава. Играјући шаха једном, 
заспали смо у игри оба борца на нашим сто- 
лицама. 

Али ми смо, ја рекох већ,у марту у овим 
водама, и наш брод плови по широком мору 
"као оно љуска од ораха, којом се дете игра 
у суду напуњеном водом. Још смо у Аденском 
Заливу, и ако смо преспавали читаву ноћ. Са 
севера још разазнајемо голема брда, али ова 
свакога часа бивају блеђа у даљини: то су 
стрмне обале јужне Арабије што се пружају 
североистоку пут Персиског Залива. С југа не 
видимо краја, јер је у пространој луци наш 
брод управљен истокосевероистоку. Тако да- 
кле нећемо овога пута видети обале централне 
Африке, и зато не треба да жалимо, јер ево 
већ излазећи „из залива осећамо свежину Оке- 
ана који нема у близини обала да нам са њих 
шаље јару на брод. Нама је сад као кад на 


ж% Цуљање се зове клаћење уздуж (бапстасе), а рољање кла- 

суху усред лета скрећемо са сунца у хХладо- 
вину под храст. Кад се човек нађе у тим 
тропским водама, њему је најмилија реч „се- 
вер“, а најдражи пут онај који њему нагиње, 
па и ако је брод пловио истоку о малом де- 
ривацијом према северу, и то за нас беше 
нека утеха. 

овонце на мосту звони подне, хоће рећи: 
казује нам да је подне на ономе месту где 
смо. На броду има три времена. Једно је: време 
гриничко (Отееплмјећ) што показују хрономе- 
три, да могу поморци да нађу дужину места 


(меридијану — ширина се налази по висини 
сунца, која се мери шестаром |зех(алф три 
пута на дан, — и у подне се одмах регулише 


бродско време. Ово се наравно свакога, дана, 
мења, јер ако пловимо истоку, треба казаљку 
помицати свакога ступња четири минута на- 
пред, ако идемо западу, ваља је толико по- 
мицати назад. Ово је дакле друго време. Треће 
показује наш часовник у џепу, а то је време 
на дому. И тај се, као и хронометар, обично 
никад не дира, већ морамо свакога дана да 
рачунамо колико смо примакли истоку, да би- 
смо сазнали колико је часова на ономе месту 
где смо. Диференција између Бомбаја и Трста 
је четири часа: кад бих у јутру у шест ча- 
сова устајао, мој је часовник показивао два 
по поноћи; кад бих у десет легао, код куће 
су моји шетали по сунцу. — 

На броду је свака стопа била заузета ха- 
џијама, а коридори беху пуни њихове чељади. 
Они су разастрли по крову своје скупоцене 

ћилимове или, ако су били сиромашнији, своје 
шарене малабарске асуре, и на њима су се- 
дели по вас дан у средичи својих утвари: 
мангала, џезвица, шоља, млинова за кафу, ку- 
тија с духаном и лула. Храну су држали у 
повеликим зделама, а галете (двопек) и пири- 
наџ у торбама. Ту су боравили своје време 
дневи и ноћи и устајали су само да обиђу своју 
породицу или да врше своју обредну аблуцију. 
Богаташи међу њима имали су своје кабине, 
за које обично закупцу плаћају баснословне 
суме. У друштву њиховом путовао је муезин, 
који је о јутра и с вечера дивотним гласом 
својим са узвишеног места подсећао своје 
верне на молитву. Мусулман је свуда исти: 
он савесно врши своје верске обреде, и нико 
му у томе не може сметати. Да је цигли је- 
дан на крову у гомили хришћана, он ће, кад 
дође време молитви, да разастре свој ћилим, 
да скине јеменлије крај њега, да падне нањ 
и да се клања по драгој вољи, као да нема 
около њега живе душе. Ми смо, код пуних 
депоа воде у дну брода, морали напунити во- 
дом све залишне судове, па и саме барке што 
вишаху около брода, само да имају верни 
да се „уполију“ у своје прописано време. За 
тај посао граде се на ивици брода над во- 
дом особене зграде, јер да нема њих, по крову 
би све пливало у води. Женске врше ту своју 
правоверну дужност у углу коридора, и локве, 
што се одтуд сливају у олуке, сведоче јасно 
да су ревносне мусулманке. 

За чудо ове жене не иду застрта лица 
као наше Туркиње. Док су на ћаби, навуку 
преко свога руха белу врећу која их застре 
од главе до пете; само спреда, где је лице, 
исечен је четвртаст прозорчић и на тој рупи 
ушивена је решетка од танког бамбусовог 
прућа. Права чудовишта су такве женске при- 
лике за европске очи! Кад уђу у брод, оне 
поскидају те вреће са своје шарене живопи- 
сне а гдешто и богато искићене одеће, и носе 
их својим кућама као реликвије са њихова 
побожнога пута. 

На том путу дешава се, као на сваком дру- 
гом путу, свашта. Једни се рађају, други умиру. 
Они што се ту роде, грађани су целога света, 
и неће јамачно нигда више видети место свога 
рођења; а они што ту умру, спуштају се у 
море, и нико живи не зна где им је гроб. И 
једно и друго иде без много церемонија: нови 
грађанин настави свој пут као да се није ни- 
шта збило, а умрлога увију у бело ткање и 
спуштају га преко стубица у море. За то 
време брод се позаустави и леш се положи 
тихо на воду. Како је морска вода бистра, 
видимо мртваца како се нагиње и пада гла- 
вачке све дубље и дубље. Хоће ли читав и 
доћи до дна Индиски је Океан велике ду- 
бине, па ако га уз пут сретну само две ај- 
куље (јер оне плове по пар), тешко да ће му 
бити мира у гробу. 

Пролази дан за. даном, и нама ве усред Оке- 
ана ретко појави по који брод, да нас подсети 
да у овом големом простору још има живих 

душа осим нас, и тај брод је гдешто тако 
удаљен, да на обзору видимо само дим из 
његова оџака или горње једро са средње ка- 
тарке. Гдекојега дана и тога нема, и нама је 
као да смо усамљени на широком свету а 
наш брод „Нојев Ковчег“ што лута и тражи 
суха места. Само нас са истока небо подсећа, 
с јутра и с вечера својим рујним гомиластим 
облацима да је тамо негде крај, јер на мору 
у ово доба године нема ни облачка, да за 
часак баци своју сенку на брод. Овај поло- 
жај буди у нама чудновато расположење. По- 
гледи се с оваке величанствене природе вра- 
ћају натраг на нас, и чудновате мисли почињу 
да се роје у нашој души. Нама је она свет- 
ска мешавина на суху чудна, готово смешна. 
Људи се кољу, народи се тамане. А заштог 
Да угоде својим слабостима, својим предра- 
судама. Што је једноме свето, на то други 
наваљује руглом; што је овоме одвратио, то 
други обожава. Сваки ту има своје обичаје, 
своје навике, своје законе, и држи се њих 
као пијан плота; сваки има своју ограду, па 
и ако хоће да се бије с оним који му је пре- 
лази, опет најрадије прелази туђу. Једна ве- 
лика лудница, тамо на крају, ништа друго! 
Овде около нас је само један закон, и све је 
живо, велико и мало, богато и убого, њему 
подложно. Нико овде не разбира ко је с ко- 
јега краја света; сваки се осећа збратимљен 
с оним који је около њега. Место Енглеза, 
Немца, Француза, Турчина сваки је овде у 
очима нашима човек, јер је сваки подложан 

једном истом закону, сваки се клања том истом 
Богу, сваки осећа на једнако своје људско 
ништавило. Такве и тима сличне мисли ничу 
у Океану: обзор нашег разматрања простран 
је кфо и његов. Али је то разматрање бистро 
као и елеменат његов што је, и ми се, по- 
сматрајући га дуго, слијемо с природом ње- 
говом уједно, и тада се у прсима нашим буди 
понос, што смо кадри да схватимо његову 
-величину..... 

Кад се с јутра загледамо у белу, бескрајну 
равницу његову, која изгледа као танким сне- 
гом застрта, местимице ружичаста степа, нама. 
облада нека тајанствена сета. Ми радо тра- 
жимо самоћу, и наша мисао пушта се за оним 
првим португиским херојима који су пре че- 
тири века у трошним бродовима једрили истим 
путем и, шака људи, освајали на своју руку 
читаве пределе богате индиске земље. Пор- 
тугиз Васко де Гама хтеде на истоку да нађе 
накнаду за земље што су Шпањолци на за- 
паду случајно преотели његовом народу. Гоа, 
онамо мало у десно на малабарском приморју, 
и данас је њихова својина, споменик њихове 
негдање славе; то им не могаше узети моћна 
Британија, која је овамо дошла на готово. С 
каквом је муком, с каквим напорима пловила. 
та срчана португиска чета овамо, појмићемо 
кад помислимо да је, долазећи с Капа афри- 
чкога, морала, у недостатку макина, да чека да 
јој сурови мопсун узајми своју снагу, да пре- 
броди овај други Океан, пошто је Атлантски 
већ уздуж пребродила. Британски наследници 

њихови данас, сви као и ми, броде у шетњу 
далеко краћим путем свом циљу, и стижу 
тамо одморни, чили и весели. Исполинске снаге, 
које је ускрсао европски дух, служе му ропски, 
и он, наоружан њима, држи у покорности на. 
стотине милиона душа, који су у развићу 
своме заостали за њиме. Чудноват обрт, кад 
се узме да је овај народ овде задојио Евро- 
пљане својом културом ! 

С вечера, кад се над површином морском 
згусне ваздушна пара, те га зрака сунчава обоји 
пурпурним руменилом, тада се осећамо ве- 
сели, готово раздрагани, и наша мисао радо 
скреће са онога шта је било на оно што је 
сад пред нама и клања се божанској сили 
што тако дивотно краси ову нашу земљу. У 
том узбуђењу нема за нас прошлости; ми се 
уживимо у садањост, и тражимо песнике који 
су овој лепоти умели да даду израза. Усред 
ових чаробних боја осетио је човек први пут 
онај тајанствени ритам у своме срцу, који је, 
оличен у речи, створио прву песму. Исток је 
колевка песништва; ово се огледа у покрету 
и говору, у обичају и религији, па и у самој 
ношњи народа његова. На овима прсима на- 
дојен је највећи песник португиски Луј де 
Камоенс; његове дивне канцоне, његов нај- 
већи епос“ угледали су света на индиским и 
хинеским водама. Бајрон је, далеко од овога 
краја, осетио чаре његове у егејским водама, 
и из тих осећаја потекло је његово „Острво“ 


+ „Оз Гизтада тј. Лузитанци, у коме су спевани путови пор- 
тугиског Колумба. 


100 ТАМО АМО ПО ИСТОКУ 


(Тће Бапа) где се једна за другом ређају 
слике из даљног Океана, слике дражесне 
кад се у зрцалу његовом огледа прва зрака 
сунца које се рађа, а ужасне кад се демони 
његови разбесне те отпочну на пенушним ва- 
ловима да играју своје бесно коло... 

Тако је, дан за даном, прошао већ и седми 
дан, од кад смо се растали с тврдом земљом. 
До Океана су нас бар пратили галебови; али 
"кад смо изгубили из очију јужне планине 
арапске, нестало је и њих, п ми пуних пет 
дана нисмо видели ове тице које нам свугде 
тако радо праве друштво. Тице на мору то 
је знак да је близу крај. Али њих још нема. 
Место њих почесмо опажати на северној 
страни поједине самбуке, којп су се по правцу 
ближили нама: то ја знак да имамо једну мету. 
Јамачно су пловили из персиских крајева за 
Бомбај. Свакога часа сретали смо друге и оста- 
вљали за нама, јер су са веома слабим ветром 
пловили. Међу тим ми смо знали, и ако нигде 
знака не беше од краја, и ако се још није- 
дан галеб није појавио, да нисмо далеко од 
краја, и то нам је казивала морска вода, која 
своју угаситу модрилу беше променила у ја- 
снију плаву боју. То је знак да је плиће под 
нама, Још мало па ће та плава боја да 
уступи место некој омеси која је између мо-_ 
дрине п зеленила. На сто миља пре но што 
угледамо индиску обалу, појави се ова вода, 
а то долази отуд, што је Предња Индија земља, 
терасаста. Најнижа тераса овога големог кон- 
тинента је под водом, и ми сад пловимо над 

њоме; највиша је на западној половини кон- 
тигента, и пада с обе стране, с источне и са 
западне, ка мору. 

Сад настаје општа радозналост шта ћемо 
на крају најпре угледати, п јесмо ли дошли 
правце онамо, куд смо пошли. Пут је веома 
дуг, п најмања деривација, пошавши из Адена, 
у десно или у лево, бацила би нас на крају 
пута за више десетина миља северно или ју- 
жно, те бисмо морали да тражимо по кар- 
тама на ком смо месту дуге западне обале 
индиске.“ Сад сваки гледа напред, правце куд 
плови брод, јер на овако тихом времену није 
могуће померити пута. Ако нема на земљи, 
поморац има на небу својих поузданих зна- 
кова који му казују пут, и уме да се користи 
њима. Свакога дана три пута укрсти он на 
својој карти две линије, једна је меридијан а 
друга линија ширине, где се пресеку ове две 
линије, ту је брод. Како је од Адена до Бом- 
баја на карти повучена права линија, то ће 
се видети је ли брод и колико је одступио 
од ње, п по томе се регулише курс брода. 
Ове деривације не долазе од погрешног ра- 
чуна, јер тачнијега и нема но што је на мору, 
него од морских струја које још нису до- 
вољно познате, можда зато што нису сталне 
и једнаке брзине. Море као и река има своје 
струје, само што је струја реке прописана оба- 


ж 'То се код све пажње дешава за време монсуна, кад због 
облачног неба не могу да се праве опсервације. Тада има на 
броду карата с профилима брда на обали, и поморац се оријен- 
тира њима. 

лама и падом корита, а у мору је произвољна 
и подложна до сад још непознатим законима. 

Нарочито су официри пажљиви на броду, 
кад је обала у изгледу, и, како опазе, гледа- 
јући кроз оштре дурбине, крај и најмању де- 
ривацију брода, они одмах коригују курс ње- 
гов, и кад публика опази обалу, ова види да 
се правце иде у пристаниште. Ретко се до- 
гађа да се ово нађе пред нама без корек- 
ције правца. У шест пута мени се један пут 
то догодило, и тада је Дубровчанин запове- 
дао бродом. Држати. правилан курс целога, 
пута није ласно; за то се иште много труда · 
и рада. С тога се догађа да су нашим бро- 
довима, где је строго дисциплинисан рад, 
следовали други без муке, држећи се самоу 
извесном одстојању нашег курса. За чудо 
су овај удобан начин пловљења бирали нај- 
бољи поморци — Енглези. 

Осмог дана из јутра већ облетаху наш брод 
галебови, први гласници с краја. Како је 
слатка реч крај, кад га дуго нисмо гледали! 
Како су лепе његове вијугаве и осенчене пруге 
иза толико дана очајне равнице и бескрајног 
плаветнила ! Већ нам поветарац с краја шаље 
као поздрав мирисе богате индиске вегета- 
ције, мирисе какве нигде још осетили нисмо. 
Вода већ носи по коју гранчицу, али и ако 
не можемо да познамо лишће на њојзи, она 
нам је свакако мили гласник да смо срећно. 
пребродили Океан, и да нас у пристаништу 
чека одмор тела и мир душе. Ми смо пред 
вратима големе Индије, колевке нашега рода, 

оне древне земље која је, од кад је, била мајка 
дадиља духу људскоме. Наука и вештина, ре- 
лигија и друштвено уређење — све је то од 
туд потицало задивљалом Западу. И данас 
још, кад је Европљанин уздигао своју снагу 
парном свилом до необичне висине, кад је при- 
волео зраку сунца да му црта а електричну 
варницу да му пише, потичу од туд још многе, 
многе тековине људскога ума; па иако је из- 
међу Индије и Европе од више векова на овамо 
све тешња веза, ипак је ова земља људске 
културе и дан дањи још дадиља свима на- 
родима из најдаљих крајева света. — 

У догледу су нашем моћне серпентинске 
стене што чине обалу Бомбају а даље се уздижу 
у величанствене терасе док се у даљини не“ 
саставе у недогледан плато. Већ се разазнају 
торњеви и куле ове друге вароши индиског 
континента. С леве стране видимо повпсок 
брежуљак обрастао кокоском палмом и про- 
шаран белим као снег летњиковцима; то је 
чувени Малабар-Хил на коме становници тако 
радо траже морске свежине. С десне је ре- 
чицама п маленим лукама ишарана равница, 
коју за време монсуна моћни валови без пре- 
станка плаве, ваљајући се један за другим, 
док се не разбију о стрмну обалу што их опа- 
сује. Кроз ову плитку воду ваља нам се про- 
вући да доспемо у пространу луку, те с тога 
нас на ушћу чека један од пилота који туу 
своме котеру (кућа што плива с једном ка- 
тарком за спгнале) борави своје топле дане. 
За њега је у овој големој жези права услада, 

кад може да дође до мало хлада на крају, 
јер ће тамо остати, док не дође ред на њега, 
да изведе који брод из луке. Под нама је већ 
мутна белпчаста вода, као речна, а над нама 
облећу читава јата грабљивица и траже но- 
ћиште на катаркама нашим, које су јамачно 
изгубиле одласком брода на коме су до сад 
ноћивале. Бродови су у луци пуни ових тица, 
и нико овде не мисли да их тамани, јер оне 
имају, као што ћемо видети, своју особену 
задаћу да врше у једноме делу овога народа. 
Нама је необично гледати ове гладне госте 
поврх наших глава, али као на многе друге 
ствари морамо већ у овој страни света да се 
свикнемо и на њих. 

На самом уласку од луке стоји уленгерен 
читав ред енглеских монитора. Они се беле у 
сивој луци, као њихови војници на крају на 
зеленој ливади. С ово неколико бродова држе 
Енглези у покорности варош која броји више од 
милион становника, међу којима су четири пе- 
тине, не баш пријатељски према њима распо- 
ложених, урођеника. И она петина Европљана 
спава уз њих мирно. Али је у Бомбају енглеска, 
полиција, а то значи да је ту ред. То се опажа 
већ и на оној гомили чамаца што укочено 
стоје на једном празном месту у луци и мирно 
чекају баш онде, где ће стати брод. Ниједан 
се неће маћи са свога места, док санитетски 
чиновник не изађе из брода и жута се за- 
става спусти с катарке, што значи да јеу 
броду све здраво п да су путници добили 


мека љацајне 

„пратику“, хоће рећи допуштење да могу изла- 
зити на крај. 

Путничке су групе већ од јутрос оживеле 
на крову, и међу њима настала је мешавина, 
те се озго с моста гледају као неки узнеми- 
рени мравињак. Хаџије прикупљају своју че- 
љад у гомилице; жене држе своју малену децу 
на рукама; старци гледају познату им обалу, 
као да не верују да су се здрави читави вра- 
тили с тако дугог пута; а сви скупа ра- 
досно погледају на крај, где их можда оче- 
кује њихова својта. После дугог одсутства, 
сваком је мила своја кућа! 

А где је наша 2 

Велики часовник на пристаништу избија, је- 
данаест. Наши се на дому сад тек дижу из 
постеље, и прва им мисао полети за нама у 
даљину; то нам је бар нека утеха на овоме 
далеком крају света ! 


“,. БОМБАЈИ 

Како је лепа индиска земља дошла у нас 
до епитета „Црна Инђија“, ко то знаг У го- 
вору народноме „црно“ и „несрећно“ има сп- 
нониман значај, и лако је могуће да се тај 
придев извио најпре из груди какве ојађене“ 
мајке српскога приморја, која је у тим водама 
изгубила свога сина. То се дешава и дан дањи:“ 
сваки монсун гута по Индискоме Океану своје 
жртве. Нема места на броду, које валови мон- 
суна неће запљуснути, а кад наиђе покоји 
големи, он спира у море што нађе на крову, 
а разуме се да је међу свима предметима на 
крову. најлакши — човек. Док је пао с брода, 
он је погинуо, све да је и најбољи пливач, 
јер ће први вал, што га домаши, да га по- 
топи и угуши. Небројене жртве леже у дну 
овога океана, и пучина је љегова недогледно 
интернационално гробље. 


# Нека је опде срдачан помеп ваљапоме српском капетану 
пири Мртши, кога је вал с високог моста бродског сплачио у 
море. 

И ако смо стигли у бомбајску луку око 
подне, сунце се већ нагињаше западу, кад 
сам се по дужем одмору попео на горњи кров, 
да разгледам околину у коју ме бацила, моја 
ћудљива судба. Хоће се броду иза дуга пута 
доста времена, да се смести и обезбеди у 
овим водама. Није ово лука као што су ја- 
дранске, где се брод веже пајванима за крај, 
па се повуче с њега мост на обалу за удо- 
бност путника и бродских становника: наш 
брод стоји читаву енглеску миљу од краја, и 
кад хоћу да видим шта се тамо збива, ваља, 
ми узети доглед. С обалом се комуницира у 
баркама, и та комуникација у време монсуна, 
није ни мало удобна; хоће се умешност ги- 
мнастичара или, боље, мрнара, да човек срећно 
уђе у чамац и изађе из њега. Са покретљи- 
вога таласа може се ускочити на сталну обалу 
само онда, кад је чамац на врху илиу долу 
таласа, јер тада је кратка почивка у мицању. 
Кад с врха таласа скочимо на стубице, ви- 
димо где чамац у истом тренутку тоне ду- 
боко под нама, а кад искочимо са дна вала, 
морамо се брзо испети на стубице, јер ће вал, 
који расте, да нас потопи за тили часак. 
Како чамац не може да се закачи за обалу, 
а не може ни да се прпмакне близу зида, јер 
би га вал раздробио, разуме се да сваки, ко 
улази и излази, мора да волтижира на овоме 
колебљивом елементу. 

Па хоће се и кочијашу, кад стигне у ме- 
хану на ноћиште, добар сахат, да смести коње 
и кола како ваља, а то ли овоме колосу 

што плива на тако покретљивом елементу ! 
На малабарском приморју плима и слека имају 
највећу диференцију. Док се у Средиземном 
Мору за време плиме уздигне морски раван 
за две, три стопе, у овим водама скаче он 
дванаест до петнаест стопа редовно, а за 
време монсуна и више. Кад отпочне плима, 
струја је воде, и ако тиха, ппак тако снажна, 
да поморац п не мисли противити се њојзи 
својим бродом. Он спусти с кљуна од брода 
своја два ленгера, кадшто и трећи резервни, 
па се брод, имајући довољно простора око 
себе, витла около те сталне тачке своје. Кад 
наступи плима, он окреће кљун мору, а кад 
за њоме дође слека, он га окрене крају. И 
то бива правилно сваких шест часова. Овако 
закачене бродове, колико и били тешки, сваки 
поветарац може у мирној луци да окрене тако, 
да кљун дође уз ветар; али кад је, као овде, 
јака струја воде у плими и слеци, ту слаб 
ветар нема утицаја на брод, те тако, кад се 
у вече легне спавати (разуме се код отворе- 
них врата п прозора), мора се преко поћ брод 
окренути и на ону страну од куда пирка ве- 
трић, и тако се бар шест часова може да 
спава како тако у хладу. Па сад, пошто се 
је брод тако осигурао с поља, отпочиње рад 
унутра: сваки се кутић пере и дезинфикује; 
кров се риба сводом, те се бели као снег; 
машина се читава разглабља, прегледа, чисти, 
глача и маже; али се ватра у једној пећи 
нигда не гаси: ваља мали казан да тера парне 
чекрке, којима се стоварива донесена роба, 


БООСМОВ А ЈИ 109 


а товари она што ће да се понесе. Хоће 
се недеља дана журна и непрекидна рада, 
док се испразни голема утроба овог чудови- 
шта. Гледајући такав брод с поља, никад не 
би веровао какве су огромне просторије у 
њему. 

Није се дакле чудити што по доласку тек 
настаје на броду највећи посао, п што само 
онај, којим се обезбеђује брод, траје пола 
дана. У зимње доба, као што је сад, не пре- 
дузимље се одвећ озбиљно осигуравање; али 
у летње, кад на двору бесни монсун, кад поч- 
ну тифони (кружни или боље спирални ве- 
трови) да витлају по овим водама, тада се 
удвоструче ланци на ленгерима, јер ти бесо- 
мучни гости кидају дебеле бродске ланце као 
конопе. Кад сам једном за време монсуна љу- 
љао се пуних двадесет дана у овом истом за- 
ливу. донесе један телеграм глас са јужног 
краја малабарског приморја, да су пет паро- 
брода тешко оштећени на мору и да чекају 
помоћ. Велики пароброд пенинсуларне компа- 
није, пролазећи мимо један такав брод, успео 
је големим напором да му дода дебелп ланац, 
али кад га је почео реморкирати, ланап је 
пукао од тешкога трзања, и он га морађаше 
оставити његовој судбини. 

То време около утврђивања брода и ње- 
гова прања употребио сам за одмор. Могућност, 
да уз пут преко Океана плане зараза на броду, 
била је у овим околностима веома блиска, 
и голема одговорност држаше ме целим пу- 
тем у запетости, коју не бејах осетио уз пут, 


110 ТАМО АМО ПО ИСТОКУ 


али која се иза минуле опасности прометнула, 
у неку малаксалост, а ову је јамачно потхра- 
њивала топла и влажна клима индиска. За- 
петост ова беше достигла свој врхунац по- 
следњега дана на мору: мрнар сваки зебе од 
краја и пита се како ће му бити док се до- 
хвати пристаништа. Гдешто је, као што смо 
видели, пристаниште далеко од места где се 
угледа крај, и те ноћи су страже удвојене, 
"а сваки на броду узрујан. Ова узрујаност 
беше у мени повећана живахним представама, 
ексотичне земље коју ћу сутра први пут да 
угледам, и све је то учинило да сам по до- 
ласку малаксао пао на постељу и дигао се 
с ње, кад је, као што рекох, сунце већ по- 
чело да се примиче западу. 

На моје немало изненађење, угледах на 
крову и около брода пуно света. Али какав 
свет! Онај што сеђаше на крову, беше ми већ 
нешто познат, јер то беху они исти типови 
које смо довезли: мусулмани, трговци бом- 
бајски, који су сад од нашега крова начи- 
нили пазар. Сваки је на њему заузео свој ко- 
мад места, разастро је своје завежљаје с ро- 
бом, вадио је чав из једног час из другог по 
који комад и мамио официре и мрнаре да што 
купе. Човек, који познаје наше Турке, не би 
веровао да је то једно племе: ови се не раз- 
ликују од њих само живописним шаренилом 
свога руха, него и необичном говорљивошћу 
својом. Ова је дружина брбљала у хору, да 
човек не могаше речи да разабере. Не зна се 
шта је на овим људма хитрије: руке, којима 

непрестано окрећу своју робу, или језик што 
је хвали. Они су тако говорљиви, да, кад ћу- 
тиш, сами одговарају на своја питања. А, 
нећете ову, је-л-те г Ништа не мари! Имам и 
друге, лешше, боље, али (разуме се!) мало 
скупље. — Је-л-те да је ова лепа2“ — и то 
тако иде у. бескрајност! Ако што купиш, из- 
весно ви преварен: човеку се хоће времена 
да проучи главну рукотворину индиску, а то 
је свилено, вунено и памучно ткање, и да 
разликује добру од рђаве. Ако не купиш ни- 
шта, брбљива се дружина ни мало не срди, 
она повеже чворове на пакетима, баци их 
у барку и плови даље од брода до брода, у 
изгледу да ће до вечера наћи своје купце. 
Према овим људма наши су мухамеданци... 
шта %# — наши су Јевреји праве ћуталице ! 
Около нашег брода је по све другачији 
свет. На големим баркама, које су већ при- 
везане о наш брод, стоји гомила људи и спрема 
се да искрцава робу из магазина. Али какви 
су то људи! Кожа им је боје кестенове љу- 
ске, узраст осредњи, повисок, лубања дугуља- 
ста, лице правилно, зуби бели као Филдиш, 
коса црна као гар, то видимо по оном кра- 
тком прамену наврх главе, јер је читава глава 
обријана. Удови су прави као свећа и тако 
правилни, да би сваки могао вајару седети 
за модел. Али што је најнеобичније на њима, 
то је да немају ни мало кошуље (о другој 
одећи да и не говорим), 5 гаће су им тако 
кратке, да се од њих види само — тур, али 
пи овај је некако згужван, те нокрива само 

бедра и оно што је испод њих спреда и по- 
зади. Ова је „одећа“ прикачена за бедра гај- 
таном исплетеним од сребрне жице. Чудно- 
вато: толика скромност у одећи, а толики 
раскош у чивилуку! Ти ви ваљда већ погодио, 
мој читаоче, да су то етароседеоци Индије 
— Хинди, а ја ћу ти само споменути да је 
најзначајнија појава на њима, што и најсиро- 
_ машнији има на себи нешто сребра, тога орп- 
јенталцима најмилијег метала. 

Ова европскоме посматрачу нешто необи- 
чна група људи припада најнижем слоју ин- 
дискога народа, у кога су до дана данашњега, 
касте оштро подељене. Па и ова каста на- 
дничара, што сезову „кули“, подељена је у 
особене редове; неки обављају „чисте“ по- 
слове, неки „нечисте“: свачије занимање од- 
ређено је самим рођењем и сваки »„еснаф“ 
припада особеној касти. Међу кулима, има их 
што носе по вароши друге људе п врше у 
опште надничарске олужбе, једни у кући, 
други ван куће, у башти, у пољу; али није- 
дан кули не сме да ради посао који је изнад 


његова реда, а неће да ради онај који је испод _ 


његова реда. Тако дакле имућни људи у Ин- 
дији морају у својим кућама да држе читаву 
гомилу кулија у служби, јер сваки посао у 
њојзи мора пмати особене људе, јер онај што 
тера коње неће да ради у башти, онај што 


служи за столом неће да мете собу, а није- 


дан од њих неће да чува децу ни да носи 
нечисто посуђе: то је посао за женске кули. 


4 


Б О МОБВАА ји [13 


Мислио би човек: ова гомила кулија, му- 
шких и женских, у свакој бољој кући, стаје 
Европљанина големе суме. Али то није: Хинду 
неће да се храни код свога газде кога без 
сумње држи за „нечиста“; он добије својих 
десет рупија (двадесет динара) месечно, и једе 
своју обредну храну: мало пиринџа и воћа. 
Како је вредност новца у Индији у најмању 
руку десетином мања, то може човек за сто 
рушија, што је овде веома незнатна сума, да 
држи десет слугу, и толико их најмање има 
у свакој кући. Разуме се да су одличне куће 
пуне кулија, који живеу одељеним зградама, 
и ја се сећам једне богате, где бп за трпе- 
зом иза свакога госта стајао по један слуга 
у чисто беломе руху, с црвеним саруком на 
глави, и додавао храну и пиће. Читава сала 
беше пуна слугу; али у њојзи не беше нп- 
каква шума, најпре зато што је сваки мучао 
као риба, а затим што је сваки, не изузевши 
ни „мајордома“, био — бов. Кад узмемо да 
су ове слуге махом уљудно одевене, можемо 
мислити да им од малене плате, што добију, 
не остаје мпого за ужитак, и да се према 
томе веома скромно хране. Неколико прегршти 
кухана пиринџа и две, три банане, ето то је 
обел ових људи, и тај се ретко кад мења. 
— Кад бисмо хтели да оцењујемо њихову 
снагу по храпш, ми бисмо се љуто преварили 
у рачуну. Њихова св снага равна са снагом 
добро нахрањена мрнара, а не уступа јој ни 
у издржљивости. Ови људи раде од излаза 

# Пада у очи сличност наше речи „кулучити“, 

па до заласка сунца, дакле пуних дванаест 
часова, и за то време одмарају се само то- 
лико, колико им времена треба да ручају. 
Одмах после ручка наставља се посао; и то 
тако иде с дана у дан, с године у годину. 
Тај рад њихов не стоји никако у размеру са 
њиховом храном, те изгледа да се недостатак 
хране накнађује климом. Исто се то опажа 
и на Фелаху арапскоме; п овај се храни ве- 
ома Фругално, а у снази и издржљивости не 
уступа европском раднику. Овоме се калори 
од чести троше на издржање живота у хла- 
днијој клими, а јужни народи могу све да их 
прометну у рад, па ваљда им нешто узајми 
и сунце. Другачије не би се могла тумачити 
живахност њихова при раду, која неоспорно 
потиче пз снаге. — 

Разуме се да ми је и ова ноћ прошла у 
неспокојству; али је ово више потицало од 
нестрпљења да видим индиску земљу и народ 
што ту живи. С тога сам сутра дан рано био 
на ногама, пи кад сам се успео на кров, сунце 
је помаљало главу на обзору. Са расхлађе- 
пог краја ппркао је ветрић и доносио на брод 
мени још непознате мирисе. Пе могах спт да 
се надишем тога топлога, мирисавог зрака ! 
Док сам се тако наслађавао на крову, при- 
мицала се с краја једна барка за другом, 
правце нашем броду, п за мало појави се на 
крову по све другп свет но што бејаше онај 
синоћни. То беху мрке пндиске прилике, на- 
лик на оне кулп украј брода, с том разликом 
што овп беху одевени у бело рухо. То се 

рухо састоји из једнога чаршава који се оба- 
вије око бедара као сукња, па се један крај 
провуче између оба крака и закачи за сребрн 
појас, те се тако ова сукња прометне у до- 
ста правилне гаће. Прса заодева бео преник 
с дугим рукавима, закопчан малим сребрним 
пуцима, а овај пресник уједно служи као ко- 
шуља.“ Глава им обријана, али није гола као 
у кулија, већ покривена турбаном скрлетне 
боје, налик на шешир, али је врх ртаст и 
савијен. Овакав се турбан вешто омота од 
цигле једне црвене мусулинске траке, за че- 
тири прста ширине, али 50—100 метара ду- 
жине, и тако је чврсто омотан, да се читав, 
као шешир, скида с главе. Међу тим није 
сваки турбан истога облика: има их о мањим 
ободима, па и без обода, те изгледају као 
оно ртасте спаваће капе. Ова разлика, како 
ми рекоше, није ствар укуса него кастински 
пропис, који хоће да се људи разликују је- 
дан од другога. Одличнији имају шире ободе. 
Главни знак, којим се разликују касте и кон- 
Фесије Хинда, носи се на челу: то су бојане 
тачке, трокути или пруге исписане црвеном, 
жутом или белом бојом. Само браманска ка- 
ста има право да се исшише црзеном бојом, 
јер је та боја у Хинда света, и као што се 
у Турској побожни људи ките зеленом тако 
се у Индији бојадишу црвеном бојом. Сваки 
и најнижи Хинду носи за појасом своју боју 
и бележи њоме своје чело кад год се окупа, 


“ У опште те одеће, што се у нас зове кошуља, џемасу 
Индији. 

а гиздаве женске имају готове бојане печате, 
које само прилепе на чело. Ове интересантне 
мушке главе носе и свој украс: свакоме је 
ушна шкољка пробушена горе на савитку,и 
кроз рупу провуку се по једна илп две прсте- 
насте минђуше, које на. доњем обиму носе 
повелико зрно бисера. 

Свако јутро долажаху ови људи рано на 
брод п остајаху ту за један час, продајући 
своју робу. Та је роба дрвена пли метална: 
прва се обрађује у Бомбају и састоји се од 
веома вешто изрезаних кутија од сандалова 
пили ебанова дрвета, пекићеног металном жи- 
цом или комадићима слонове кости; друга у 
Дели, а то је дрвепа, вешто стругарски из- 
рађена, обојена пи лакирана роба за разне ку- 
ћевне потребе, пли бронзана па и сребрна, 
уметнички цизелована. Паде ми најзаду очи, 
да на броду нема ни једнога мусулмана, кад 
су ови људи ту, и обратно, и кад сам упитао 
бива ли то случајно или хотимице, рекоше 
ми да се Хинди не мешају с мусулманима, 
јер једни држе о другима да су нечисти. Ну, 
у ствари, обе странке пмају право, бар што 
се тиче кућевне чистоте, јер кад сам пролазио 
кроз њихове одељене насеобине у предграђима 
бомбајским, заиста сам опазио да су обе при- 
лично прљаве. 

Кад су ови пудновати гости, пошто су 
мало пазарили, отишли с брода, појави се на 
стубицама по све друкчија прилика. И ово 
беше човек малајске расе, али му је лице 
обрасло црном гргуљавом брадом, а исто та- 

ква кика беше му омотана живописно једним 
веома прљавим пешкпром. Плећа му беху за- 
стрта комадом платна, на коме се преливала 
прашина разне боје, а бедра омотана знојем 
обојеним ткањем пеодредљиве боје, те изгле- 
даше као да је одевен пливаћим гаћама. Ми- 
шице му беху голе као и краци; само на но- 
гама ношаше сандале од беле рогозине. На 
леђима је пртио повелику торбу која зарад 
многих крпа изгледаше као нека етнографска 
карта, и коју је спустио крај себе, кад је 
скрштених ногу сео на кров од брода. Њега 
је пратио човек по изгледу друг а по пона- 
шању слуга, јер је стојао у пристојном од- 
стојању п додавао своме господару што је 
запскао пз торбе. 

То бејаше један од оних гласовитих инди- 
ских опсенара, које ћеш срести у свакоме 
куту големе Индије. Они забављају своју пу- 
блику својим вештинама и живе од оно мало 
„бакшиша“ што пм пруже гледаоци. Узгред 
се ови опсенари баве хватањем змија оча- 
лица, пазваних кобра, којима су обе Индије 
богато насељене, и прича се о њима да имају 
лека за ујед ове у велико отровне животиње. 
Кршевито бомбајско земљиште пуно је ових 
змија; оне се об дан завлаче по рупама и пу- 
котинама, а об поћ пду као мишеви у крађу. 
С тога људи, што седепо летњиковцима иза 
вароши, не смеју ноћу без лампе да пређу 
од куће до куће од страха, да не нагазе на 
коју. Ове опаке животиње увлаче се чак у 
кућу, и становници околине немају другога на- 

чина, да се сачувају од њих, до тога, да за- 
стру све ходнике, што воде у стан, дебелим 
и врло храпавим ћилимовима од кокоског 
влакна, преко кога кобра неће да пузи. 
Занимљиво је гледати ове голе синове ин- 
диске, који из јутра нигда не знају где ћес 
вечера коначити, с како мало средстава врше 
своју опсенарску вештину! Цела је њихова, 
спрема у врећи, а та се састоји из лоптица 
од крпуљина, продртих котарчица и разних 
штапића од бамбуса; што им више треба то 
узајме од публике. Они не знају за велике 
спреме наших »ескамотера“, за њихове за- 
стрте, кутијама и скрињицама натоварене 
астале; не знају за њихове веште монологе 
којим иду да одврате пажњу гледаочеву, кад 


врше своју ескамотажу, — све то ови гарави 
синови не знају. Цео разговор њихов је: „он, 
ту, три“ — и из продрте котарчице, која се | 


мало час празна пред нама витлала на све 
четири стране света, извлаче једнога голуба 
за другим п трпају их у своју врећу. Они 
пред нама прогутају по десетину лоптица и 
ваде голим рукама једну по једну из разних 
делова њихове црне коже. Један ме је зади- 
вио својом вештином; он је узајмио коко- 
шије јаје од кувара, и, где га је наслонио 
на лице, ту је стајало као заковано. Мишљах 
да је на љусци каква лепљива материја, али 
је не могох нигде наћи, и ако сам очима гле- 
дао како то јаје виси на носу и уву. Је- 
дап енглески чиновник причаше како му је 
такав један опсенар изнео у његовој соби и 

на његове очи читаву воћку, манго. Он је 
дошао у собу с једним маленим завежљајем, 
и, наравно, дрво је морало бити у њему. Али 
је питање: како је та воћка морала бити сло- 
жена, да се на њојзи не могаше опазити ни 
цигле једне савијсне гранчице нити угужвана 
листа. Само док је намештао дрво, дао се оп- 
сенар заклонити застирачем, а за тим је до- 
пустио свакоме гледати и уверпти се да је 
то она иста воћка коју је господар захтевао 
да ВИДИ. 6 

Кад еврше своју опсенарску представу, онда 
се изнесу округле кутије са змијама, и док 
слуга свира у неке двојнице што јако креште, 
газда дигне заклопац. У исти мах сукну по 
три, четири змије за једну стопу у виспну, 
савију шију према опсенару, рашире врат, на 
коме се јасно види слика наочала, крећу се 
весело по ритму музике, и кад им се доближи 
рука опсенарова, кљуцну брзином муње у њу, 
и у томе тренутку засветле им очи као бри- 
љанти. Како ова животиња мори по Индији 
многе људе, индобрштанска влада даје на- 
граду за сваку кобрпну главу, али се овим 
људима боље исплаћује жива кобра, те с тога 
неће да је уморе и продаду. У осталом и ова 
опасна животиња има свога душманина, који 
је немилице тамани. То је једна малена, бе- 
зазлена, али врло окретљива животињица, 
налик на наше куне со том разликом, што има 
дужу и веома шиљасту њушку. Кад опсенар 
нађе п припшитоми ту животињицу, извесно ће 
њоме много да заради, јер Енглези веома 

радо гледају борбу манга (тако се зове) са 
кобром. Газди се плати змија (обично три ру- 
пије), и он одмах вади свога манга из вреће: 
кутија се одшкрине, и кобра се за мало про- 
вуче кроз отвор. Занимљиво је гледати ове 
две животиње кад се суоче: кобра одмах уз- 
дигне са земље своју шију и прати главом 
сваки покрет мангов. Овај опет, знајући да 
му испред змије прети опасност, узмиче хи- 
тлено и гледа да јој се нађе с једне или с 
друге стране. Он маневрира као булдог, кад 
хоће да ухвати вепра за ухо. Борба не траје 
дуго, пет до десет минута, и обично се за- 
вршује победом манговом. Овај уграби згодну 
прилику, кад змија разјапи чељусти да га 
уједе, увуче јој доњу вилицу своју са стране 
у уста, а горњом јој тихо притиска главу. 
Иза првог притиска опажају се на змији већ 
паралитични покрети, иза другог опружи се 
колико је дуга, а мали се победилац враћа 
задовољно у своју врећу. Да ови опсенари 
знају лек од змијина уједа, о томе су Ен- 
глези давно већ уверени, па ипак ниједан још 
није продао индобританској влади тајну, и 
ако је за њу расписана голема награда. 
Међу тим је сунце одскочило и у истој 
размери порасла је врућина. У заклоњеној 
луци она је да како голема, али никад не 
достиже арапску врућину. У овим пределима 
одева се човек према температури и у томе 
подражава урођеницима, хоћу рећи: има на 
себи само један слој дебеле памучне одеће, 
која најбоље одбија зраке сунчане. Индиски 

турбан, кроза који не може да пробије сун- 
чана зрака, замењује Европљанин дебелим 
шеширом од рогозине, широка, нагнута обода, 
који је обложен белим платном, Да се не би 
глава под тиме запарила, утврђена је у њему 
једна тешња решетаста капа, те тако између 
ње пи шешира струји ваздух без престанка. 
Ноге су обувене у платненс ципеле с дебе- 
лим ђоном, те не може кроза њ да пробије 
топлота земље. Тако одевен може се човек 
Европљанин шетати по овоме свету, а да не 
ризикује да ће га устрелити голема жега 
сунчана. Ко не може да ходи од велике вру- 
ћине, тај се завуче у један од оних дугуља- 
стих сандука с обрамницама, што стоје на сва- 
ком углу, затвори са обе стране жалузпне, 
и кули га на раменима носе, куд хоће. Ако 
му се не допада ова локомоција у кавезу, он 
седне на двоколице (боги) до кочијаша, и бр- 
зим терањем прави ветар те се хлади. Тако 
се то час хода, час воза, а час љуљка на 
раменима носачким. Овај последњи начин 
као да је најмилијп Епглезимл. Онп имају своје 
радње у вароши, а седе у околини по ба- 
штама, и од туд их свако јутро уносе кули 
у варош, и док их носе, они у сандуку про- 
читају лежећки јутрење листове. Пред вечер 
долази по њих Фамилија на хинтову, и тада 
ве извезу с њоме на обалу морску, да се рас- 
хладе; а кад падне сутон, враћају се својим 
кућама. Редовно свакога дана, осим недеље, 
можеш на пространој обали, што гледа на 
луку, видети на стотину каруца- разна, облика; 

на свакима је спреда и позади по двоје слугу 
у беломе руху с црвеним турбаном на глави. 
Каруце се ту зауставе; мушки се скидају и 
прелазе другим каруцама, да поздраве женске, 
и кад се сврши ова укочена церемонија, тера 
се дома. Како је у Енглеза такође некакав 
кастински дух, то одличнији грађани одевају 
своје слуге у зелене доламе, подражавајући 
у томе енглеској аристокрацији, које наравно 
„нема у овој дружини. Сама господа и го- 
спође одевени су оштро по пропису енгле- 
ском у визитно рухо, које може бити удобно 
у британској клими, али у овој овде црн ка- 
пут, цилиндар и лаковане ципеле спадају у 
врсту тортурних справа. На женскима се опажа, 
велики луке у одећи и накиту. Небројено пута 
посматрао сам ово друштво на Аполобандеру 
(тако се зове то шеталиште или боље трка- 
лиште), и сваки пут сам га сажаљавао гле- 
дајући како се грозно пари у томе пропи- 
сном оделу своме. Мимо сав удобан живот 
свој, ови европски насељеници, мушки и жен- 
ски, изгледају као да су изгладнели: тело им 
је мршаво, кожа бледа, а покрети веома троми. 
Лепезе од тешка нојева перја тешто се мичу 
у рукама женским. У очима сваке женске 
исписана је нека чежња — ваљда за Евро- 
пом, јер им ова клима очевидно досађује, а 
можда и за панком, оном чудноватом ле- 
пезастом справом, што на дому виси с тава- 
ница над постељама, диванима и трпезама 
и, клатећи се без престанка дневи и ноћи, 
хлади становнике у кући. Без панке Ен- 

глез не може ни да руча ни да спава, па и 
у дућану прати га као сенка по један кули 
и хлади га големом лепезом од палмова листа. 

Кад сам се успузао на високи, од тврдога 
камена озидани кеј бомбајски, било је осам 
часова, а то је време у Енглеза, „рано у ју- 
тру“. И овде, као у Египту, Европљани живе 
ноћу, а јутарња хладовина проспава се. Међу 
тим по предграђима у то доба врве урође- 
ници, који устају рано. Гомила кула седела, 
је на бајиру у хладу Фикусова дрвета и жва- 
тала је свој Фругални доручак. Велики про- 
стор беше подељен оградама у правилна дво- 
ришта, и ја морадох проћи кроза читав ла- 
виринат таквих одељења у којима беше насла- 
гана разна роба за извоз, док сам у дну стигао 
до капије једне простране зграде, кроз коју 
се улази у град. Ко се год из луке извезе 
на крај, мора да прође кроз овај лавиринат, 
који ништа друго није но бомбајска царинар- 
ница. Куда се год окренеш стоји по један 
стражар; али овај неће никога задржати па 
ни ословити, ако не носи какву робу са собом, 
али ће свакога, који туда пролази, пажљиво 
гледати. Изаћи можеш из вароши на коју 
страну хоћеш, али у њу мораш овим путем. 
Царинска је уредба тако добра у Енглеза, 
да је контрабанда у луци по све немогућа. 
Ако немају другог начина да се сачувају од 
ње; ако је какав брод донео робу која се 
радо кријумчари, један царински чиновник до- 
лази на брод, п он је становник његов до 
онога часа, док се брод не крене из луке. 

Енглески део вароши Бомбаја слабо се раз- 
ликује од британских вароши у Европи. Исте 
простране али не високе зграде, исти скве- 
рови с парковима, басенима и монументима. 
Само је испод сваке куће колонада, да би 
шетаоци могли ходити по хладу, те с тога су 
многе улице сличне млетачким прокуративама. 
Прозори су на кућама необично големи, и 
сваки има до половине пупчасту стреју над 
собом, да не би сунчана зрака могла допрети 
у стан. Исте су такве стреје и на железни- 
чким вагонима. Магазини су у овим кућама 
веома пространи; али ни на једноме нема 
излога као у нашим варошима. Једна проста 
табла поред врата казује какав је магазин, 
а кад уђемо унутра, ми се дивимо богатетву 
и лепоти његовој, алп од свега тога нисмо 
ништа видели са улице. 

Живот у овоме делу вароши отпочиње около 
десет часова. Кад сам ушао у њу, беше све 
затворено као у поноћи; само по угловима, 
стајали су роћсетеп-и мрке коже и гледали 
чисто зачуђено на ранога шетаоца. Како се 
у то време заливао парк, позадржао сам се 
мало у хладу његову и разгледао дивну ексо- 
тичну флору у њему. Баштовани тек што 
беху свршили свој рад, и скакаху онако голи, 
као што су били, у велики басен, да се по 
обреду браманском окупају. Кад сам се мало 
расхладио и пошао даље, спазим једно де- 
тенце од седам, осам месеца где лежи испод 
колонаде и игра се својим песницама. До њега 
је стајао полицај, и видећи ме где се зачу- 

тетова, рече ми лаконично: „Сироче, 5, мо- 
жете га узети.“ Разуме се да се нисам ко- 
ристио тим допуштењем; али сам касније чуо 
да то није ретка појава у Бомбају. Такву 
изложену децу узимљу Европљани, па, пошто 
их отхране, употребе их, ако су женске, на, 
чување деце, а мушке упуте с осталим слу- 
гама на посао, за који осим хране п одеће 
не добију ништа, нити смеју без одобрења 
власти да напусте своје „хранитсље“. Пре по 
што Европљанин узме такво дете „под своје“, 
мора ово најпре у цркву на крштење, п ве- 
роватно тиме и добије сва права једнога 
— роба. С тога ћете у Бомбају наћи људи 
чисто малајскога типа, који ће вам с неким 
цоносом казати: уја сам хришћанин“. Сва 
деца што потичу из мешовитог брака морају 
у хришћанство. Тај мешовити брак је једно- 
стран, јер само Европљанин узима мрку жену, 
а никад прави Хинду не узимље белу. Деца 
су из таквог мешовитог брака мрке боје, али 
су мање обојена но деца правих Хинда. Они 
сачињавају тако звану половну касту |ћаНсазе) 
која, будући хришћанска, има у британској Ин- 
дији нека права на нижа војена п цивилна 
звања, али је мимо све то презрена од Ен- 
глеза и не може заузети више положаје. Ова 
се половна каста већ меша са белим женама, 
или боље са женским олошем европским, који 
се, лутајући за срећом, изгуби по овим стра- 
нама, и деца ових бракова опет су нешто 
беља. То тако иде у бескрајност, да се код 

гдекојег лица мора статими у недоумици пи- 
тати је ли тај човек или та женска одиста, 
европска или мешовита индиска прилика. 
Мучно је разликовати ове људе од гаравих 
Талијана и још гаравијих Португиза. 

Бело и обојено људство. не стоји једно према, 
другоме ни у каквим грађанским односима. 
О познанству и пријатељству међу њима нема. 
речи. Кад би који бели узео обојену жену, 
“он би био искључен из свога друштва, и сваки 
би бели човек сматрао за крајње понижење, 
да таквоме човеку пружи своју руку. Енглез 
потребује обојена човека само за рад као 
сваку теглећу животињу, али он и у својој 
кући избегава да свога обојеног слугу по- 
зивље именом, него га просто зове „Чули.“ 
У таквој кући поклања се кућевном папагају 
или мајмуну већа пажња но овоме човеку 
друге расе. — 

Читава варош Бомбаји заузимље веома ве- 
лики простор, и подељена је према станов- 
ницима њезиним на више делова. Свака, да, 
речем, раса има своју особену насеобину. 
Најближа је луци унутрашња варош, тако 
звана тврђава, и ако нема около ње ника- 
квих утврђења. Вероватно је то место негда 
било утврђено, и име му је од тада оста- 
ло. Ова је варош окружена пространим ли- 
вадама, које су испресецане густим алејама 
од плантане и индиског фикуса, оне биљке 
велика крута и једра лишћа што се као стру- 
чак види у саксијама европских салона. Из- 
над ових гласија — на којима су уздигнуте 

величанствене државне зграде, као универси- 
тет, библиотека, музеј, палата за лепе ве- 
штине и друге, и које су местимице искићене 
баштама и споменицима — поређана су пред- 
грађа, почевши с југа од луке па све уокруг 
до малабарске обале на Океану. Најпре до- 
лазе густе насеобине мусулманске до луке,а 
за њима индиске све до мора. Како у Бом- 
бају само индиско становништво броји преко 
пола милиона душа, лако се може замислити 
како су пространа ова предграђа. Калкутска 
Улица (Калкадеви), која пресеца по среди ову 
насеобину, дуга је седам, осам километара и 
начичкана је двокатним кућама. Идући пери- 
Ферији ових у полукругу поређаних насеобина, 
куће ове постају ређе и мање, а међу њима 
почиње да се појављује зеленило од банане 
и кокоске палме. Кад се пређе и ова линија, 
виде се на источној и северној страни ма- 
лени у густом зеленилу скривени засеоци, а 
према северозападу, идући мору, густе коко- 
ске шуме, у којима су расејане куће европ- 
ских насељеника. Те куће су ниске и имају 
голем кров који, будући много шири од зграде, 
оставља около њега широке ходнике. Како 
су ти нагнути кровови од сухог палмова лишћа 
сиве боје, то је мучно из далека опазити ове 
куће у густом хладу палмове шуме. Около 
куће виде се лепи вртови и паркови од ексо- 
тичног дрвећа. Куће су ове веома простране 
и удобне, алп зарад големе врућине живи се 
већином испод крова около куће, јер ту с 
којегод стране пирка ветрић с мора. Ова се 

европска колонија завршује према западу је- 
дним брежуљком који се зове Малабарски Бре- 
жуљак |Мајађаг Ш), и на томе узвишеном 
месту, што гледа на Океан, подигнуте су 
усред паркова палате бомбајских набоба, а 
најлепше место заузимље управник, да речем, 
бомбајског округа |соуегпог). Поменуо сам на 
другом месту да бомбајски округ броји својих 
шездесет милиона становника, и према томе 
ова је административна личност, овај „начел- 
ник“ по нашем називу, то што је у нас вла- 
далац једне големе царевине. И он живи према 
томе. Што се год у нас виђа около влада- 
лачких дворова, може се видети и на Мала- 
бар-Хил-у. То је читав град, уоквирен кућама, 
за чиновнике и слуге, касарнама, шталама и 
свима осталим потребама велике господштине. 
Ову насеобину пресецају широке као снег 
беле цесте, п на њима тутње хинтови дневи 
и ноћи: само ће из јутра да легне жагор за 
који час. 

Главна цеста дели ову величанствену на- 
сеобину од браманскога села, које се на дру- 
гој страни тога брежуљка скрива међу стене. 
Идући путем тешто ћеш опазити у големој 
стени, што граничи с цестом, малена врата 
која воде у ту „свету обитељ“. Пред вратима, 
седи на узвишеном месту, налик на огњиште, 
један Факир и гледа укочено преда се. Голо 
му је тело све посуто белом прашином а чело 
обојено скрлетном бојом. Ту он седи ко зна 
од када и размишља — ко зна о чему. Дневи, 
ноћи проводи он натоме месту свој контем- 

плативан живот, и огромна једна маса људ- 
ства држи да јетај живот побожан. Кад год 
сам пролазио поред њега, сећао сам сеи 
нехотице „светих отаца“ наших у пустињи у 
првом добу хришћанства. Овај „светац“ ни- 
кога не гледа, ни с ким не говори, а храни 
се воћем што му побожан свет доноси. Кад 
уђемо кроза врата, ми смо у једном четвр- 
тастом простору, окруженом двокатним дрве- 
ним кућама. Доњи су бојеви отворени и ми 
видимо у њима разне реликвије повешане по 
зидовима. У дну простора уздигнута је тр- 
пеза исто каоу хришћанскоме олтару, поред 
ње виси звоно, над њиме гори кандило пред 
иконом браманскога свеца са три пара руку, 
а у среди тога храма лешкари гдешто по 
која гојазна јуница, која ужива големо по- 
штовање у овој побожној дружини. У сре- 
дини овога села озидана је четвртаста дубока 
веома голема јама, у дну које види се мутна 
вода, а с обе стране воде стубице у ту бару. 
То је освећено купалиште побожних Хинда, 
јер се у ту локву повремено досипље водица 
из светога Гангеса. Цела је насеобина ова 
браманска колонија, налик на хришћански 
манастир. Овамо долази побожан свет. из целе 
околине, моли се богу у којој капели хоће, 
окупа се у „водици“, купује реликвије које 
брамани обрађују од разног метала, и кад све 
то сврше, враћају се својој кући јамачно ла- 
кши и духом и — кесом. И ако се ова на- 
сеобина по облику веома разликује од наших 
манастира, у суштини је то исто; главна је 

разлика само у томе, што су »духовници« 
овде махом ожењени људи, а по оној гомили 
деце што врве улицом, види се да ревносно 
раде за увећање своје освећене касте. Ра- 
зуме се да је свако лице у овој светој дру- 
жини, од најстаријег до најмлађег, ишарано 
светом окрлетастом бојом. 

Ходајући по овоме браманском свету много 
пута бејах изненађен сличношћу браманских 
и хришћанских обреда. По улицама индиских 
насеобина виђају се често малене капелице, 
ограђене решеткама. У дну је икона, пред 
њоме кандило, испод њега богатим ткањем 
застрта трпеза, на њојзи су путирии звонцад, 
а на уласку виси повеће звоно — једном ре- 
чју иста капела као што је виђамо по Ита- 
лији и другим јужним пределима европским. 
Брамански Факири, што крстаре по земљи и 
живе прошњом, варањем па и глобом, слу- 
жили су вероватно за образац лутајућим мо- 
насима средовечним, који су такође већином 
живели од прошње. На тим људима је иста 
дуга коса и брада, иста висока камилавка, 
иста пространа и дуга одећа, а у руци штап 
са попречном дршком од слонове коске, која 
је изрезана у облику змије као оно „штака«“ 
црквених старешина хришћанских. Уза пагоде 
индиске уздигнути су огромни торњеви ко- 
нична облика; у њима су главни и споредни 
олтари баш као у цркви светога, Петра у 
Риму; уза зидове поређани су тешки свилени | 
барјаци, као у нашим црквама, и повремено 
нове се као у нас по улицама. У кратко: 

хришћанин, а нарочито православни, мора где- 
што да застане и зачуђено да гледа на ову 
сличност његових верских обреда са — бра- 
манским. И саме „одежде“ хришћанскога, све- 
штенства махом су индиске мустре које се 
тамо употребљавају за одлично грађанско 
рухо. Један енглески мисионар наишао је — 
веле — у неком браманском манастиру на 
један рукопис, у коме се прича да је неки 
млад дечак из Назарета дуго боравио у истом 
манастиру. Опис његова лика тачно се — 
веле — подудара с Христовим ликом који је 
познат из једне нађене римске камеје. Тиме 
би дуго одсутство Христово из Палестине 
било разјашњено, а сличност обреда браман- 
ских са хришћанскима растумачена. Ове је 
књиге — тако веле — нестало из манастира, 
а како се = исто време бавио у њему и је- 
дан римски мисионар, сумња је да је овај од 
„братства“ за добру цену купио ту књигу, 
за коју се енглески мисионар беше погађао. 
У овоме чину ја видим највећу сличност из- 
међу браманске „братије“ и неке наше која 
су продавала странцима србуље манастирске 
за добре новце.... — 

Трећи народ којп поред Хинда и мусулмана, 
живи у Бомбају то је персиски. Он је по броју 
најмањи али по иметку јачи но оба друга 
скупа. Мало час поменуо сам пндиске набобе 
на Малабар-Хил-у, а ови су махом Парси. Тај 
је народ кавкаске расе правилнога лица и 
лепа облика. Пореклом је из Персије и досе- 
лио се од туд, кад се тамо заводило мухаме- 

у% 

данство. Не хтев примити ову веру, један део 
народа настанио се на малабарском приморју 
и ту је задржао своју стару |фетишку) веру 
и свој првобитни тип. Ходајући по Бомбају, 
често ћеш срести лепе, гојазне прилике, црне 
гргуљаве косе, обријане браде, по све налик 
на цариградске Јермене. Одело је њихово ма- 
хом свилено и састоји се из црног, подуга- 
чког и уског капута и панталона од атласа 
црвене, зелене или жуте боје. На ногама носе 
фине енглеске ципеле, а на глави у„митру«“, 
тврду цилиндрасту, згор одаднивену, капу од 
увоштеног платна, по кроју сличну персиској 
шубари. Да не речем сиротиња, јер ове нема, 
међу Парвима, то ћу рећи: мање богати ста- 
нују у унутрашњој вароши, а богаташи по 
летњиковцима, а сви се скупа баве искључиво 
трговином. Отуд големп капитал у њих, који 
се опажа на свему што их окружава. Њи- 
хове куће по удобности такмаче се с енгле- 
скима, а по унутрашњем луксу далеко их 
надмашују. Парси је по изгледу првобитни 
Перспјанин а по духу образован Европљанин. 
Сваки говори енглески језик, као да је рођени 
син Велике. Британије; сваки подражава ен- 
глеском животу и укусу и показује велику 
вољу да се изједначи с Европљанима. Али 
ниједан не одступа за длаку од своје старе 
фетишке вере, нити би за коју му драго цену 
заменио своју „митру“ са европским шеширом. 
Њихови су храмови просте али простране је- · 
дноставне куће; у средини гори у њима једна 
лампа која се нигда не гаси; зидови су голи; 

а у округу поређана седишта. Иноверцу није 
допуштен улазак, и то, што казујем, опазио 
сам с поља кроза решетке. Да су Парси труло 
богати људи, види се већ по томе, што су 
неки о своме трошку подигли монументалне 
државне зграде, колеџе, библиотеке и лруге 
просветне заводе. Један је међу њима поди- 
гао насред парка „Царици Индиској“ споме- 
ник од карарског мрамора, колосалну при- 
лику која седи на престолу, и то је учинио 
сам о свом трошку, без икаквог „одбора за 
прикупљање прилога.“ За оваке скупе лојал- 
ности мудра британска влада дарива им ти- 
тулу »„баронета,“ а то је идеал свакога 60- 
гатог Парса. Али и ова им титула слабо по- 
маже у ономе надутом европском друштву. 
И ако су ови људи чисто кавкаске расе, и 
ако су по науци и образовању једнаки са 
сваким Европљанином, ипак нема примера да 
је „бакалин“ чисте енглеске крви пружио своју 
руку милионару Парсу. Овај је за њега исто 
што и голи наги Хинду -пауе, хоће рећи 
урођеник, што по речнику овога друштва 
значи: дивљак, поганик, неверник, роб или 
тако нешто слично. Какво је у ових Парса ме- 
рило за богатство, показаћу једним приме- 
ром. Кад сам упитао једнога имућног Парса: 
је ли ваш бродски агенат, такође Паре, „иму- 
ћан“ човек (уе! о! тап), рече ми да није, 
»имаће својих 20—30 тисућа Фуната“, додаде 
лаконично на поновљено питање моје. Имао 
је дакле 40—60 тисућа дуката, и тај весели 
Адулџи (тако му беше име) дслази с дана у 

дан из јутра и с вечера на море, прљи се на 
сунцу или се купа у киши, да сазна шта коме 
на броду треба и да му набави. Може ли ко 
посумњати да у овоме човеку није било ни 
капи српске крви7... Како видимо Парси су 
од Енглеза примили све па и монету, јер не 
рачунају свој иметак на рупије или лакове 
као Хинди.“ 

Разлика верска у ова три прастановника 
"бомбајска најбоље се опажа у сахрани њи- 
хових мртваца. Мухамеданци полажу своје 
мртве у гробове као и свугде. Хинди спаљују 
своје мртве. Што об дан умре, пренесу на 
пространо, високим зидом ограђено гробље 
или боље спалиште у које се улази са че- 
тпри стране, положе на општу или приватну 
ломачу и, кад се смркне, запале све редом. 
Како је ово спалиште близу малабарске обале, 
могасмо свако вече видети пожар у тој згради, 
и моћни зидови, осветљени црвеним пламеном, 
изгледаху усред ноћи као нека колосална, ци- 
клопска радионица. Кад се погледа на огро- 
ман број браманских становника у Бомбају, 
није мучно замислити шта је ту рада преко 
ноћ. Кад би ветар пирнуо о краја пут наше 
луке, осетио би се гдешто мирисави дим са 
тога згаришта; богаташи овде као и свугде 
троше много за покој душе умрлих, па како 
не могу да утроше на звона, парадна кола и 
друге „помпе“, они садену ломачу од скупо- 


# Рупија је нешто више од два динара и дели се на шесна. 
ест ава. Лак је 100.000 рупија. 

ценог сандалова дрвета и на њојзи сагоре 
свога драгог покојника. 

Читаоцима мојим биће познато да браманска, 
вера прописује да се удовица жива спали са 
својим умрлим мужем на једној ломачи. Није 
мучно представити себи каквих је призора где- 
што бивало у овој „церемонији“; јадне жене 
скакале су полуопрљене с ломаче, али су мимо 
сав врисак њихов силом бацане натраг у огањ. 
У британској Индији забрањен је овај вар- 
варски обичај, али се по унутрашњости Ин- 
дије врши као и пре. Удовица иде добро- 
вољно на згариште, можда зато што верује 
у обећање Ајур-Веде да ће тамо са својим 
мужем наставити лепши живот, а можда и 
што зна да јој не би ништа помогло, ако би 
се противила. 

Парси сахрањују своје мртваце исто тако 
рационално као Хинди, али са далеко мање 
трошка. У дну малабарског брежуљка на је- 
дном узвишеном и пространом месту, озидана 
је повелика округла кула без крова. У њу 
се улави с горњег боја једне дозидане куће, 
кроза дуг ходник. Около ње је густа тропска 
шума, ограђена високим зидом. На први по- 
глед опазиће гледалац да је дрвеће те шуме 
начичкано грабљивицама свакога рода. На 
средини те куле, поврх свода куд се улази, 
стоји утврђена дебела гвоздена решетка. Кад 
се мртвац унесе у кућу, грабљивице оживе 
на грању, почну да креште и да лепршају. 
Орлушине и јастребови већ облећу кулу, а 
неки су већ поседали на горњу ивицу њезину. 


136 ТАМО АМО ПО ИСТОКУ 


Мртвац се преко моста унесе у кулу и по- 
ложи го наг на решетку, иу истом тренутку 
грабљивице навале на њ. Неке су тако гладне, 
да се преваре у лицу и кидишу на беле но- 
сиоце, ако брзо не умакну. Шта се сад збива 
у кули, није мучно погодити : једна орлушина 
за другом излеће из ње с комадом меса у кан- 
џама и враћа се на своје место. За тили часак 
леш је огуљен, и сад долазе на ред копци, 
„вране и друге мање грабљивице, те га ске- 
летишу. Најзад дође ред и на мишеве, и кости, 
једна по једна, падају кроз решетку на свод, 
а од туд их „гробари«“ покупе и кроз врата 
на своду бацају удно куле. Иза ове проце- 
дуре настаје опет глуха тишина около куле, 
док се не понови овакав призор, и с тога се 
ово место зове „Кула Тишине«“ (Томег о! 
ЗПепсе). Где год су насељени Парси, ту је 
и Кула Тишине: у Адену има их само две, 
три породице, па и они имају своју монумен- 
талну гробницу. У Бомбају се нрича да се 
гдешто чланови те вере осуде на смрт зарад 
верских иступа, и тада се на силу излажу 
гладним грабљивицама у кули Колико је исти- 
не у томе, не знам; али је ноторично девојка 
једна била осуђена на такву емрт, што је 
стајала у недопуштеним везама с једним ен- 
глеским чиновником. Власт је некако сазнала, 
за то и на време дошла да избави девојку 
у часу, кад су је хтели увести у кулу. Овај 
догађај причао ми је некакав Енглез, виши 
чиновник у Бомбају, кад сам једном приликом 
оговарао његове сународнике, што се према 


БРОМ БУХА ЈИ |37 


цивилисаним Парсима, људима наше расе, по- 
нашају тако неусрдно и избегавају њихово 
друштво. — Ако се овако дело слаже са 
европском цивилизацијом — рече он, пошто 
је довршио своју причу, — онда мина сваки 
начин грешимо! — Да речем право, од тада 
сам и сам другим очима гледао на овај ша- 
рени парсиски свет. 

Кад сам већ повео реч о женскоме полу, 
да прикажем своме читаоцу женске станов- 
нике бомбајске. Мрке Индијанке су средње 
величине, већином ситне прилике, али, каоим 
мушки, веома лепа, правилна стаса. Лице им 
је овално, црте правилне; коса, црна и дуга, 
сплетена је у витицама обавијеним око главе 
и искићена белим веома миришљавим цвећем. 
Одећа им се састоји из три комада: преник 
од свиле кратких рукава ; један чаршав, оба- 
вијен около бутова, у облику пливаћих гаћица; 
и један већи чаршав, у који се умота труп, 
а крај се његов пребаци преко плећа. У ова- 
кој одећи, разуме се, искачу Форме тела тако 
јасно, као да и нема одеће на њима, тим више 
што је чаршав од танка бела мусулина, обично 
са скерлетастим порубом. Имућније женске 
омотавају се свиленим, јасно обојеним чар- 
шавом, а жене сиромашних кулија имају на 
себи само преник и гаћице не одвећ беле. 
Ноге или, правије, краци су голи, али поврх 
зглобова ногу свака Хинду-жена носи сре- 
брну карику, која је у неких тако дебела, да 
јој смета у ходу. Осим тога носи на сваком 
прету од ноге по једну или две сребрне бурме. 

О бедра паше као и мушки подебео, од сре- 
брне жице исплетени ланац, којим се везују 
гаћице. Гривне или, као што их назвах, ка- 
рике у пресеку су полукружне и на унутра- 
шњој страни дебље, као оно „браслете«“ на- 
ших женских, али немају шарке, те не могу 
да се отворе, већ мора златар да их прикује 
на ноге. Карике ове много су теже од кило- 
грама, и кад би се по овоме, што се виђа на, 
Хинду-женама у Бомбају, прикупило све сребро 
што је на њима у целој Индији, имао би посла 
велики део целе енглеске Флоте, да га у један 
пут пренесе у Европу. Имућне жене носе осим 
овога редовног накита још и златне минђуше 
и ђердане, али све без разлике, богате и си- 
ромашне, кад се удаду, пробуше леву ноздрву 
и провуку кроз њу златно дугме, налик на 
оно што се виђа у ушима наших женских. 
Само овим знаком разликују се удате Хинду- 
женске од неудатих. 

Парси-жене су беле као љиљан и леполике, 
обла али правилна стаса и црне дуге косе 
коју, кад су удате, скривају као Јеврејке у 
тесан свилен повез тако вешто, да не можеш 
видети ни прамичак косе. Како међу њима 
нема сиромаштине, махом су одевене у свилу. 
Ова одећа се по кроју не разликује од оне 
на Хинду-женама, само што је богатија. Али 
се жена парска разликује у томе од дру- 
гих жена, што носи тесне свилене гаће, и 
што одева ноге у фине чарапе и папуче. Чар- 
шав, којим обавија тело, обично је од обојене 
хинеске свиле; он је у млађе женске јасно 

црвене или плаве боје, у старије модар и мрк. 
Сваки је порубљен златним шиком, и тако је 
простран, да се може три пута обавити около 
тела: најпре около бедара, а то је сукња, за 
тим около рамена, а то је мантиља, а крај се 
пребаци преко главе, те импровизира тако 
звани капишон. Како танка хинеска свила пада, 
у лепе боре низа тело, то је ова одећа толико 
лака колико укусна. Прса су одевена у свилен 
преник кратких рукава, као што је на Хинду- 
женама, само што је ткање на овоме веома 
скупоцено, јер је проткано златном жицом. 
Адиђара немају ове жене, и само гдекоја, 60о- 
гаташка виђа се у хинтову са енглеским „шму- 
ком“. Разуме се да су Парси-жене лепше од 
"Хинду-жена не само зарад беле боје њихове 
коже, која је много лепша и нежнија но у 
европских жена, но зарад лепа и обла стаса, 
њихова. Хинду-жене имају по раси узана бедра 
и мршаве листове, што квари лепоту њихова 
иначе правилнога тела. 

Мусулманке, најзад, одевене су, као и 
свугде, у шалваре и шарене пренике ; али 
свилено покривало је у њих каоим у осталих 
индиских жена, само што се на њима види 
свакојака накита. Ове жене не иду застрте 
као у нашим странама, већ отворена лика каои 
остале жене. У лепоти мусулманке далеко за- 
остају иза Парси-жена : има међу њима сувише 
гојазних, и кожа им није чисто бела. — — 

Зарад великог простора који заузима варош 
а можда и зарад големе припеке, у Бомбају 
слабо ко иде пешке: све се то вози на свој 

начин. Осим поменутих сандука на обрамни- 
цама, у којима се енглеска господштина љуљка 
на плећима кулија с једнога места на друго, 
има у Бомбају три врсте возова. Два су европ- 
скога а јадан је индискога кроја. За стран- 
це има Фијакера, који се разликују од наших 
само тиме, што им је сандук скројен као и 
онај што се носи на раменима. Будући затво- 
рени с обе стране жалузијама, ова су кола 
по све слична јеврејским мртвачким колима, 
и можемо мислити како се у њима осећа па- 
сажер у подневној врућини. Ја сам само је- 
дан пут седео у тим колима, и имао саму 
њима осим вожње још и ту корист што сам 
се окупао, разуме се, — у зноју. С тога се за 
вожњу највише употребљавају тако звани боги. 
То су двоколице прилично големих точкова, 
сличне талијанским ветуринима, које вуче је- 
дан али добар енглески коњ. На њима је само 
једно седиште и то мора пасажер да подели 
с кочијашем. Коњи су у овим возовима ве- 
ома добри, али се у големој жези брзо уморе. 
У опште европски коњи нису дуга живота у 
овим странама света, и ако су им главе вазда 
застрте дебелим рогозним шеширом са две 
рупе, кроз које им вире уши. Пријатно је во- 
зити се на овим отвореним двоколицама зато 
што се брзим покретом прави ветар, те се 
на њима не осећа толика жега. Трећа врста 
возова то су индиске двоколице: прост сан- 
дук спреда и позади отворен, и ишаран сва- 
којаким бојама. На њима су малени арњеви 
од дебела увоштена платна, који у зимње 


доба заклањају од жеге а у летње од пљуска. 
Место коња упрегнута су у ова колица два ситна, 
грбава вола (зебу), који у касу ни мало не 
уступају коњма а надмашују их тиме што могу 
да трче по вас дан, а да не мадакшу као 
коњи. Ових возова има безброј у Бомбају, те 
с тога се сви друмови шарене од њих. Иако 
су кола малена, ипак се надно сандука по- 
саде по пет, шест људи, те с тога су нека 
врста омнибуса, у коме се урођеници вероватно 
возе веома јефтино. Разуме се да се Евро- 
пљани не могу служити овим вехиклом, почем 
у њему нема седишта. 

За сиромашнију класу а поглавито за по- 
словну касту има у Бомбају п трамваја. Ови 
циркулишу само по широким главним улицама. 
У њима се ретко виђа Енглез чисте крви, а 
Енглескиња никад. Највише се њима служи 
грађанска класа Хинда. Парси као пи Енглези 
имају своје хинтове. 

Како је Бомбаји главна индиска пијаца за 
Европу, то се могу у њему срести типови из 
свију предела големе Индије. Међу овим во- 
зовима често виђамо по улицама прилике из 
унутрашње Индије, трговце са југа у бога- 
томе златотканоме руху и са подножја Хима- 
лаје у њиховом живописном оделу од свог 
кашмирскога ткања, богато извезена црним 
гајтаном. Они тамо чисти представници малајске 
одлике, ови овде јасан кавкаски тип црнкасте 
масти. Међу овим разноликим возовима таласа 
овај разнолики народ по улицама, и не даје 
оку да се за часак одмори на једној слици. 

Тешто си се позадржао на једној ексотичној 
прилици, ето ти друге, да привуче твоју пажњу 
на се. Тамо у шареним колима седи један пар 
под големим свиленим сунцобраном. Он је 
младић од. осамнаест, она девојка од четрна- 
ест; обоје гледају једно у друго, и блажени 
су што је толики шарени свет данас сведок 
њихова „венчања“. Пред колима тутње та-. 
ламбаси и креште свираљке, а испред њих 
скакуће весела гомила сватова. Још се није 
поглед раставио од ове групе, а ево је већ 
стиже друга: једна гомила Факира разбару- 
шене вране косе, чија брада јасно прича да 
је чешаљ излишан за људско „благоденствије“, 
подсећа чудноватом дреком побожан свет на, 
самртни час п обећава му да ће својом мо- 
литвом отворити му небеске дворе, ако му 
удели који масан залогај. И побожан свет 
одиста трчи из куће и пуни им дубоке торбе 
свакојаким даровима. Све то гледа из при- 
крајка бели, као лабуд, парсиски поп, па му 
се у осмејку полако уздиже десни брк: он 
нема појма о блаженству онога света и прича, 
како видимо, с добрим успехом својим вер- 
нима да се што боље држе овога. Ове групе 
просеца у брзом трку један калауз и дере се 
што боље може: то је амбулантан оглас, и 
ја никоме нећу причати шта је анонсирао, јер 
ни речце нисам разумео. Овај метеж гледа из 
прикрајка једна дружиница Кинеза, која овде 
продаје своја чудновата плетива од ротанга 
(морске трске) и развлачи голобрадо лице у 
осмејку кад опази у гомили по коју прилику 

у адамитском руху. Тамо на углу стоји једна, 
баба у истој тоалети иза своје корпе, завија, 
у зелене листиће неку белу земљу помешану са, 
мускат-орашчићима и продаје их мимоходним 
Хиндима за жватање. Од ових ђаконија че- 
љусти им тако поцрвене као да су локали крв 
и таква уста, по њиховом схватању, уздижу 
лепоту лица. Мене је при погледу ових че- 
љусти подилазило осећање као да хоће ово 
улепо лице«“ да ми загризе у месо. Ову ша- 
рену слику допуњује једна легија телала нај- 
различнијега облика. Овај носи кавез на глави, 
и нуди шарене тице са Малајског Полуострва; 
онај тамо покрио је своју наготу тигровим 
кожама, и допушта свакоме, ко му плати цену, 
да скида кат по кат његову шарену гарде- 
робу; опет онај наденуо читав навиљак сви- 
лених капа из Мадраса на главу, и скида једну 
по једну пред оним који му купи. — Тако 
то иде од јутра до мрака: ноге се такмаче 
с језиком, а глас се разлеже по улицама, док 
те не оглуши или не промукне. На улицама 
бомбајским можеш срести све што ти срце 
зажели и не зажели, само оно чега највише 
има у Индијама, и без чега се Индије управо 
не могу ни замислити, тога нећеш срести, а 
то је елефанат. Неколико пута походио сам 
Индије; сваког пута крстарио сам по улицама 
од јутра до мрака, али елефанта жива у њима 
нисам видео. Где Енглез тера свој спрег, па 
било то у Бомбају, Калкути или у самој до- 
мовини елефаната — на Цејлону, — ту нема 
ове животиње. Неће Британац да узнемирава 

своје драге коње тим неспретним, гаравим 
четвороношцем, и с тога елефанат не сме свугде 
да се појави у својој рођеној кући. — — 
Велика индустрија индиска наравно гомила 
своје производе у Бомбају, најближој пијаци 
према западу, јер на њојзи има највише из- 
гледа за продњу. Велике радионице ћилимова, 
из Херата, коже из Сурата, шарених асура 
из Малабара, сребрног и златног накита из. 
Делија имају у Бомбају своја голема стова- 
ришта, да и не помињем природне продукте 
којима ова земља обилује. И да није огромне 
архитектуре браманске, морали бисмо већу 
овим лепим и разноликим рукотворинама уо- 
чити древну културу овога народа. Тешко сви- 
лено ткање индиско, проткано златном и сре- 
брном жицом, тако је лепо и скупоцено, да 
се у Европи не може ни израдити ни про- 
дати. У нас се виђа то ткање само по цр- 
квама на богатим одеждама свештеничким, а 
тамо се од њега граде женски преници и 
мушки кафтани имућних грађана. Од истог је 
ткања и дињаста капица на глави, јер Хинду 
носи свој црвени турбан само ван куће. Ра- 
зуме се, да су према огромној потрошњи и 
радионице големе. Где се преде свила, где се 
гради златан шик или плету свилени гајтани, 
радионице су простране куће од више спра- 
това и пуне радника. Све што се овде про- 
изводи обрађује рука човечја; нигде се не 
чује клепет машине, нити се види високи ди- 
мњак њезин. Занати се деле по сектама, и, 
као ове, имају и производи своје особене 

квартире. Тако се у индиском предграђу ви- 
ђају дуге и тесне улице, где се гради и про- 
даје сама одећа, или једна врста њезина; у 
другима је златар до златара кроза целу улицу, 
и његова скупоцена роба лежи поређана на 
ћепенку; у трећој се продаје само углађено 
камење, од бриљанта до калцедонског дуг- 
мета; у другима опет видиш само обућу: 
плитке ципеле од танке углачане коже, лаке 
као перо и тако меке, да се у њима ходи 
као у чарапама. И, што је занимљиво, уза 
све ове продавнице налазе се и радионице, 
те се може обрада видети у свима ступњима 
њезиним. Рукотворина што потребује већи 
простор, као столарска, заузимље читаве де- 
лове предграђа; роба ту лежи по дућанима, 
магазинима и улицама дневи и ноћи, јер се 
на улици и ради и — спава. Кад ве смрачи, 
запале се лампиони: по пазару се разастре 
бледа светлост кокоског уља, у којој поједини 
предмети блеште из даљине. Пијаца за па- 
мучно ткање то је читава варош, с тесним 
кривудавим улицама, те изгледа као неки ла- 
виринат. С обе стране наслагана је роба у го- 
милама, али и овде се опажа неки ред, јер 
се у свакој улици продаје друга врста ткања. 
Памучно се ткање већином обрађује у Бом- 
бају од домаћег памука, а одавде се сна- 
бдева њиме добар део Индије, па кад се узме 
у обзир огроман број потрошача којима је 
одећа искључиво од овога ткања, лако ће се пој- 
мити какав је метеж на овој пијаци. Ваља 
само за један часак стати на једном главном 

изласку и погледати шта се изнесе с те пи- 
јаце. Оваквог промета мучно да има гдеу 
свету: ни у Калкути нисам тога видео. Овај 
пазар смештен је, као и сви на Истоку, у 
трошним дрвеним зградама које су поређане 
у редове остављајући међу собом узане улице. 
Како су ове улице покривене шатрама, то се 
кроза цео овај ливиринат ходи по хладу. За- 
рад несигурности од пожара, овај се базар 
као и цариградски „бизистан«“ затвара са за- 
ходом сунца. — 

Куће у индиском предграђу већином су др- 
вене али сталне, и многе су украшене лепом 
дрвеном орнаментиком. Доњи је спрат обично 
отворен, и у њему је смештена продавница 
или магазин, а кроза тескобан ходник иде се 
преко стуба у горње бојеве. Сваки бој има 
дуж читаве фасаде свој балкон, а прозори су 
тако големи, да од целе фасаде остају само 
стубови који држе горње бојеве и таванице. 
Тако се домаћи живот Хинда може лако по- 
сматрати са улице, нарочито кад су бојеви 
осветљени. Веће трговине имају своје стова- 
риште на првом боју, а стан је на другом. 
Како су куће зидане тесно једна уз другу, 
то читава дуга улица изгледа ноћу као у нас 
кад је осветљење. За осветљење употребљава, 
се само кокоско уље, па како тога има у 
изобиљу, то ве у кући не штеди са лампама. 
Гледајући ове дрвене куће с поља, нико не 
би рекао да је у њима гдешто наслагано ве- 
лико богатство. Кад сам се једном успео преко 
узаних стуба на горњи бој, нађем ту газду 


~ 


/, 
БОМБА 4-И |4 


у белим, од чаршава импровизираним, гаћама, 
без кошуље, главе покривене свиленом капи- 
цом. Он је продавао кашмирску робу, која у 
великим четвртастим завежљајима, стајаше по- 
ређана на патосу. Неки су шалови, које ми 
ту показиваше, били веома скупоцени (две, 
три стотине Фуната), па ипак је све то ле- 
жало у згради која би за случај пожара пре 
изгорела, но што би и најбрже руке стигле 
да испразне тај магазин. За чудо се нигда не 
појављује пожар у Бомбају, и ако ту за пу- 
них шест месеца не падне ни капи кише. За 
то време поливају се улице у вароши и главни 
друмови куд пролази трамвај; у осталима је 
прашина до чланака, те су, код живахне ко- 
муникације, улице у предграђима свакад на 
већа одстојања непровидне од прашине. 

За време монсуна, од маја до октобра, Бом- 
баји се купа у киши. Густи облаци прелећу 
преко вароши од југозапада североистоку, и 
сваки час излије се из њих пљусак тако јак, 
као што је у нас најјачи у летње дане. Он 
траје највише пола часа, па опет сине сунце 
за толико. Док пада киша, свако се склања где 
се нађе, испод Фикуса или колонада, а кад 
престане, он јури даље за својим послом. За 
време кише, застире се све што се може му- 
шемом; балкони и трамваји и сами кишобрани 
су од мушеме, јер би јак удар кише пробио 
обично ткање. С дана у дан за пуних шест 
месеца време остајаше исто, само ће дан, два 
пре или после пуна месеца небо да се раз- 
ведри, и тада су дани у Бомбају најпријат- 

нији, јер се најјаче осећа мирис тропске ве- 
гетације. Али је тада и врућина највећа : ч0- 
веку је готово милија киша, не што ће да га 
окваси, него што ће облаци бар за часак да 
застру то грозно индиско сунце. У то доба 
могу ве по ливадама около вароши видети 
кобре усред дана, јер их вода изгони из њи- 
хових рупа, те с тога је у кишовито доба 
свако на опрезу, кад скрене с друма по пар- 
ковима. Кад сам једном у кишовито доба го- 
дине зарад пљуска задржан на ноћиште у је- 
дном летњиковцу, уведоше ме иза весела соа- 
рета у пространу, кокоским ћилимом застрту 
спаваћу собу. Остав сам у соби, прегледао 
сам сваки кут, и тек пошто сам се уверио 
да нема кобре, легао сам на постељу усред 
собе. Али те ноћи ока нисам свео: сваки шу- 
шањ презао ме из дремежа, и знајући да ко- 
бра као и мачка тражи топло место за по- 
чивање, стрепио сам кад ће да промили около 
мене. Тек кад је зора надсветлила лампу, коју 
нисам ни гасио, могадох успокојен мало да 
продремам. Од тада сам се својски бранио од 
гостопримства мојих познаника на суху. 

У сухо доба године паркови около вароши 
већином су насељени сиромашнијом класом 
Европљана који не могу да плаћају скупе 
летњиковце около Бомбаја. Кад наступи суха 
жега, ови људи разапну по ливади своје ша- 
торе и ту проведу читаво лето или, боље, 
зиму, од октобра до маја. Ови су шатори че- 
твртасти и големи, те изгледају као малене 
куће. Да не би сунце продирало кроза платно, 

обложени су изнутра другим катом густога, 
разнобојнога ткања. Унутрашњи простор по- 
дељен је у две неједнаке половине. Већа је 
стајаћа соба (агамлпо-гтоот) која служи и за 
трапезарију; мања је опет подељена на две 
половине: у једној је смештено купало, у 
другој постеља. У кућу се улази кроз једна 
врата, а земља на патосу застрта је великим 
шареним асурама. Ова колонија састоји се 
већином од неожењених људи: комптоариста, 
трговачких помоћника, мањих чиновника, му- 
зичара и учитеља, и у њојзи се с вечери, кад 
се прикупе становници њезини, проведе при- 
лично весело. 

У једном куту простране ливаде што с три 
стране дели варош од предграђа, у једном 
одељеном парку, уздигнута је једна зграда од 
гвоздене грађе. Та је зграда једноставна и 
тако голема, да јој на уласку тешко видимо 
излазну капију. То је бомбајска пијаца или 
„маркет«“, која, зарад многе кише, мора да је 
под кровом. Спољашња Фасада гледа, будући 
је зграда на углу, на две улице, а унутрашња 
удара на голем, лепим стазама просечен и див- 
ним цвећем искићен, парк, у који се улази 
кроза више капија. Унутрашњи простор ове 
огромне зграде подељен је на улице, и у сва- 
кој се продаје по који природни продукт ин- 
диске земље. Нема у Европи лекарнице која, 
би се могла похвалити мирисом што се ра- 
застире по овоме умаркету“. Небројено пута 
ходао сам овим мирисавим улицама, и свакад 
бих се тешко растао с њима. Што је у Ин~ 

дијама цвећа, воћа и сушених дрога, то је 
наслагано под овим големим кровом. Наро- 
чито је лепа улица цвећа! Уза зид седе на 
мраморном патосу Индијанке у дугом реду; 
пред сваком је котарица цвећа, у китама или 
венчићима, којима девојке у Хинда тако радо 
ките своју врану косу. Највише се продаје 
једна врста ситних белих цветића, налик на 
наш јасмин, али тако пријатна мириса, да не 
можеш сит да га се надишеш. Кад год бих 
се кретао из Бомбаја, окитио бих своју ка- 
бину овим венчићима и понео бих диван ми- 
рис њихов у Европу, јер тај се мирис осећа, 
и на сухоме цвећу. Друга је улица начичкана, 
котарицама пуним ананаса; трећа другим во- 
ћем, које већином има пријатан мирис; че- 
тврта лишћем од пачула и другим мирисав- 
кама. Друге улице опет имају мирисаве дроге 
и зачинке, па кад се сви ови мириси саберу 
у један, нећемо се чудити што нам се прса 
у овоме маркету јаче шире и што су нам 
живци необично раздрагани. На другој страни 
парка налази се обична кућа с ћелијама и 
затвореним решеткама: у свакој је по која 
врста животиње. Слободан простор испред 
куће начичкан је перушином сваке врсте и 
из свију крајеве големе Азије. Мајмуни се овде 
виде на чопоре, папагаји на јата, и од јутра 
до вечера разлежу се овде гласови, да нам 
чисто заглуше уши. 

У Бомбају налази се један огроман споме- 
ник древне културе браманске, и ја не могу 
завршити своје писмо, а да се не сетим њега. 

То је острво Елефанта у дну бомбајске луке. 
Име то добило је острво од једне колосалне 
древне пагоде која је урезана у једноставној 
серпентинској стени његовој. Али какав је облик 
добила та стена под руком човечјом ! С једне 
стране урезане су у њу простране стубе које 
воде на једну узвишену терасу. У дну ове 
терасе стоји један лавиринат од... рекао бих 
пећина, да нису то простране дворане, осве- 
тљене озго, којих сводови се ослањају на го- 
ростасне елеанте. Отуд је име томе острву. 
Сама замисао, да се једноставна стена овако 
обради, толико је смела, колико необична; а 
архитектонско знање, које је руководило из- 
вођење те замисли, и труд, који је ту уложен, 
буди у човеку удивљење, кад гледа те коло- 
салне размере ове, да речем, грађевине. 

У Индији има само још на једном месту 
оваке творевине људских руку, а то је пантеон 
древних Хинда у Елори, који је вероватно 
требао векове да се изврши и који по својој 
величини оставља киклопске грађевине далеко 
за собом. Ови џиновски споменици древне 
културе индиске противе се већ на хиљаде 
година разорном утицају топле и влажне климе, 
и противиће се јемачно још толико, док их 
најзад не измрви зуб времена; а међу тим 
леже прве хришћанске цркве у прашини, и 
само су се подземне, као оне у Александрији, 
сачувале од времена које је прохујало над 
њима. И ко зна неће ли још ови колоси пр- 
косити времену и тада, кад буду поносите 
хришћанске катедрале и подземне катакомбе 


[59 ТАМО АМО ПО ИСТОКУ 


све зароњене ! Монументалној архитектури ми- 
спрској диви се свет, али се тебански хра- 
мови губе према, толико огромним колико 
лепим, пећинама или, боље, вилистанима. на, 
Елефанти. Стојећи пред овим колосалним згра- 
дама оваки мајушни, нама се чини да је цео 
призор ташта слика наше маште, какву нам 
уобразиљи цртају лепе источне бајке. Пре- 
дање вели да је огромни брамански пантеон 
у Елори истесао демонски неимар Визма Карма 
за једну ноћ која је трајала шест месеца, и 
да је напустио свој рад, кад је чуо певца где 
оглашује зору, те је с тога ова зграда остала, 
недовршена. И одиста, гледајући исполинске 
размере на овим зградама где човечја висина 
тешто допире до чланака једном елефанту, 
ми смо чисто склоњени веровању, да је каква 
натприродна снага делала у овој творевини. 

Дивовска природа индиска огледа се не само 
у овим грађевинама, него у свему што нас 
окружава на овоме континенту. Формација, 
планина , са својим правилним угловима и 
стрмим правим преломима, изгледа нам из да- 
љине као нека киклопска насеобина; високи 
гомиласти облаци привиђају нам се, онако 
јако осенчени и обливени вечерњим румени- 
лом, као неки живи џинови што се шећу 
по небу, и уобразиља нам у сваком облику 
види разне људске и животињске слике. По 
вароши виђамо како носе кладе тако дебеле, 
да нисмо у стању себи да уобразимо, какво 
је било цело дрво; једна њихова даска даје 
трпезну плочу за 6—10 особа. Ово је дрво или 


мрке боје (тик) или чоколадне (Јакмоод) и тако 
је чврсто, да се може резати у арабеске и ли- 
шће. Намештај кућни не само да је укусно скро- 
јени вешто изрезан, него је тако масиван, да 
на стовариштима можеш наћи „фотеља“ и до- 
лапова који су дотрајали два, три века. Је- 
дном речју: све што је у овој земљи, било да 
је створено природом или руком човечјом, 
носи на себи печат сталног и величанстве- 
нога. Лишће се вечито зелени; цвеће мирише 
и кад се сасуши; ананас и банана, што се 
ту узбере, поједе се гдешто после више ме- 
сеца гдегод у Европи; један стб пли која му 
драго кућевна утвар, што се ту сагради, траје 
кроза векове; ткање се излиже, али се хоће 
многе године, док се поцепа; а зграда, кад 
се једном подигне, пркоси вековима и прича, 
ваљда хиљадитом колену, на коме је ступњу 
била људска култура овде, кад су се поно- 
сити Европљани, данашњи господари ове земље, 
још заодевали неуштављеним кожама. Све, 
што се у овим странама света појављује около 
нас, не привлачи само у велико нашу пажњу, 
него буди и дивљење у нама, и ми се иза 
дужег посматрања и размишљања радо скла- 
њамо, да мало скромније гледамо на наша 
европска „културна освојења«“. Кад год сам 
се из Бомбаја вратио у Трст, све ми се при- 
виђало сићушно у њему према размерима на 
које се око беше свикло у овим странама 
света. 

Али, право, има доста и ситнежа у ономе 
гигантскоме свету! То су људи наше селе, 

који се у лову за срећом разиђу по овој див- 
ној и плодној земљи, да брсте. Као и свака 
сочна воћка, Индија има својих гусеница, хоћу 
рећи привремених становника који ће, за дуже 
или краће време, како се прометну у зла- 
тнокрилне лептире, да полете у своју постој- 
бину натраг. Али ја нећу овај ситни свет да 
пуштам да ми квари осећаје побожног ди- 
вљења што сам у души очувао према овој 
исполинској колевци људскога рода: њега ћу 
ја да прикупим за један брод, па ћемо на 
дугом путу преко Океана имати времена да, 
га загледамо и разгледамо. 


АИ а“ 

Где смо се оно растали, мој читаоче2 Да! 
На ружичном приморју Предње Индије у ми- 
рисавој луци бомбајској. „Ружично“ је при- 
морје, што му кршну обалу свако вече облива 
она дражесна румен која посетиоце алписких 
предела гдешто очарава. Тај „алписки жар“ 
је дневни украс околних брда бомбајских за 
цело време сухога полгођа,и оно, што се у 
Алпима тако ретко виђа, може се овде ужи- 
вати посведневно. А умирисава“ је лука с 
тога, што јутрењи и вечерњи сухоземски по- 
ветарац разастире по њојзи мирисе оних ми- 
ријада цветова, којима је окићена вароши 
њезина околина, и оних огромних гомила ис- 
точних мирисавака и зачинака, што леже на 
обалама ове луке и чекају да их пароброди 
разнесу на све стране света“. Ту смо се ра- 
стали. Ја сам уморан пао с вечера на брод, 
пошто сам се до миле воље провозао по бес- 


% Међу осталим мирисавкама, сећам се да смо једном имали 
на крову безброј бакарних судова налик на котлове, у којима 
беше етерично уље једне индиске биљке, у мирису по све на- 
лик на казандички ђул. 

крајним улицама бомбајским п гледао онај 
шарени метеж, којега си бледу слику видео 
у последњем писму моме. 

На броду је владала она свечана тишина, 
што наговешћује полазак. Рад је довршен; 
коридори су испражњени па опет напуњени; 
и врева којом се све то обавља, она тутњава, 
парних чекрка и звекет ланаца умукоше; 
капци су од коридора затворени и стегнути 
гвозденим обручима; — све је већ на своме 
месту, од команданта до собара, п чека да 
парна труба даде знак поласка, па да свако 
отпочне свој посао. На предњем крову имамо 
сад пуно мрких пасажера — све разна каста, 
Хинда, која иде на југ за послом, — а међу 
њима је по који мусломански трговац, који 
ради с малабарским приморјем. На задњем 
крову стоји гомилица мешовитих путника, 
људи и жене беле и мрке масти. Један мр- 
шави американски мисионар са женом и де- 
цом, који већ више година проповеда реч Бо- 
жју у једној пустињи мадраске области. Уз 
њега стоји један шишкави Хинду учене касте, 
који иде негде тамо на југ, да суди по индо- 
британском закону што је како тако проучио 
на бомбајском универзитету. Уз њега је ње- 
гова нежна половина; кожа јој се на челу 
цакли испод вране косе, као оно несасушени 
лист од дувана, а зуби јој се беле као у... 
рекао бих тигрице, да нисам већ знао крајње 
питому природу ових жена. Има ту још и не- 
ких британских туриста, који белотом свога 
лика и одеће јако одскачу од црнпурастих 

лица индиских и шаренила њихове тоалете. 
Па, колика је разлика у боји код ових уда- 
љених раса, толика је иу њиховом држању: 
укоченост Албионаца и ћутљивост њихова 
контрастује потпуно према хитлености Хинда 
и њиховој говорљивости. С Енглезом можеш 
путовати читав дан па да му не чујеш гласа; 
Хинду ће, као Француз, за један час пута да 
ти исприча све што му је на срцу. — 

Бомбајска лука била је данас необично 
жива. Паробродићи, којих овде има безброј, 
крстарили су по њојзи и сваки је носио по 
једну дружиницу. Између њих журиле су се 
малене шиљасте барке индиске са по два, 
три пасажера, и све су грабиле једном огро- 
мноме пароброду који је стајао, као и наш, 
спреман за полазак. То је био брод пенинсу- 
ларне компаније која отправља поштанску 
службу између Индије и Европе. Он полази 
недељно један пут и тога је дана цело бри- 


~ 


танско друштво у Бомбају на ногама. Свако 


ту има да преда своју пошту — писма, па- 
кетиће, сандучад, — и то они који су се за- 


каснили на главној пошти или који су чекали 
последњи час поласка, да пошљу још какав 
глас у своју постојбину. Многи испраћају 
своје сроднике, пријатеље и познанике, и кад 
се сви прикупе около брода, ту је таква врева 
од барака и вапорета, да морају полисмени 
да држе отворен пут броду. Ови пароброди 
плове с големом брзином до Суеца; ту пре- 
дају своју пошту возу што их дочека и за 
дан пребаци у Александрију; овде опет чека 

пароброд и, како прими пошту, креће се без 
обзира на пасажере и трећега је дана у Брин- 
дизи. БомсСајска пошта стиже деветнаестог 
дана у Лондон, и тога је дана Лондон исто тако 
узрујан, као што је био Бомбаји при поласку, 
јер та је пошта из свију крајева британске 
Индије. 

Поштанска служба енглеска достигла је 
своје савршенство. Здања поштанска одли- 
кују се својом лепотом и огромним размерама 
својим од свију осталих државних грађевина, 
и колика је год навала у њима, поглавито у 
поштанске дане, служба се врши тако брзо 
и прецизно, да нико ту не мора да чека. 
Девиза британска „Штпе 15 топеу“ огледа се 
и у поштанском уређењу њиховом: нико ту 
не чека на „рецепис“, јер рекомандована писма 
тако се ретко предају, да се чиновник свагда, 
зачуди кад чује реч „геоагед«“. За више го- 
дина предавао сам писма на свима поштанским 
етапама енглеским од Суеца до Хонконга; у 
многима беху рукописи, у некима беше и по 
који „чек“ (упутница на, исплату); сва су била 
просто Франкирана, и нигда се ниједно писмо 
изгубило није. Овај ноторичан случај може 
послужити за мерило савесности којом се 
обавља поштанска служба у енглеским ко- 
лонијама. 

А каква је огромна та служба, појмиће 
мој читалац, кад му кажем да сам се једнога, 
дана, кад је из Бомбаја полазила пошта за 
Европу, извезао на обалу, да видим како се 
експедира. На обали је стајао шпалир од по- 

лисмена и код стубица једна гомилица, кулија. 
Писма су сва сортирана и смештена у вреће 
које се затварају гвозденом шипком, на крају 
које стоји завезана дрвена таблица, с адресом. 
Такве вреће се доносе у расточеним колима, 
и како која кола дођу, кули за часак пре- 
несу вреће у вапорет који чека у дну сту- 
бица: како се овај напуни, отплови паро- 
броду, а други заузме његово место. То иде 
тако, док се сва пошта не преда. Из прва, 
се товаре вреће, за тим иду пакети, а најзад 
нови бели сандучићи од дебелих дасака, опа- 
сани гвозденим обручима; шта је у овима, 
мој читалац ће лако погодити, ја ћу му само 
рећи да свако сандуче морају да носв по 
двојица... — Вапорет, што прима британско 
благо, вози собом и чиновнике поштанске и 
ескорту. Мимо сву брзину и тачност у раду, 
траје ова манипулација 60—90 минута. То је 
бомбајска пошта, и сад нам је већ јасно за- 
што толика врева у Лондону, кад она стиже. 

Још мало, па видех где се британски 
колос почео тихо мицати, и за њиме оста на 
месту, где је стајао, као млеко запенушена, 
вода, а около тога белога круга стајаху барке 
и вапорићи, и са њих се витлаше безброј 
белих марама у знак опроштаја са онима који 
су пошли. 

Међу тим је и наш брод дао свој сигнал 
за полазак, само се још пилота чекао па да 
се крене. Али у енглеској служби, као што 
рекох, не чека се дуго: у одређени час бели 
је пилотски вапорет већ био уза брод, и ми 

се кренусмо, овај пут ка југу. Наша је мета 
била Цејлон и то дуж малабарске обале. 
Обично се иде из Адена правце за Цејлон, | 
и то поред острва Сокотре, те се од туд за 
осам дана преброди Океан. Тај је пут краћи, 
али овај дуж обале много пријатнији п за- 
нимљивији. Кад кажем дуж обале, онда мој 
читалац не треба да замисли да је ту покрај 
нас обала; рекао сам већ да је малабарска 
обала терабаста а море крај ње плитко: ва- 
љало је тражити дубину, па онда окренути 
југу, те с тога сам крај могао посматрати 
само догледом. На ушћу од залива извезе се 
наш пилот и остави наб нашој судбини; он 
нам још беше последња. веза, са континентом; 
сад смо стајали сами на широком мору. Ноћ 
се је већ примицала; према западу море је 
блештило, и почело се већ обливати својим 
посведневним руменилом. Грабљивице са на- 
ших катарака, видећи да напуштамо луку 
где су нам читаве недеље правиле друштво, 
поодлеташе, да на другом којем броду по- 
траже себи ноћиште. 

Кад смо изашли на море и окренули југу, 
енглески поштански брод црнео се на обзору 
као арапски галеб а за њиме је стајала ду- 
гачка пруга од дима. Пратио сам дурбином 
тога сад тако сићушног колобва, док га није 
нестало под хоризонтом. Кад сам га последњи 
пут потражио на обзору, видео сам само ње- 
гов дим: — нас је већ делила облина мор- 
скога равна. Један. колос, који на себи но- 
шаше две, тритисуће људи и робе за неко- 

лико стотина дућана, чињаше ми се у томе 
одстојању као једна тварка што се може по- 
нети у џепној марами. Такве се перспективе 
опажају на мору! 

Међу тим је на нашем броду свеж ветрић 
измамио све путнике на кров. Кроза ноћну 
маглу виђаху се већ у даљини светила од ин- 
диских насеобина, али гласови с краја, које: 
мрнар тако радо слуша, не допираху до нас 
зарад даљине. Место тога уживали смо дивне 
мирисе, што нам је расхлађено копно шиљало 
на сусрет, и мене су они тако опили, да се 
дуго, дуго не могох растати са својом насло- 
њачом. Тропско се небо црњаше нада мном, 
а ретке су звезде трепериле на њему, као да 
су дремљиве. Дружина се беше давно већ раз- 
ишла с крова, и ја сам могао до миле воље 
следовати лету својих мисли. — 

Па куда су ме понеле те мисли са овога 
убавога краја Предње Индије; Стао сам да 
размишљам на ову вековну утакмицу за 0о- 
свајањем ове древне земље где се је зачедила 
европска култура. Четрнаест векова пре хри- 
шћанске ере продире културан народ са под- 
ножја Хималаје кроз Хиндукуш, заузимље пер- 
сиску земљу и почиње из стешњене колевке 
своје примицати се западу. Овде, на обалама 
Персиског Залива, гради он прву своју етапу 
за Мисир, јер бродовље трговачко, што зарад 
слабе грађе не сме да се пушта на океан, до- 
пире крајем до Персије. Па шта то заустави 
један огроман и културом својом осиљен на- 
род на његовом освојачком путу Његова 

властита природа. Море му на дому даје би- 
сер; земља му даје злата и алемова, а поље 
укусна воћа и мирисавих зачинака. Једна цигла 
палма, што дивља расте, храни га својим пло- 
дом, одева га својим влакном и хлади га сво- 
јом сенком, кад припече дан. Па кад му сама 
природа нуди ужитак, шта ће да се мучи и 
напреже за њг Отуда у природи Хинда она 
кротка посматралачка нарав, која је њега сва- 
кад чинила пленом енергичких раса азиских, 
и која га и данас, на милионе, окива у роп- 
ство енергичнијег Британца. Кад је бродовље 
поодјачало и почело да крстари океанима, 
брзо је свет сазнао за „индиско благо“, и сад 
отпочиње европска утакмица, да се то благо 
разнесе. Док су храбри Португизи и Холан- 
дези пролевали своју крв на обалама, куда ја 
сад пловим, и јуначким борбама освајали ко- 
мад по комад предњоиндиске земље, увукла. 
се једна дружина трговаца с другог краја, 
њима за леђа, и та се је дружина, осиљена 
индиским богатством, за непуних двеста година 
прометнула у индобританску силу, која је 
храбре освајаче португиске потискивала, стопу 
по стопу, док је најзад није потиснула са. 
свим оставивши јој једно цигло место, Гоа, на 
западном приморју, можда зато, да се у њојзи 
сећа свога понижења, — и та је обетована 
земља индобританске компаније данас са- 
ставни део велике британске краљевине, па 
како је по простору далеко већа од ове, на- 
зваше је ту скоро Индиском Царевином. 

А народ индискиг Он је небројено пута, 
покушавао да се отресе својих незваних го- 
стију, видећи даће му исисати крв. Ми смоу 
средини нашега века били сведоци последњег 
очајног покушаја његова да се ослободи; 
али смо тада гледали вође његове везане пред 
ушће британскога топа и растрзане. Од тада 
је настала у британској Индији гробна тишина: 
један народ од двадесет милиона држи у стези 
други од двеста милиона; он му кује ланце 
од његова рођенога злата, а што претече 
(а претиче много) прогута поновити Албион, 
Има их који мисле да то не може трајати дуго, 
па и међу Енглезима има их што сматрају 
британске колоније у Индији само као и би- 
вуак. Али ја не мислим тако: Хинде није по- 
корила Британија, него њихова властита ин- 
долентна природа. Где је народ такве природе, 
ту енергија појединаца не може ништа да 
постигне. Пре Енглеза господарили су Холан- 
дези, па Португизи; пре ових арапски мусул- 
мани — једна шака људи владала је огро- 
мном масом Хинда. А кад се најзад Енглезима 
избије Индија из шака, владаће истим наро- 
дом ко други, можда Француз или Немац, — 
само не Хинду. Таква је судбина тромих на- 
рода или „пасивних раса“, као што их веома 
згодно називље културни историк. — — 

Сутра дан смо на броду осетили да смо за 
сто и педесет морских миља ближе екватору. 
Ветрић с краја беше стао и приморје се пред 
нама купало у танкој јутрењој магли. То при- 
морје беше ниже но што сам га синоћ гледао, 

а то с тога што се декански висораван према. 
југу спушта ка мору. Та промена у висини 
могаше се опазити на вегетацији: на многа, 
места виђаху се на крају пропланци густо- 
га зеленила, а кроза догледе виђаху се ја- 
сно да су то шуме од кокоске палме, међу 
којима беху разастрте сиве индиске колебе. 

Око подне угледах на обали једну већу на- 
сеобину, која се од других разликоваше мно- 
гим торњевима. То беше Гоа, прва и последња, 
португиска варош у Предњој Индији. У ХУМ 
веку беху Португизи носиоци католичанске 
мисли на Исток, и њихова војска вукла је 
свакад за собом голем чопор свештеника 
онаквих истих, као што се и данас видеу 
републикама централне Америке. Гоа је по 
изгледу слична аргентинским варошима, и“ 
становништво је тога места помешана индо- 
португиска крв. Негда је ово место била, 
прва трговачка варош Предње Индије, то што 
је данас Бомбаји; сад је запуштено, и осим 
португиских бродова ретко ће који други 
тамо да пристане. Кад сам упитао једнога од 
наших енглеских путника како је то дошло 
да је и овај. комад земље Енглеска, оставила 
Португалској, он ми одговори лаконично : „Не 
треба нам то поповско царство !<— 

Јужна обала малабарска производи памук 
у велико. Свака кућа га сади, бере, чешља, 
и сабија у дењкове, па кад смо пловили туда 
у априлу месецу, сретали смо уз обалу без- 
број самбука, који су грабили да ту робу 
сместе у Бомбаји, пре но што дође монсун, 

јер кад овај наступи, море је на западном 
делу Индије тако силно усколебано, да је 
пловидба дуж обале онемогућена и големим 
бродовима. Многи самбуци пролажаху близу 
нас, и могасмо јасно видети на њима људе 
који су се одликовали оскудицом сваке то- 
алете.... Два — да речем — пешкира беху 
цела одећа њихова: један је омотан око главе 
други око — бедара. Мени су ове слике већ 
из Бомбаја бпле познате, и ја бих се свакад, 
гледајући их, чудло како им кожа може да 
поднесе толику сунчану жегу. Наша би се 
европска раскокала на њихову сунцу, а њи- 
хова се цакли као окупана. Бедуин азиски 
и Фелах мисирски, живећи у жаркој клими, 
одева се пространим живописним рухом. Ли- 
биска племена, која сам гледао у Мисиру, 
имају простране дуге огртаче (бурнусе), и 
мимо чалму на глави покривају је усред по- 
дне капуљачом, а ови овде у истој топлоти 
не трпе ни кошуље. 

И наши Енглези на броду, како ми се 
виђаше, беху склони да чине то исто... Како 
не имађасмо ни једне „леди“ на броду, то 
су се и они по могућству мало одевали, уве- 
рени будући да према једној Американки не 
морају имати прописане обзире, а још мање 
према једној Индијанки. Њихова се одећа са- 
стоји из једне пошироке а кратке бојене ко- 
шуље, која се спреда закопчава, и једних 
пространих гаћа. На ногама имађаху папуче 
или, боље, арапске сандале, које немају лица, 
него су тако скројене, да се држе на нози 

једним кајишом, кроз који се провуче палац. 
Кад би било време ручку или обеду виђаше 
им се на лицу незадовољство, што морају 
људски да се обуку. — 

Трећега, дана рано у јутру био сам на крову; 
тога јутра ваљало нам је стићи на Цејлон. 
Кад сам се попео на кров, опазио сам по 
јутарњем румену да нам је брод скренуо више 
према југоистоку. У томе правцу видео сам 
пред собом читаву гомилу ситних острвића, 
а мало ниже према југу један повећи конти- 
ненат, који имађаше облик ртастог шешира 
са широким ободом. То је било острво Цеј- 
лон, на југу Предње Индије. Мали архипелаг 
преда мном беше улазак у отоку од Палка, 
која дели Индију од острва. Јамачно су ва- 
лови морски прокопали тај канал и одвојили 
Цејлон од индискога копна, али је канал остао 
плитак, и по њему броде само повеће барке 
које одржавају комуникацију са индиским кон- 
тинентом. У средини острва уздизаху се два, 
модрикаста планинска рта; један беше ши- 
љасти „Адамов Рт“ |Адатв Раск), други, виши, 
брдо Педуру. Та два голема брда (6000 и 
8000 стопа) заузимљу средину острва и спу- 
штају се на. све стране према мору, тако да 
су на ивицама од острва свуда простране 
равнице. Те равнице су један од најплодни- 
јих делова наше планете, јер се богатство 
вегетације на њима не може речима исказати. 
Флора цејлонска тако је бујна, да су друмови 
махом освођени њоме, те путник ходи по њима 
у хладу као кроз тунеле. Густа вегетација 

темперира жарку климу овог острва, које лежи 
само шест ступања удаљено од екватора, и 
подржава на њојзи тако голему влагу, да је 
из јутра цела околина окупана у роси. 

Још из далека осетио сам на крову мирисе 
које нам зелени крај шиљаше на сусрет. 
Морска струја, која се појачава рекама што 
се изливају у море, носила је с краја гране 
и лишће од сваке врсте; с њима пливаше и 
по гдекоји кокоски орах кога овде има у 
изобиљу. Кад смо се примакли луци, изађе 
нам читава гомила барака на сусрет; свака 
је имала своју котарчицу од бамбуса и своје 
црвено обојено једро. Али су чудновате те 
цејлонске барке мимо све остале што сам до 
сад гледао. Оне нису шире од по метра, а 
дуге су четири, пет метара; у дну су облеи 
шире но у средини. Таква се барка не може 
држати над водом а да се не преврне, те с 
тога је везана двема у лук савијеним гредама 
са једним облим, с обе стране шиљастим, шу- 
пљим цилиндром од дрвета, који паралело с 
барком плива у води, и у таквој конструк- 
цији барка заузимље на води пуна три метра, 
у ширину, и може да издржи највеће валове 
а да се не изврне. Ја сам ту особину цејлон- 
ских барака испитао једном, кад сам се ту 
нашао за време монсуна. И ако је цела лука 
била јако усколебана, барка је пловила преко 
валова стално као град. Под једром плове 
ове барке, зарад њихове лакоће, тако брзо, 
да се она једна морска миља од брода до 
краја пређе за неколико минута. 

Главна се варош цејлонска зове Коломбо, 
име које су јој први поседници острва, Пор- 
тугизи, надели, можда зато да у Источној 
Индији одаду пошту откровитељу Западне Ин- 
дије која не доби његова имена. Она лежи 
на једном кратком језичцу крај доста про- 
стране луке у коју се улива река, те је вода 
у луци нешто мутна. Док смо бацили котву 
у њојзи, опазио сам већ кроза мутну воду 
да наш брод прате ајкуље. Оне нису тако го- 
леме као у Аденском Заливу, тешко да су два 
метра дуге, али су хитленије и има их без- 
број у овој луци. Како ова животиња плива, 
обично близу нивоа, могао сам је пажљиво 
посматрати, и опазио сам да само један пар 
(вероватно мужјак и женка) крстари око брода 
и хвата халапљиво што падне с њега. Да би 
се уверио о томе, бацио сам пексимит на 
разна одстојања и свакад је исти пар доју- 
рио да га зграби, а са стране није се други 
приближавао. Отуд сам извео да је и међу њима, 
неки ред, као међу цариградским псима, где, 
кад један пар заузме своје место, другога ту 
не пушта. Ове опаке животиње грчају пут- 
нику живот у овоме земаљскоме рају; како 
сам их видео, изгубио вам вољу да се извозим 
на крај, и тек пошто су ме уверили да ај- 
куља није у стању да изврне цејлонску барку, 
сео сам у њу. Како је страхотна ова живо- 
тиња, казаћу своме читаоцу једним примером. 
Једнога јутра дође на наш брод неки млади 
Енглез, сав у бело обучен, да прегледа ко- 
ридоре где је имао да смести робу за извоз. 

Кад је силазио са стубица и стао ногом на 
своју (европску) барку, омакне му се нога и он 
падне у воду. У истоме тренутку зачу се из 
"воде узвик „Му Сод!<"— а кад су га мрнари 
извадили из воде, његова је одећа од прсију 
до нога била обојена крвљу: ајкуља му иш- 
чупала сав дроб. Док су га мрнари изнели 
на кров, био је већ мртав. — „Сакраментска, 
канаља!< шкргутну један од наших мрнара 
гледајући саучесно на бело, бескрвно лице 
мртвачево. — 

Лука од Коломба је од копна полукружна, 
и обала је њезина од мора па све до ва- 
роши једна дубрава од кокосне палме. Та 
је дубрава тако густа, да сеу њојзи тешто 
виде сиве, палмовим лишћем покривене куће, 
у мрачноме хладу. Земља је у тој дубрави 
обрасла густом травом, која се сваки час 
кови и све из нова расте. У априлу, баш у 
исто време кад се и наш брод нашао у луци, 
била је — не знам како ћу да речем — 
жетва или берба кокосних ораха, који на 
сваком дрвету, седам, осам на броју, израсту 
испод саме круне. Висина је ових палма иста 
што и датуле у Мисиру, и урођеници овдашњи 
веру се уза њу са истом хитленошћу, као и фе- 
ласи у Мисиру и беру с ње своје плодове. У луци 
ву већ чекали бродови да разнесу по свету уље 
што ће за који дан да се исцеди из тих ораха. 

Палма је за Малајца што је камила за фе- 
лаха и Бедуина, што је крава за Европљанина; 
а у први ред иде кокоска палма. Њено лишће 

служи за кров, а у сиротиње често и за ду- 
варове од колебе; њено влакно се преде или 
плете у поњаве и асуре, једини намештај 
скромног земљорадног народа; сок од зеленог 
ораха је по све сличан животињском млеку, а 
около њега је слој белога нежнога меса, те 
се њима већи део становника храни и поји; 
љуска сазрелога ораха промеће се у руци 
урођенога у разнолико ситно кућевно посуђе 
(корњачин шлем, кога овде има у изобиљу, 
_ служи за веће посуђе), најзад се влакнаста, 
љуска од ораха упреда у ужад и пајване ко- 
јима се везују делови њихових Филиграних 
кућа, саграђених из неколико стубова и греда 
кокосова дебла и застртих големим листовима, 
исте биљке. Тако је кокоска палма, као што 
видимо, урођенику цејлонском »и отац и мајка“. 

Разуме се да у енглеској престоници Цеј- 
лона, у Коломбу, не живе само урођеници, и 
ако они сачињавају већи део становника. Бо- 
гато острво ово било је у ХУГ веку порту- 
гиско, и ови су оставили највише трага за 
собом у Цејлону. На сваком кораку среташ 
по вароши попа, у црноме дугом талару, са 
црним шеширом широка, с обе стране уко- 
врчена, обода и с голим обручастим златним 
минђушама на разним крајевима ушне шкољке. 
То су људи ситнога узраста, мршави. црне 
косе и прилично гараве масти. Исти типови 
виде се у грађанском, обично трговачком 
реду. По гдекоја гојазна, знојава телесина 
међу овима, која је такође прилично опрљена 
од сунца, подсећа те да имаш пред собом 

холандског мелеза. Ове две расе сачињавају 
по приморским варошима цејлонским тако 
звано грађанство. Они станују около вароши; 
имају своје простране куће европскога кроја 
усред башта, које су обрасле једром зеленом 
травом, засађене кокоском палмом и бананом 
и искићене дивотним цвећем. Цела је таква 
насеобина ограђена високим зидом, те се с 
друма, на два часа хода унаокруг, виде само 
зидови, разнобојно ишарани, и у њима укусне 
капије кроз које се види бела као снег кућа 
и сав украс около ње. Ове су куће констру- 
јисане од тврдога дрвета, изидане цигљом и, 
као турске, олепљене блатом и окречене. Та- 
ванице су махом од Финога дрвета, којим 
обилује ово острво. Тремови су у њима тако 
пространи, како се ретко виђају у Европи. 
Једну такву насеобину имао сам прилику да 
видим баш на самој ивици од луке; поред ње 
је текла речица слатке воде у море. Требаше 
нам добра пола часа на колима, док смо до- 
шли с краја до њезине ограде, а од капије 
имађасмо још добра два пушкомета да се во- 
зимо до куће која је лежала у средини веома 
укуснога парка. С кола смо улазили у голему 
веранду пред кућом, и ту се у хладу сишли. 
Стаје у кући беху тако простране, да је свака 
могла репрезентирати наш „салон“, дуварови 
беху тапетирани злаћеном хинеском хартијом, 
а таванице укусно изрезане од скупоценог 
дрвета. Башта около куће беше тако хла- 
довна, да се усред подне могаше ходити по 
њојзи, а да се и не осети грозна полудневна 

жега. Наш домаћин, Немац који је извозио 
цејлонску каву у Европу, купио је ову насе- 
обину од Португиза, и на њојзи се могаше 
у свему опазити углађени укус овога народа. 
У башти његовој видео сам две биљке које 
је вредно поменути. Једна је ниска палма 
која има дебело, дуго, једноставно, у дну на 
више савијено лишће. То се лишће ноћу рас- 
хлади више но икоји други предмети, јамачно 
зарад јачега испарења, и онда се на њих, тако 
расхлађене. слеже влага из атмосфере, згусне. 
се у ситне капљице и слива удно савијеног 
листа, које је срасло с деблом, те не може 
вода од туд да тече низа стабло. Кад се са- 
вије лист на ниже, види се у дну његову 
једна добра чаша бистре као кристал воде. 
Наш је домаћин узео једну малу пипету |(на- 
тегачу), извадио је од туд, усуо у једну чашу 
и ми имађасмо пред собом суд красталне, 
хладне воде, која нам је у оној жези веома, 
пријала. Том приликом сазнао сам да ова 
биљка даје радницима и путницима по острву 
у свако доба свеж напитак, и да је с тога 
од неоцењене вредности у пределима где нема 
извора. — Друга је биљка била по све слична 
нашем јасену, али је она имала свој плод. 
То беху махуне, као малени клипови нашег 
кукуруза, угасито мрке боје и прилично тврди. 
Кад се расцепли махуна, виде се у њојзи клуп- 
чад од памука веома танка влакна, и светла 
као свила. У средини свакога клупчета на- 
лази се округло црно зрно, величине средње 
сачме. Како је влакно овога памука кратком 

веома нежно, то није подесно за пређу, али 
се њиме омотава пређа од обичног памука, 
и тада добије ткање неку особиту мекоту, и 
пипа се као најфинија кадифа. Наш домаћин 
је извозио овај чудновати памук, и њему имам 
да благодарим да и данас могу да спавам 
на јастуку напуњеном том, да речем, вегета- 
билном свилом “. 

Највећи део цејлонских становника сачи- 
њавају урођеници, тако звани Сингалези““. То 
је народ угасито мрке коже, црне као гар, 
глатке косе и крупнијега соја од Хинда. У 
варошима он се бави ситном трговином и за- 
натима, у селима агрономијом, поглавито са- 
ђењем кафе и цимета. Веле да у брдима још 
има древног народа, Веда, који живи у ди- 
вљем стању, али се ти људи не виђају по при- 
морју, и главни им је рад да хватају елефанте, 
којих има доста на Цејлону. Сингалези су 
питом, вредан и интелигентан народ. Они носе 
дугу плетену косу низа плећа, као и жене, и 
у потиљку велики чешаљ, као што се гдешто 
виђа на сељацима маџарским. Одећа им је та- 
кође изједначена са женском. Она се састоји 
из обојеног пресника и беле кратке сукње, те 
с тога гдешто није могуће из позадине рас- 
познати мушко од женскога, па ни по украсу 
није, јер се Сингалез кити као и његова жена. 
У животу је врло скроман и присебан; храни 
се као и Малабарац искључиво воћем и пи- 


. “ Ја сам понео са собом две, три махуне, и сећам се да сам 
једну дао за опите нашем пољопривреднику др. Радићу. 

#% Назив овај дошао је од Сингала, како се у санскрту на- 
зивље Цејлон. 

ринџем и проводи вас дан у раду. Тај се рад 
састоји већином у обради влакна и плетива, 
у резању ебанова дрвета и у изради чешљева 
и разних других утвари од корњачине коре. 
Највеће корњаче виђају се у југоисточном 
крају Средиземног Мора (Сирија) и около Цеј- 
лона; али је кора ових последњих много леп- 
ша. Кад брод станеу луку, поплаве га ови 
радници својим рукотворинама. Један ти нуди 
своје штапове и чибуке од ебана; други 
своју богату збирку чешљева од корњаче; 
трећи своја плетива од палмова лишћа, асуре, 
сорте тако Фино израђене, да је мучно раз- 
ликовати плетиво од ткива. Већи део Синга- 
леза варошана бави се углађивањем драгог 
камења, и Холандези су вероватно овде на- 
учили да гладе дијаманте. Песак цејлонских 
река садржи много тако званих гема, рубина, 
сафира и смарагда. Сваки од трговаца има их на 
продају неуглађених и Фасетираних. Нарочито 
су смарагди лепи, и за ово камење улази у 
земљу доста новаца преко године. Наравно 
је да се с овом рукотворином развијала и 
златарска, и мало је вароши у Европи, где 
се могу видети тако скупоцени ђердани као 
у Коломбу. Једна лепа гема међу овим је 
тако звани „месец“ (тооп збопе) који према 
дану има сјајно бледу месечеву светлост. За 
лепо камење ове врсте плаћају Енглези где- 
што више но за дијаманте. 

Ови скромни Сингалези, у своме простоме 
руху носе у џеповима својих пршњака гдешто 
читаво благо са собом. Ти џепови су пуни 

завоја од хартије, онаквих као што се праве 
у апотеци за прашкове, само много већих, па 
кад продавац отвори по који завој, засену 
гледачу очи од румених рубина, плавих са- 
Фира и зелених смарагда, — и све то благо 
то је песак цејлонских река. 

Ебанова дрвета има на Цејлону тако много, 
да лежи на обалама луке наслагано, као сав- 
ска јапија у нас. С поља је то дрво белича- 
сто, и тек кад га зарежеш, видиш испод коре 
чисто црну му боју. Одавде се извози сав 
ебан што се обрађује по читавом свету, а 
највећи део иде за Хину, јер је тамоу имућ- 
нијим кућама сав намештај од тог дрвета. 
Полазећи једном са Цејлона за Хину, това- 
рише у наш брод големе кладе од ебана, 
и то не беше лак посао, кад се узме у об- 
зир тежина његова. Кладе се морају опасати 
дебелим ланцем, да не би која пала у воду, 
јер ће одмах да потоне, и тада се хоће много 
муке и трошка да се извади. 

За чудо ни овде нигде, ни у вароши, ни 
ван ње на далеко унаокруг, не видех елефанта. 
Цејлон је домовина те животиње, као и Ин- 
дија, али ни овде их ни тамо нема по варо- 
шима. Биће томе узрок, што се по њима про- 
мет обавља на коњима, а ови се, ненавикнути, 
јако плаше од те црне грдосије. Што сам 
највише желео видети у Индији, каравану 
елефаната, то баш нисам видео нигде: једнога 
циглог елефанта видео саму Индији, и то у— 
воолошкој башти у Калкути. Ипак се сви ра- 
дови у Индијама, а поглавито на Цејлону, 

обављају помоћу елефанта који се својом ин- 
телигенцијом брзо прилагоди сваковрсноме 
раду. Све што се у нас товари на кола, носи 
тамо елефанат: грађу за куће и друмове, робу 
на станице; па и кућевне послове сваке врсте 
врши он вољно и често без икаква надзора. 
Ако ваља пренети гомилу камена, дрва или 
чега другога с једног места на друго, вођа 
иде с елефантом, приволе га да опаше сурлом 
свој терет, одведе га до места, где ваља да 
га скине, и кад га по други пут упути, еле- 
Фанат је већ разумео шта он хоће, и врши 
свој посао сам све дотле, док га не сврши. 
Причали су ми у Коломбу да је теле од еле- 
Фанта тако питомо и хитлено, да се деца 
радо играју о њиме, и да нема примера да 
је игда које повредило. 

Да. је елефанат питома животиња, то сам 
знао, али да је хитлена, беше ми по све ново: 
у школи су ме учили, да је та животиња 
трома, да се миче на четири дебела стуба и 
да. мора да спава наслоњена на дрво, па кад 
ловац хоће да је ухвати, он преструже дрво 
и елефанат падне с њиме заједно на земљу. 
Мој се учитељ, можда случајно, није упитао: 
па кад не може елефанат да легне, како ли 
ће устати кад једном падне на земљу Ло- 
вац је ваљда носио са собом Архимедов че- 
крк, да дигне тога колоса/!.. У ствари је са 
свим обратно. Најбољи познавалац ове жи- 
вотиње, Енглез Тенент, који је дуже времена 
био управник Цејлона, написао је осим једне, 
данас веома знамените историје тога острва, 

још и једну дебелу књигу о елефанту, “ и из 
ње може видети сваки ко хоће, да ова жи- 
вотиња у природном стању живи на стрмним 
овојцима, да се вере по њима као и свака 
друга, што ту живи, и да може да прође 
свуда где пролази — коза. Са висова где 
живи он елази у долине на пашу, живи у 
чопорима, као и наши преживари, и распло- 
ђава се само ту, а никад у штали. Отуд до- 
лази голема цена елефантова. Одрасла живо- 
тиња плаћа се 10—15 тисућа динара. Дакле 
сваки елефанат мора из чопора да се издвоји 
и припитоми, као у Угарској говеда што се 
издвајају из гуља или у Ердељу коњи из ер- 
геле; и само кад се ухвати из чопора женка 
с телетом, онда ће се наћи у кући теле, ни- 
гда не у припитомљене животиње. 

Али то хватање елефаната није ласан посао, 


„ми човек га никад не би могао извршити, да 


га у томе не помаже сам елефанат. У овоме 
послу огледа се најбоље — ако могу да ре- 
чем — интелигенција ове животиње, а за тај 
посао бирају се нарочито обучени елефанти 
и плаћају се, ако су добри, веома скупо. Ловци 
су на леђима припитомљеног елефанта, а вођа 
му седи на врату. Кад дођу до чопора, ло- 
вачки елефанат ће да домами или догна по 
једнога из чопора у нарочито ограђена места, 
од куда не може да изађе. Сад отпочиње про- 
цедура хватања. Питоми елефанат му обавије 
тихо и неприметно један коноп за другим око 
нбгу, и кад их ту добро утврди, добацује их 
ж Тепетћ „Тће Е1ерћап“ 

једној гомили урођеника, који прате такве 
ловце. Ови обавију конопе около четири, у- 
близу стојећа дрвета и почну да вуку. Како 
елефанат осети замку око ногу, он гледа да 
умакне; али је већ спутан са свију страна. 
Сад настаје ужасна борба. Животиња се опире 
са свом снагом; витла силовито својом сур- 
лом и помлаћује кога год дохвати. За све то 
време маневрише матори ловачки елефанат 
около њега, док не успе да му замакне замку 
за сурлу. Ова је, као што је познато, веома, 
осетљива, и како се притегне коноп около 
стабла, животиња је безопасна. Она се очајно 
бори, гдешто кида по који коноп, али се нај- 
зад сплете и стропошта на земљу. Видећи се 
тако немоћна и уловљена, Тенент уверава 
да је видео како јадна животиња, схватајући 
да је крај њезиној слободи, лије сузе за њоме. 
Сад се конопи привежу, и уловљени елефанат 
остаје ту на трави, док не малакше од сил- 
ног напора, да се испоручи својих веза, и од 
глади. И кад ловци после два, три дана дођу, 
да га поведу, он иде обично вољно за њима 
и трпи на своме врату водиоца, који ће га, 
како пође на страну, шиљастим штапићем 
опоменути на коју страну има да иде. Где- 
што не достиже та проста процедура, и тада 
ће да интервенира матори елефанат (који је 
из прва стални пратилац ових заробљеника) 
својом сурлом. Два, три добра удара њоме, 
по сурли противниковој, и изнурено живинче 
иде мирно и кротко у своје ропство. Ако је 
женка, обично иде њезино теле само уз њу. 

Да се овим ловцима богато накнађује њи- 
хов лов, разуме се по ономе што сам рекао 
о цени елефантовој; али не иде лов свакад 
тако глатко. Има ту борбе, жестоке борбе, 
где ловци, заједно са својим елефантима, дођу 
у опасност, те им ништа друго не остаје. 
него да убију своју жртву, да би сами себи 
сачували живот. Грозан је елефанат у своме 
беснилу; онће да премлати кога год дохвати. 
Дешава се гдешто, да се покоји изметне из 
свога чопора (мисле зато што му други отме 
женку), и тада се више такви елефанат не 
враћа у чопор нити тражи који други, већ 
лута сам самцит по околини и премлаћује све 
живо што среће. Енглези зову ове бестије 
дивљацима (гоцоћ) и уверавају да од њих нема 
грозније животиње на свету. Тада обично 
управа, плаћа големе награде ономе који убије 
таквог скота који, као опаки хајдук, крстари 
по пределу и не штеди своју рођену Фелу. 
На једном путу за Европу, познао сам се са 
једним Енглезом, који је више година про- 
бавио на Цејлону као ловац елефаната и тиме 
заслужио лепо имање. Он је свој лов прода- 
вао држави, и кад су га једном позвали да 
убије једног таквог подивљалог елефанта, при- 
мио се и убио га, али га је тешко рањени 
елефанат тако грозно исакатио, да је на бу- 
товима имао дубоке ожиљке од две педи ду- 
жине. Какве су то морале бити ране, ласно 
је погодити. | 

Али Цејлон није само домовина елефаната, 
већ и домовина каве и цимета. Земљиште је 

на овоме острву веома разнолико и подесно 
за сваковрсно биље. Са северне стране на 
Цејлону је голем низораван, и на њему се 
производи кава, а песковити брежуљци около _ 
Коломба засађени су џбуновима од цимета. 
Кад рекох да је Цејлон домовина, каве, то 
ваља узети, да кава расте тамо и у дивљем 
стању, а тако је у истини. Ту каву култивира 
сваки имућнији земљорадник и продаје свој 
плод на цејлонској пијаци мањим трговцима. 
У Коломбу види се на пијаци више редова 
тако званих магаза, где кава лежи у угловима, 
као у нашим магазама жито. Та роба се 
прикупља од сељака на мало, као што то. 
чине магазаџије у нас, а ови је тада у већој 
количини препродају експортним трговинама 
у граду. Таква је кава оситног зрна и бледо 
сиве боје. Осим ових продуцената има на 
Цејлону, као на американским острвима, и 
плантажиста, који саде велике комплексе зе- 
мље и доносе семе из Западне Индије. Ова је 
кава крупнијега зрна, као американска, зелен- 
касте боје, и зове се плантажна кава. С тога 
ћете и по нашим продавницама наћи цеј- 
лонске каве од две различите боје. Ја сам 
нашао да, је урођеничка кава много укуснија 
и пријатније ароме од планташке каве, али 
се она чиста може добити само у Коломбу 
на пијаци. Купци на велико сортирају је, ме- 
шају ситнија и блеђа зрна од планташке каве 
и ремете јој тиме укус и мирис. Разуме се 
да се сваки од нас на броду овде снабде 
кавом бар за годину дана, јер се за мало но- 

ваца добије много каве. Новац је на Цејлону 
енглеске стопе, само се не дели на пенсе, 
него на центе; али осим њега има Цејлон и 
свој новац златан, сребрн и бакаран, који 
носи с једне стране палмово дрво ас друге 
вредност коју има. Овај је новац циркулисао, 
. док је острво било под урођеничким вла- 
даоцима. 

Занимљиво је гледати цејлонске плантаже 
од циметова. бокора, које стоје под надзором 
државиним. У одстојању од два часа иза ва- 
роши, налази се на једном узвишеном месту 
цејлонски музеј, а около њега, колико вид 
допире, простире се таласаста, песковита рав- 
ница, са засађеним циметом или, као што га 
Сингалези зову, курунду. Шибље је сађено 
у правим пругама, те се кроза редове од бо- 
кора иде као кроз алеје. Ови бокори су не- 
што виши од човека и пуни су гранчица не 
дебљих од прста. Лишће је слично лаворици, 
само веће, овално, подебело, глатко, једра 
зеленила, и има исти мирис што и кора. Кад 
наступи време, кад је кора довољно једра, 
сасеца се одебље пруће, шљушти се кора с 
њега, суши се у хладу, и тада веже у сно- 
пове и предаје трговини. Од овога рада др- 
жава има велике користи, што је сађење и 
продавање ове коре монополисано. Један од 
најпријатнијих излета, што сам нравио у троп- 
ским пределима, био је овај у циметске план- 
таже. Цео сад прави утисак једнога големог 
врта. На удаљенијим брежуљцима виде се зе- 
лене пруге од бокора, а ови около нас ра- 

застиру своје мирисе. Међу њима живе тице 
особите лепоте и сјаја, и облећу нас певу- 
цкајући и ловећи инсекте по ваздуху, а ми 
ходамо по ситном, врелом песку, и кад се 
загрејемо, тражимо хлад у сенци којега гу- 
шћег бокора. Док ове редове пишем, гледам 
једну гранчицу крај мојега стола, која ме под- ' 
сећа на тај дан. Она се сасушила, а кора јој 
смежурала, али кад је загризем, она ме ппта 
својим мирисом, као и онда, кад сам је свежу 
грицкао. 

Поменуо сам музеј, па хоћу мало и њиме 
да позабавим свога читаоца. Енглези су људи 
практични у свему, дакле и у оснивању му- 
зеја. У њихову збирку не улазе само пред- 
мети из прошлости, већ поглавито продукти 
из садањости, и то природнии вештачки. Ко 
прође кроза њихов музеј, тај ће сазнати не 
само шта је био тај предео и тај народ, већ 
и шта је сад. Цејлон је тек иза амијенског 
мира допао Енглеској, дакле у почетку на- 
шега века; донде је била то за се краљевина, 
под протекторатом Холандије, а пре тога 
Португалске. Под управом својих урођених 
владалаца, земља је ова имала свој значај 
на Истоку, и остаци тога виде се наслагани 
у музеју. Ту је државни архив исписан че- 
личним шилом на лишћу особене врсте, које 
је четири сантиметра широко, а један метар 
дуго и веома нежна ткања. Типови су санс- 
кртески, а лишће је наслагано у књиге и на 
ширем крају повезано. Уза овај „државни 
архив“, који чека на свога историка, као и 

многи „папируси“ мисирски, налази сеу му- 
зеју веома скупоцена збирка из цејлонске кра- 
љевске гардеробе, за тим збирка оружја, од 
копља и стреле дивљачких племена, ведских, па 
до уреса из миланских ковачница, што су 
јамачно Португизи донели са собом из Европе. 
Уз ово стоји наслагана богата нумизматска 
збирка која старином допире до бронзе. Међу 
рукотворинама највећу пажњу привлаче на се 
ткања и плетива, прва својим богатством, јер 
су многа изаткана од златнога шика, а друга 
дивним бојама и Финим плетивом својим. Пал- 
мира даје своје влакно за ова плетива, а бо- 
гата вегетација своје боје. Међу овим плети- 
вима има простирача који се лепим цртежима 
и сјајном бојом својом могу такмичити с 
Француским теписима. Читаво једно одељење 
зграде садржи фосилне предмете и натура- 
лије овог богатог острва. Ту су елефант- 
ски зуби необичне величине, животиње све 
листом, биљке и њихова употреба, дрва и 
њихова обрада, а поврх свега минералије, 
какве се ретко игде виђају у свету. Највећи 
музеј у овој страни земље, у Калкути, над- 
маша овај само коликоћом предмета: по ква- 
литету рекао бих да стоји цејлонски над њиме. 

Споменуо сам већ да је музеј прилично у- 
даљен од вароши, те с тога смо морали по- 
служити се цејлонским Фијакером, да одемо 
до њега. Фијакери су ови још чудноватијега, 
кроја но они, које смо видели у Бомбају. То 
су ниске двоколице сандучаста кроја, и че- 
тири стуба на угловима носе једну гдешто 

веома проблематичну стреју. Обични кабрио- 
лет, којим се служе урођеници, вуче грбави 
индиски во (зебу) који уме да каса као и коњ. 
Кола немају никаква седишта: на патосу је 
прострта шарена асура, и пасажеру је оста- 
вљено на вољи да се на њојзи намести како 
му је најудобније. Парадни кабриолети за од- 
личну публику европскога су кроја и имају 
два седишта али тако смештена, да предње 
гледа напред а стражње позади, те пасажер 
седи у њему с назад окренутим лицем и оста- 
вља кочијашу да тера куда хоће. Ноге се 
држе на дасци, ниже седишта, која уједно 
служи и за стубицу, кад се пење у кола, и 
пасажер може кад хоће попети се на кола 
и сићи с њих. Коњи су омалени али доста 
брзи, и, као што ми рекоше, домаћег при- 
плода. Зарад бујне вегетације има на Цејлону 
и хладовних места с лепим ливадама, и то 
омогућава приплод ове животиње, која се у 
Индији, у недостатку оваквих погодаба, до- 
води са севера или увози из Европе. Али се 
коњи виђају само у поморским варошима, 
Коломбу и Поендегалу |Рот|-де-Саџез): у уну- 
трашњости служе се људи само елефантима. 
У Коломбу има множина ових двоколица, и 
свака ће наћи своје пасажере, а то с тога 
што је лука доста удаљена од вароши, те 
сваки, ко има посла у њојзи, мора да прође 
кроз енглеску цитаделу на ивици њезиној, јер 
другога приступа луци нема. Овде, дакле, као 
и у Бомбају, мора свак, ко улази у варош, 
да прође кроза читав ланац царинских и по- 

лициских стражара, па како између цитаделе, 
где живе Европљани, и урођеничке вароши 
лежи доста пространа ливада, засађена гу- 
стим алејама, то мора сваки, ко има посла у 
луци или цитадели, да тражи кола, јер је пе- 
шачење зарад големог одстојања дангубно, а 
зарад големе- жеге одвећ теготно. Осим тога 
леже око вароши, за читав сахат унаокруг, не- 
гдање португалске насеобине које сам поме- 
нуо у почетку, и сви, који станују тамо, мо- 
рају да се служе овим цејлонским веиклом. 
Мени је из прва било чудновато седети ли- 
цем позади окренутим и возити се тако, а не 
видети куд се иде; али сам се довио у тој 
ситуацији и окретао леђа једном или другом 
боку од двоколица, те сам тако могао гле- 
дати и напред и натраг. Разуме се да ове 
Фашионебл двоколице имају свој дебели кров, 
који не може да пробије сунчана зрака, а са 
стране своје засторе, који се спусте кад сунце 
почне нагињати заходу. 

Не имајући никаква посла у луци, ја: сам 
се користио овим возовима, да разгледам око- 
лину Коломба, и могу рећи да донде нисам 
лепше земље видео. Равница се около вароши 
благо таласа, те се перспектива појављује и 
у целини иу појединостима, вијугава, што чини 
предео тако пријатним. Унаокруг около мене 
свуда једро зеленило, а у ниским доловима 
прозире вода кроза густе бокоре тропске 
трске. Местимице види се покоја сива син- 
галеска колебица; око ње је витка ограда од 
бамбусове трске, а у огради је густи луг од 

банане; у дебелом хладу његову склонила се 
перната живина, а и човек често у њему 
тражи заклона од сунчаних зракова. Банана је 
по све слична главици нашег празилука, само 
нам ваља замислити главицу од акова, сваки 
лист три, четири метра дуг а за један метар 
широк и висину читаве развијене биљке пет, 
шест метара. У средини је пупољак, а из 
њега израсте цвет гроздаст, беле боје, који 
има 50—60 тучкова. Кад сазри плод, сваки 
се тучак прометнуо у мало савијен клип, 
жућкасте боје, као што је наш кукурузни. 
На површини је гладак, а кад се ољушти с 
њега дебела, жилава кожа, остаје плод и- 
стога облика, сочан, сладак и накисео, осо- 
бите ароме и веома нежна меса, тако да се 
топи у устима. Ово је, уза урму, главна храна, 
источних и јужних народа, почевши од Ми- 
сира па кроза целу јужну Азију до Хине. Са 
мало труда свако може с године у годину 
да засади неколико стручака банане, и имаће 
од ње тако обилна плода, да је преко целе 
године обезбеђен од глади. Мисирска је ба- 
нана много мања и ситнијега плода, јамачно 
што није земљиште подесно за њу. Она је 
с тога Мисирцу само пријатна воћка уз урму, 
која је главна храна Фелахова. Сингалезу на- 
против банана је храна. Лугови од банане на 
Цејлону тако су бујни, зеленило је њихово 
тако једро, да се не може поредити ни с ка- 
квом вегетацијом на свету. Кад погледаш у 
густи, чисто мрачни хлад бананскога луга, 
цигли те поглед хлади разгрејана под троп- 

ским сунцем, и ти завидиш Сингалезу који у 
томе хладу може да почива. 

Ово бујно зеленило изукрштано је правим 
друмовима и дивотним насипима. Главни дру- 
мови су пространи, споредни су ужи, а сви 
скупа прави и засађени, тако да пролазиш 
кроза читаве тунеле од лишћа. Око Коломба 
има многих возних путова, с тога што је на 
сваком узвишеном месту у околини подигнута, 
по једна голема плантажна кућа са околним, 
за плантажне послове потребним, зградама. 
Ка свакој насеобини води такав друм, ис 
тога су путови тако изукрштани, да ти се на 
оном зеленилу чини као неки лавиринат. То 
је густа једна мрежа од шосеја, у којој би 
сваки, ко је не познаје, могао да залута. Чи- 
тав дан возили смо се по томе лавиринту, и 
и ја не могох да се оријентирам на којој 
страни се налази варош: нити знам с које смо 
стране пошли, ни с које се вратили. На овим 
друмовима је особита лепа перспектива: сваки 
има свој нагиб, и гледалац има или више или 
ниже тачке у перспективи, више се гледају 
лепо зарад јачег осветљења, а ниже зарад 
гушћег хлада; а кад се у коме крају нађе 
чистина, она из далека блешти на друму, као 
да пламен лиже то место. Нигде, можда, у 
свету сликар пејзажа не би могао наћи лепше 
мотиве за своје слике но овде; сваки кутић 
је дражестан табло за себе. 

Мимо нас пролазе Сингалези, људи и жене, 
с бременом на раменима, и ми не можемо да их 
разликујемо којега су пола, док се не до- 

ближе к нама, јер је њихово ношиво, као што 
рекох, једнако, а поврх тога мушко и женско 
плете косе у курјуке, обавије ове у пунђе 
које утврђује великим чешљевима, и — по- 
везује главу. И ако су Сингалези малабар- 
скога порекла, ипак се на њиховој кожи 
опажа угасито сива нијанса у мркој кожи. 
Мушки су махом високи и коштуњави, и та 
их особина лучи од ситнијих португиских 
мелеза. енске су веома правилна стаса, 
„лепих црта, сјајне црне косе, дивотно лепих 
зуба, и што ми се највише допадаше на њима, 
немају никаква украса на лицу, на рукама и 
ногама, као њихове саплеменице у Индији. 
Међу Сингалезима очувало се предање, да 
је Адам на Цејлону живео и умро. Отуд 
се највиши брдски врх и зове „Адамов Рт“. 
Одиста, већег и лепшег споменика и не мо- 
гаше један народ дићи праоцу нашега рода! 
Ја сам то чудновато, шиљасто брдо гледао 
из ближе са западне обале Цејлона и поме- 
нућу га, кад проведем свога читаоца онуда. 
Овде ћу напоменути да се верска легенда 
мусулманска о Адаму коси са овом сингале- 
ском. Она вели — као што нам чувени Ен- 
глез а турски хаџија, Банрт, прича — да је 
Адам, протеран из свога раја, зарад нама по- 
знате облапорности своје, сишао у долине 
цејлонске, а Ева да је отишла западу, на 
гору Арафат и ту живела; у томе својевољ- 
ном разводу да се је Адаму најзад досадило 
самовање; да је пошао да потражи своју жену 
и да је одиста нашао на томе брду, које лежи 

шест сахата источно од Меке. Ту су живели 
— прича се — заједно, у долини Муни, коју 
и данас правоверни свет држи за свето место. 
Ту су — вели легенда — и умрли; али, како 
изгледа, они нису заједно и сахрањени, јер Ева, 
као што сам већ причао своме читаоцу, са- 
храњена је иза Џеде, на обали Црвенога Мора, 
а о гробу Адамову не зна та легенда ништа, 
и, ако Сингалези тврде да је Адам међу њима 
умро, нико им то не може да оспори. Можда 
се Адам, кад је остао удовац, опет вратио 
на Цејлон, што му, по истој легенди, није 
било тешко, јер где је стао ногом, ту је никла 
варош, а те су у оним крајевима доста уда- 
љене једна од друге. На нас Европљане чу- 
дновато утичу ова предања! Мене је, кроза, 
све време, док сам се бавио на Цејлону, са- 
влађивао осећај да сам у колевци људскога 
рода, и кога бих год од Сингалеза срео на 
путу, држао бих да је директни потомак 
„оца Адама“. Истина, ова претпоставка, не 
баца најлепшу светлост на супружничку вер- 
ност нашега праоца, кад узмемо да Еве није 
било код куће, али најзад, ко зна, какве су 
друштвене установе биле у оно време, и ка- 
кви су појмови тада владали о супружанству 
у опште, а о верности у њему понаособ!... 
Свакако је Цејлон једино место, где човек 
може да се замисли у природном стању своме: 
храна му пада у уста скоро са сваког дрвета, 
у стручку сваке палме налази се извор за 
свеж напитак; блага топлота у хладу коко- 
ске палме развија његову снагу без култур- 

них придевака — њему није од потребе да 
се чува од зиме, а од жеге може га закло- 
нити сваки банански лист, па ако је потреба, 
и кад су у Авоје, као „Поли Виржинија“.“ 
Та топлота је извор његове живахности и 
веселости, а природом олакшани живот биће 
узрок његове питомине и добрих нрава ње- 
гових. Ја сам нарочито пропитивао за енгле- 
ске апсане, и рекоше ми да их нема. За мале 
иступе (а ти се дешавају врло ретко, и то 
од Португиза) довољан је — бамбус, а Ен- 
_глези су сувише економни народ, да би се 
лако приволели да издржавају туђе преступ- 
нике својим новцем; они и своје шаљу у Ау- 
стралију, да се тамо хране како знају.... Имају 
они других начина да се опросте својих по- 
литичких „злочинаца“; простих и тако нема 
у ономе крају. — 

На сваком месту пространога Истока обра- 
ћао сам пажњу на малену децу: на који 
се начин хране и носе. За мене је то на И- 
стоку била особена студија, јер сам одмах иза 
границе Европе опазио дасу људи стаситији 
и правилније развијени, но у Европи. Мислим 
да се нећу преварити ако речем да наруше- 
ном сразмеру европскога стаса главни узрок 
лежи у начину, како се дете држи у првим 
годинама својим. Деца на Истоку проведу 
прве своје две године већином лежећки, на 
отврдим равним постељама, застртим само 
асуром. Такав положај омогућава кичми де- 

тињој да се правилно развија, док не очврсне. 
Арапка држи своје малено дете, које лежи 
на дасци, на своја укрштена колена, и ту га 
њиха, док је мало. Кад поодрасте, носи га на 
рамену, тако да је трбухом окренуто глави; 
обе му ноге висе, једна дуж прсију а друга 
дуж плећа материних, а ручицама држи се 
за главу. У оба случаја Арапка ради свој 
женски посао, било да седи или да ходи. 
Хинду-жена простре своје дете крај себе, а 
никако га не узима на руке, и кад хоће да 
га доји, она се пружи крај њега. Кад од- 
расте дете, она га носи на једном или дру- 
гом куку, правећи му од десног или левог 
бедра удобно седло, а држећи га руком опа- 
саног уза се. У томе положају, дете мора 
кичму да држи право, пригибајући се мало 
натраг, и то је узрок што Хинди имају тако 
прав стас. У нас, као што знамо, носе се ма- 
лена деца на рукама, те је кичма вазда под 
притиском тешке дечје главе, и не може сло- 
бодно да се развије. Отуд висока рамена, а 
гдешто и крива кичма у већине Европљана, 
и то сакаћење стаса наставља се за тиму 
школи и у радионици. На Цејлону ја не ви- 
дех ни једне жене с малим дететом на улици, 
и из тога сам извео, да матере и не носе 
своју децу са собом. Пропитујући трговце што 
долажаху на брод да није мати, док доји, по 
обредима древних народа „нечиста“, не могох 
да добијем од њих јасна одговора, из чега 
сам опет извео, да неће са странцима да го- 
воре о својој породици. 

Мореуз, што дели острво Цејлон од инди- 
ског копна, узан је, плитак и начичкан сте- 
нама. Цела његова Формација показује јасно 
да га је од Индиског Полуострва одвојила. 
сила морских валова. У томе се мореузу пате 
две животиње, које Цејлону знатно увећавају 
и тако голем приход. То је корњача и би- 
серна шкољка. Корњача је мања но што се 
виђа на источним обалама. Средиземнога Мора 
али је ипак толико голема, да је човек с на- 
пором диже. Њезин је штит нежнији и мекши 
но у сириске јој другарице, те се с тога од њега 
режу разнолики предмети и продају на цеј- 
лонској пијаци. Боја је те коре од лимунова 
жутила, кроза све нијансе жуте и неранџа- 
сте боје, до угавито мрке, а у ту основну боју 
сливају се црне пеге разне величине. Највећу 
вредност има кора чије се жутило. највише 
примакло злату. Од ње се праве скупоцени. 
чешљеви, а од ових опет најлепши виђају се 
на главама сингалеских богаташа. Они, као 
што рекох, шчешљају сву своју косу у по- 
тиљак, свежу је ту у пунђу, коју утврде че- 
шљем, а крајеви од курјука спуштају се низа 
плећа. Како међу Сингалезима има много ћо- 
савих, то је мучно разликовати старије људе по 

жене на улици, то зарад једнаке коафире, а по- 
главито зарад једнаке одеће. Опажа се на и- 
сточним народима у опште да се женска одећа 
у кроју јако подудара са-мушком, поглавито 
горњи слојеви одеће. Кад мисирски Арап зими 
повеже главу, мучно га је разликовати од 
жене. Тек у кући, пошто се скине горња. 


ЦЕЈЛОН 193 


одећа, истиче се разлика у оба мола. Почевши 
од Мале Азије па до Хине, по улици се ро- 
дови могу из даљине разликовати само по 
глави, а код Сингалеза, како видесмо, ни по 
њојзи не. 

Најпријатније дане у своме животу провео 
сам у луци од Коломба. Кад бих се из јутра 
попео на кров опранога брода и погледао 
предео унаокруг, чисто би ме занела његова 
лепота. На источној обали луке су густи лу- 
гови од кокосове палме која расте у висину 
и на врху рашири своје густо лишће у 0об- 
лику кишобрана. У хладу овога луга све- 
тлуца по која бела кућа усред ливаде, и сво- 
јим блеском сузбија монотонију предела, као 
оно звезде на небу што чине. Са западне 
стране стоји дуга долма, саграђена од бе- 
тонских коцака необичне величине, која чува, 
луку од огромних океанских валова за време 
монсуна. На јужној страни лежи тврђава, ози- 
дана на брежуљку, тако да се куће у њојзи 
виде. Те су куће западнога кроја, с том раз- 
ликом, што имају два крова и свака лежи 
у средини баште. Кад бих се пустио да пи- 
шем о лепоти ових вртова, морао бих најпре 
наћи мастило састављено од свију боја што 
раскошна тропска природа тако чудновато 
прелива једну у другу, и морао бих место 
пера узети кичицу. Те су боје вероватно и 
подстицале пријатно расположење у мени, 
кад год бих се изгубио у гледање околине. 
Али с тим бојама је скопчан и мирис, нежан 
и пријатан, и тај је, вероватно, имао свога 

удела у том расположењу, које донде нисам 
осетио у тој мери. Са те дражесне околине, 
у луци, уздиже се земљиште све више, што 
се поглед више одмиче од обале, и планови 
се у перспективи поступно почну преливати 
од зеленила у модрило, док се на осојцима 
високих гора цејлонских не изгубе у нежну 
љубичасту боју. Пигде се нисам тако тешко 
растао со пределом, као са овим овде. Кад је 
дошао дан поласка, не хтедох се ни извести 
на крај, да могу само сит да га се нагледам. 

И сад у овоме часу, кад ми успомена живо 
слика тај, да речем, чаробни кут земље, на- 
лазим се под утиском тога осећаја, и ако не 
у тој мери. Као да ме и сад облећу бели као 
снег галебови; као да видим око себе зелен- 
касту воду у луци и ајкуље које се одмере- · 
ним темпом крећу по њојзи; као да гледам 
на пространом зренику ону исту чудновату 
игру боја; као да осећам око себе оно исто 
опијајуће дејство неодредљива али неисказано 
пријатна мириса. Око мене светлуцају живе 
боје оног драгог камена и сјајна белота онога 
крупног бисера, који ме је, док сам тамо 
стајао, неколико пута подсетио како сам убог, 
да ни једно зрнце не могу од онуд са собом 
да понесем. Али најзад осећам и то како 
је мучно дати слику овога краснога кута 
земаљскога у скученом оквиру неколиких 
речи, и дивим се оним вештацима који су, 
као де Амичис, пером умели да сликају оне 
земље које су прошли. Пошао сам са Цеј- 
лона с уверењем да се тај комад земље нај- 

боље може упоредити са мирисним прсима 
женским, кад се наките одабраним цвећем и 
богатим адиђаром. — Цејлон, као предео, 
спада у врсту оних предмета, који, кад их 
једном угледамо, остављају сталан утисак у 
души, те нам, кад год их се сетимо, затре- 
пере пред очима. Он је међу пределима то, 
што су међу варошима Цариград и Млеци 
— предмети који тако силно засењују очи, 
да се душа сваколика стече у њих, да им 
помогне гледати. То је Цејлон! 


РЕЧНИК 


(Окраћења: арап.—арапски, грч.—трчки, ингл.—инглиски, лат,—ла- 

тински, нем. немачки, пер.—персиски, сл.—словепски, тад.—та- 

лијански, тур. турски, Фр.—Француски, ши. штански. — Многе 

речи у облику, у ком су у овој књизи употребљене, не потичу 

непосредно из обележепога извора него преко другога кога језика, 
највише немачкога.) 

Абд-ел-Кадер, емир арапски у Алжиру; борио се 15 
година с Французима за слободу свога народа, док 1847 не паде 
у ропство. 

аблуција (лат.), умивање (по прописима Мухамедовим). 

авантиријер (фр.), човек без своје куће и иуања који 
у свету живи од преваре и среће, пробисвет. 

агрономија (грч.), ратарство, пољска привреда. 

Ајур-Веда (Апур-Веда, Јаџур-Веда), један од четири ве- 
дика одељка најстаријих индиских књижевних производа, 10- 
знатих под општим именом Веда. Ту су,у главном, прописи свих 
жртвених обреда. 

акација, дрво из Фамилије стидљивака (тпозасеае), успева 
у топлим пределима. Доста личи на багрен. 

Алах ил Алах ! (арап.), Бог је Бог. 

Албион, старо име (сад само у песмама) за ведикобри- 
ташско острво (Интлиску и Скотску). 

Албионац, Инглиз (в. Албион). 

амбулантан (лат.), који шета, покретан. 

амијенски мир, мир склопљен 1802 године у ранцу- 
ској вароши Амјену између Француске (у којој је тада владао 
Наполеон Бонапарта као консул), Инглиске, Шпаније и Батав- 
ске Републике, како се у то време била прозвала Холандија. 
Том приликом Инглиска врати Француској, Шпанији и Баташ- 
ској Републици све насеобине које им је дотадашњим ратом била 
заузела, само задржа у Азији Цејлон и у Америци Тринида 

Амур, велика река у североисточној Азији, утиче у 
Охотско Море. 

анонеирати (гр.), објављивати, оглашавати. 

Антоније, један одтри члана другога тријумвирата рим- 
скога (43 године пре Христа), склопљеног против сенатске ре- 
публиканске странке. После победе над заједничким противни- 

ком дође до раздора између тријумвира, и Антоније, који се за 
то време највише бавио у Александрији код Клеопатре (в. Кле- 
опатра), буде побеђен од Октавијана (в. Октавијан) и склони се 
испред њега у Мисир, где сам себи живот одузе. 

арабеске, у сликарству и вајарству орнаменат (уврас) 
у ком се по арапском начину преплеће лишће и други цртежи. 

аркада (дат. преко модерних језика), трем или ходник од 
низа лукова на стубовима. 


баир, бајир (тур.), обала. 

бајадера (португалски преко других јевропских језика), 
играчица (индиска). 

баланеирати (р.), љуљати се, лебдети. 

банак (тад.), спруд. 

баркарол (тал.), лађар (на барци). 

бастион (гр.), грста утврђења. 

Бедуин, номадски становник по пустињама арапским, 
сирским и североафричким. 

Бенгал, област у североисточном делу Индије око до- 
њега тока река Гангеса и Брамапутре. 

"бетонски, који је од бетона, лепа који се стврдне у води. 

бивуак (р.), место где се у пољу приустави војска. 

бизистан (перс.), безистан, у Царпграду и другде пазар 
покривен сводовима. 

Бокарез, човек из Бокаре, државе у Туркестану (Сред- 
њој Азији), која сад стоји под руским утицајем. 

Бриндизи, знатно место и пристаниште на Јадранском 
Мору у јужној Италији. У њ се стиче велики део саобраћаја 
Италије и средње и северозападне Европе, што одатле наставља, 
пут морем на Исток. — Бриндизи је у римско време био знатна 
тачка, везујући цео Исток с Италијом. У њему се концентри- 
сала војска при прелазу на Балканско Полуострво или даље на 
Исток (в. Валона). 

булдог, врста паса „дога“, има округлу главу, кратку 
њушку, а усне му висе са стране; веома је срчан и: против 
најснажнијих зверова. 

булевар (тр.), удица засађена дрвима. 

бурика (ор.), магаре, кљусе. 


Валона, Авлона, град на арбанаском приморју јужно од 
Драча. Тај је крај био више пута поприште великих истори- 
ских догађаја, нп. 48 године пре Христа у великом римском 
грађанском рату између Јулија Цезара и Помпеја (сенатске 
странке). Против велике војске Помпејеве Цезар беше превео 
из Италије само предводницу своје војске, којој се главнина ску- 
пљала и укрцавала у Брундузији (Бриндизи), тако да велики вој- 
вода поста нестрпљив те се на маленој лађици навезе на уз- 
буркано море, да се провуче, неопажен од непријатељског бро- 
довља, до Брундузије и да лично пожури прелазак својих. 

вегетабилан (лат.), биљни. 

Веда, човек дравидске расе која је као урођеничка па- 
ссљавала Цејлон, те су Веде прилично чисте крви дравидске, и 
живе сад по шумовитим пр:делима у унутрашњости Цејлона. 

ведета (ор.), стражара. 

ведски, који припада Ведама (народу). 

веикл (гр.), кола 

ветурин (тал.), кочијаш. 

вехикл, в. вешкл. 

волтижирати (тал. преко Фр.), скакати пи преметати се 
(обично о игри на ужету). 


Гангес, велика река у предњој Индији; извире у јужној 
суподини Хималаја а утиче у Бенгалски Задив; пред ушћем се 
састаје с Брамапутром и чини највећу делту на земљи. 

Гаргањеско Брдо, ртасто полуострво и брдо на њему 
у јужној Италији на Јадранском Мору-према Дубровнику и Боци. 

генерација (лат.), колено, покодење, појас људи. 

гласија (тр.), чист и раван нагиб који се благо спушта 
с врха какога утврђења у равницу. 

Гоа, португалска област у Предњој Индији са 32702 ви- 
лометара и преко 400.000 становника, већином португалскога 
порекла. Средиште је некад био области, и свим португал- 
ским владавинама у Индији, град Гоа који су 1510 године Пор- 
тугалци заузели, а сад је и управа и сав значај прешао у Нову 
Гоу (УПћа поуа де Соа), пошто је стара постала врло нездрава. 

гуљ (маџарски), гуља, крд говеда. 


Дамијета, знатна варош са преко 40.000 становника на 
једном од Нилових рукава. 

датула (тал.), датала, урма, плод неких зричких палама. 

Дели, Дехли, знаменита и стара варош у предњониди- 
ској области Пенџабу; некад престоница мпогих индиских ди- 
настија, сад је знатно трговачко место. 

дентиста (лат.), зубни лекар. 

депб (р.), стовариште, магазин, слрема, остава. 

дервиш (пере. тур.), турски калуђер. 

деривација (лат.), одстушање у страну. 

дига (Фр., насип (подигнут против воде). 

диекусија (лат.), расправа, препирка. 

долма (тур.), насип. 

древни (рускосл ), старински. 

дрога (фр.), неке лекарије и зачинке. 

дурашан. трајан, држећ. 


ебаново дрво (грч.), абонос, једрац црн, чврст и јако 
збијен од дрвета ебана које расте у Источној Индији и на 
Цејлону. 

Еден, рај, место где је као у рају. 

Езбекија, главни трг у мисирској престоници Капру, 
украшен дивним зградама и лепом градином. 

екекедив, који је био кедив (мисирски владалац). 'Таки 
је екскедив Исмаил-паша, која се одрекао престола 1876 године. 

експортан (лат.), извозан, извозачки, који робу једне 
земље продаје на страну. 

експорт-ципеле, обућа израђена да се извози из неке 
земље (в. експортан). 

Елдорадо (шпан.) се каже о месту пуном лепота, дражи, 
уживања или блага. 

елита (гр.), оно што је виђеније, угледније, бирано. 

Елора, варош у северном делу Индије, у области Ауран- 
табаду, знатна са својих (на број 30) храмова издубених у је- 
дном гранитном брегу; за поједине храмове дубла се стена до 
25 метара у висину, до 45 м. у дубину и до 82 м. у ширину. 

есекамотажа (тр.), хитро узимање, подметање, или са- 
кривање нечега. 

еекамотер (гр.), опсенар, комедијаш, „мађионичар“. 

ескорта (Фр.), оружана пратња. 

етапа (ер.), даник или конак на путу војничком, стапица. 


жалусија, жалусвна (ср.), решеткасти дрвени каџак, 
или завеса од танких дашчица (на прозорима) кроз које струји 
ваздух, а спољашња светлост и сунце не продиру. 


Зант, в. Јонска Острва. 

здол, оздо, с доње стране. 

зодијак (грч.), (привидна) путања коју сунце пређе преко 
године на небеском своду. 


Изманилија, варошица па Суецком Каналу, подигнута 
1861 при копању канала. 

импорирати (лат.), увозити, упосити (неку трговину у 
неку земљу). 

импровизирати, импровизовати (лат.), саставити, на- 
чинити, скрпити на брзу руку. 

индиго (лат. па Фецт=индиски), чивит, плавило. 

индолентан (лат.), немаран, равнодушан. 

интервенирати (лат.), умешати се. 

иншалах (арап. ин ша Алах = ако хоће Бог), ако Бог 
да, ако је Божја вољагкако је Божја воља. 

исполински (старослов., руски), који је као што бива 
у исполина (дива, џипа врло велики. 

Итака, в. Јонска Острва. 


јавански, који је с Јаве, великога сундскога острва у 
Индиском Архипелагу. Јава је у холандским рукама. 


РУЗВРО 

Јонска Острва, гомила грчких острва у Јонском Мору 
према јужној Арбапасвој и Грчкој; најзнатнија су острва Кро, 
Левкадија, Итака, Кефалонија, Зант. Пошто су некодика века 
била под млетачком влашћу, дочекаше разне промепе кад 1797 
паде млетачка држава, док их париски мир 1815 године не од- 
реди под инглиску заштиту; под њом су остала до 18683, кад 
се Инглиска одрече заштите у корист грчке краљевине. 

језуитски, што припада језуитском (исусовачком) релу 
калуђерском (у католика). 

јеменли (тур.), јеменски, из Јемена. 

јужни крет, четири сјајне звезде небеснота свода које 
стоје као на четири краја кренога знака. 


кабриолет (тр.), лаке двоколице. 

каваз (тур.), оружани момак код консула и других ди- 
пломатских представника на отоманском Истоку. 

кал, (као), блато, глиб, нечистота, 

калејидоскоп (грч.), „чаробно огледало“, справа осно- 
вана на физичком закону одбијања светлости, у којој се оком 
види низ лепих слика које се, окретањем справе, једна за дру- 
том слажу и разлажу бескрајно. 

калор (лат.), топлота, телесна топлота. 

камеја (лат.), (драги) камен или шкољка са каквом испуп- 
чено изрезаном сликом. 

Камоене, Луј де, највећи португалски песник (1524 — 

1780), знатан нарочито са свога спева „Оз Глазтадаз“, у коме, 

певајући како је Васко де Гама пронашао око Африке пут у Ип- 
дију (1498), слави уједно сва велика историска дела свога на- 
рода. Једна од најлепших страна овога спева јесте песничко 
сликање земље и мора на Истоку, где га је песник, у главном, 
и испевао. 

Канал, иначе Ла-Манш, део Атлданскога Океана између 
Инглиске и Француске. 

канаља (тал.), псето (у псовци). 

Кандија, Крит, отоманско острво с јужне стране Јегеј- 
ског Мора; на њему су честе борбе између хришћанскога и 
турскога становништва. 

сапјсша, летње време од 22 јула до 22 августа, по но- 
вом, звали су Римљапи саштеша по сазвежђу великога пса (са- 
п15) које се тада са сунцем рађа и залази па пебу; та је реч 
после добила у смисао „пасјих врућина“. 

канцона (тал.), врста лирских песама прованског порекла. 

Кап, најјужнији део Африке и на њему насеобинска 06- 
ласт, сад у инглиским рукама. 

капишон (Фр.), кукуљача, капуљача. 

карарески мрамор, мрамор, мермер из околине талијан- 
ске вароши Караре у маса - карарској области, познат већ 
2000 година, сматра се најбољим мрамором на свету за вајарске 

послове; боје је или чисто беле или са црним, жутим или зсле- 
ним браздицама (жилицима). |" 

сагрет-аеајег (ингл.), који тргује (трговац) с простир- 
кама, ћилимима. 

каекада (тал. преко Фр. ), слап, „водопад“. 

кастинески, што припада касти (једном од сталежа на 
које је подељено друштво у Индији). 

кафтан (тур.), торња хаљина. 

Кефалонија, в. Јонска Острва. 

кирије (грч.), господине ! 

Кјаја (управ Елмега ф: Омаја), најлепша улица у На- 
пуљу и главно шеталиште напуљске господштине; њој је с једне 
стране низ палата а с друге обала морска и на обали дивна 
варошка градина. 

Клеопатра, последња мисирска царица Птоломијеве ди- 
пастије, позната са своје лепоте и љубавних дражи, којима је 
задобила своје непријатеље: Јулија Цезара и, после њега, Ап- 
тонија. 

Клеопатрине Игле, два обедиска из ХУГзвека пре Хри- 
ста; оба је мисирска влада продала, те је један од 1878 у Лон- 
дону а други од 1880 у Њујорку. 

коафира (Фр.), начин чешљања косе. 

кобра (португалски сођта Фа! сареПо; пала бтрпдтанз), оча- 
лица (наочарка) веома распрострта по готово целој југоисточ- 
ној Азији. 

колекта (лат.), прилози добровољно дани. 

колеџ (интл.), средњи завод у Инглиза који би одговарао 
нашој гимнасији, нарочито вишој гимнасији. 

колонада (Фр.), низ стубова (као трем) па какој гра- 
ђевини. 

комплексе (лат.), простор, скуп, гомила. 

комуникација (лат.), дружење, свеза, саобраћај, саобра 
ћајно средство. 

комуницирати (лат.), бити у вези. 

конвекција (фр. сопбесПоп), еспап који Фабрике израђују 
у великим количинама. 

коничан (лат.), купаст. 

контемплативан (лат.), мисаон, који се предаје разми- 
шљању, мисаоном посматрању, умственом размишљању. 

контрабанда (шпан.), криумчарење. 

конфесија (лат.), вера. 

конфор (ор.), што чини живљење удобним, удобност. 

кордован, грста коже овчје или козје (налик на саојан 
и марокин), названа је тако по шпанском граду Кордови, тде 
се некад израђивала. 

корзо (тал.), улица, најпре по талијанским варошима а 
за тим и по осталој Европи, којом се варошка господштина шета 
на колима. 


кориговати (лат.), исправљати. 


"РЕЗЕ. “~, > 


Кофте, део народа у Мисиру, пореклом од старих Ми- 
сираца ; хришћани су и припадају засебној јакобитској цркви; 
свој стари језик изгубили су те говоре арапски. 

Крф, в. Јонска Острва. 

кули, надничари у Предњој Индији, па и осталом Истоку. 

култ (лат.), обожавање, поштовање. 

куре (брода— лат.), пловљење. 


Левкадија, в. Јонска Острва. 

Лесепе, Фердинанд, Француски дипломат и енжењер, ро- 
ђен 1805 у Версају у Француској. Његова је мисао и дело Су- 
ецки Канал који је он отпочео 1859 а свршио 1869. 

либиска пустиња, источни део Сахаре, покривен жи- 
вим песком. 

ливорнски мрамор, мрамор, мермер, који се по Истоку 
веома извози преко талијанске вароши Ливорна у Тоскани. 

локомоција (ор.), кретање, премештање. 


Мадрае, варош на источној (короманделској) обали Пре- 
дње Индије са 406.000 становника. 

мајнхер (нем.), мој господине ! 

мајордом (лат.), најстарији међу слугама у богаташким 
кућама који упратља послугом на обеду. 

малабареко приморје, западна обала Предње Ипдије. 

Мамелуци (арап.), војпици засебне војске мисипрских сул- 
тана. Опи су почели све више утицати на државне послове; на- 
рочито од 1250 годике, те посташе пра:и господари у земљи 
не само за владе домаћих султана него и кад Османлије (под 
султаном Селимом 1, 1517) обладаше Мисиром. Тако је остало, 
све док им Наполеон [ не саломи силу 1798. 

Мамон (арамејски), персониФиковано, оличено богатст.о; 
бог богатства. 

манго, источноипдиска воћка са веома укусним плодом, 
може имати у висину до 12 метара. 

Манила, варош на шпанском острву Луцону, највећем 
од Филипипских Острва у Тихом Океану. 

манипулирати (Фр.), радити, распоређивати, мешати итд. 
руком, руковати. 

мантиља (тал.), женски огртач. 

Марсиља, Марсеј, варош и пристаниште у јужној Фран. 
цуској; главно приморско трговиште на јевропском коптиненту 
и главна саобраћајна тачка Француске с Атриком и с Истоком. 

медуза, морска животиња (припада целентератима—ду- 
пљарима или бестрбушњацима) веома нежне грађе и врло живих 
боја; има је и у свима јевропским мојиха. 

тетепћо от (лат.), сети се да ћеш умрети. 

меркантилан (тал.), трговачки. 

мока, кафа која рађа у околини јеменске вароши Моке. 

монета (лат.), новац. 
монитор, врста лађа обложених металпим илочама, о- 
клопом. 

_ монеун (арап.), ветар који наизменце дува лети са Ич- 
дискога Океана према индиском копну (кад је над океаном хлад- 
нији и гушћи ваздух) а зими (кад је на копну хладније) са 
копна према Индиском Океану. 

мошеја (арап. преко тад. и нем.), богомоља (у мухаме- 
доваца). 

муезин (тур.), викач који у мухамедоваца позива. право- 
верне пет пута дневно на молитву. 

муеје (Фр), господин, господине! 


набаб, мусломански кнез у Индији а (по овима) и други 
раскошни богаташи. 

натуралија (лат.), природни предмет (биљка, животиња, 
руде итд.) 

Нелзон, велики бродовођа иптлиски. Кад је Наполеон 
Бонапарта 1798 године пошао на Мисир, одакле је мислио пот. 
копати и уништитв инглиску моћ у Индији, и освојио га, стигне 
Нелзоп са својим бродовљем и уништи његово код Абукира (1 
августа) те тим пресече везу Наполеону с Француском, тако да 
је овај с тога морао доцпије оставити Мисир и своје прве на- 
мере. О тој борби и о једџом и другом заточнику живи и сад 
предање на Нилу. Нелзон је јуначки пстипуо у великој помор- 
ској бици код Трафалгара у Шпанији, у којој је победио здру· 
жено Француско и шпанско бродовље (1805). 

ниво (ср.), равна површина, површина (0 води). 

нијанса (Фр.), поступни прелаз једне бојеу другу, пре- 
лаз или преливање једне исте боје. 

Нова Јорка, Њујорк. 

ноторичан (лат.), опште, јавно познат. 

нумизматеки (грч.), који се тиче старих новаца. 


ожичица, лажичица, део тела испод лажних ребара. 

овартати (тал., облепити лепом. 

окрут, окрутан, силнички, насилан, 

Октавијан, један од три члана другога тријумвирата 
римскога. Пошто се опростио и општег непријатеља, републи- 
канаца, и трећега трајумвира (Лепида), удари и на другога, Ан- 
тонија, победи га код Акције и пође за њим у потеру у Мисир 
(в. Антоније). 

олош, свакојаки смет, ђубре што вода снесе; што је нај- 
торе у неком друштву. 

Оп мадие 4' у Тајззег се реп Че ртебе сћтебеппе ди' оп 
а сопзегув сћех 501 (фр.) — може се лако изгубити и опо мало 
хришћанске побожности што се још затекло. 

опсервација (лат.), посматрање положаја звезда. 

оријентирати се (лат.), истраживати стад („положај“) 
места на ком се веко налази 

Отока од Палка, морска отока 'канал) између Предње 
Индије и Цејлона. Постала је што се Цејлоп, који је био не- 
кад спојен с копном, одвојио од Индије; услед такога постапка 
отока је плитка, а пличину повећавају многи коралски спрудови. 

ортодоке (грч.), који мисли или се понаша сагласно с 
правилним (усвојеним) учењем верским (црквеним), правовергн, 
православап. 

очалица (паја), врста отровних змија. 


павиљон (ор.), чгрдак, чардачић, ћошак (киоск). 

пагански (лат.), миогобожачки, незнабожачки (према хри- 
шћанскох). 

Палк, г. Отока од Палка. 

палмира, врста палме. 

панка. Опис ове махалице за ветрење соба види у спису 
на страни 72. У најновије доба почео се употребљавати елек- 
трични мотор за окретање панке. 

паралитичан, (грч.) узет, на коме је узетост (паралиса). 

парапет (тал.), наслон или ограда дуж крова око лађе. 

пезевенк (тур.), подводник. 

пени (у множини пепс. — ингл.), ситан инглиски новац, 
двапаести део шилипта. 

пенинсуларна компанија, правим именом Репизшаг 
апа Оплепба] ЗЕват-МаујсаНоп Сотрапу, највеће бродарско 
друштво иптлиско. 

пенс,; в. пени. 

пилот, пилота (холандски), гођа који је вешт веком ме- 
сту, те калаузи лађи на мору. 

пињата (тал.), котао за варење. 

плонтажа (Фр.), сад, имање у јевропским насеобинама 
(по Индији, Африци итд.). 

плантажист, човек који обрађује плантаже (в. плантажа). 

плато (р.), висораваџ, равно земљиште на знатној ви- 
сини над морском површином. 

ропсетеп, полисмен (инг.), полициски стражар инглиски. 

Помпејев Стуб, 20 метара висок стуб који је у почетку 
ТУ века по Хр. подигао у Александрији римски претекат Пом- 
пеј у част цару Диоклетијану. 

портик (лат.), трем, ходник са кровом на стубовима. 

Пратер, пространо шумовито шеталиште бечко. 

прелеетан (руско-сл.), прекрасан. 

проблематичан (грч.), сумњив, који је у питању. 

продуценат (дат.), произвођач. 

прокуративе, палате са северне („старе прокуративе«) 
и са јужне стране („нове прокуративе«) на Маркову Тргу у Мле- 
цима; прочеља им имају при земљи целом дужином мраморне 
аркаде. 

пропелер (ингл.), на парним лађама онај део махине. 

обликом налик точку, који окретањем у води и ударањем оти- 
скује („тера“) лађу у напред. 

протекција ( на заштита. 

профан (лат.), који не припада дркви, (у препесеном 
смислу) непосвећен у неку тајну или посао у опште. 

профил (р.), пресек. 

процедура (лат.), поступак, начин рада. 

пургаторија (лат.), чистилиште, где се душе по учењу 
католичке цркве опраштају, чисте од грехова. Обично се за- 
мишља да се тамо душе муче у огњу. 


рабин (јевреј.), учитељ и зпалац јеврејског верског учења. 

радијално (лат.), зракасто, као зраци расути на све 
стране у округ. 

разуре, развалине. 

раритет (лат.), реткост. 

регија (лат.), област, предео. 

гегтагеа (ипла.), (о писму) препоручено. 

редиф (арап.), у Отоманској Царевини војска, као народна, 
одвојена од стајаће (низама). 

реморкирати (тал. фр. преко нем.) вући за собом (о лађама). 

ренесанса (р.), препорођај који је од почетка ХУ века 
настао у уметностима услед тежње да се, нарочито у грађеви- 
нама, иде стопама старих класичких споменика и услед пробу- 
ђенога осећања пртроде. Он је у време од 1500 до 1560 године 
достигао вршак свога цветања, кад су се нарочито одликовали 
римски уметници („римска ренесанса“). 

Реунисиска Острва, Француска острва према јужној 
Атрици источно од Мадагаскара а јужно од "Светога Маурица. 

ритуалан (лат.), који је по пропису верских обреда, 
обредан. 

Розета, варош па западном од главних рукава Нилова 
ушћа. На самом ушћу налази се кула светлиља. 

рондо (гр.), округао бокор начињен од цвећа у градини 


Сајгун, главно место у Француској насеобини Кочипхити 
у Задњој Индији. 

сакраментека канаља (тал.), ружна пеовка. 

саламандра, даждевњак, водоземац о ком се веровало, 
да не може у ватри да изгори. 

салва (лат. преко модерних језика), поздрав паљбом из 
топова или пушака. 

сабмук, »брод с једним големим једром и предњим ма- 
леним (Флоком).“ 

сандал (грч.), источњачка обућа (налик опанка) која торњи 
део стопале покрива само делом. 

сандалово дрво, једрац од разних врста санталацеа, 
дрвећа сандалскога (санталскога) које се највише у Источној. 


Ипдији гаји; има лепу белу или жуту боју и угодан мирис (на- 
лик на ружични). 
санскрт, стари индиски књижевни језик. 

сарук (тур.), повез око главе (обично у Турака), чалма. 

сверичан (грч.), кругљаст, лоптаст. 

Свети Мауриц, старим именом Ил-де-Франс, британско 
острво према јужној Атрици, источпо од Мадагаскара. 

семафор (грч.), пиштаљка на лађи за давање зплкова. 

сер (ингл.), тоспе дип, господине ! 

серапејски храм, Серапеум, знаменити храм који је у 
Александрији био посвећен старомисирском богу Серапу. 

серпентин, стена састављена главним делом од мине- 
рада који се такође зове серпенти“. 

сијеста (ши.), одмарање посаз јела у подпие. 

Симр, вођа ипглиског средоземнога бродовља, кад је Ара- 
би-папа 1882 године дигао устанак у Мисиру; он је бомбардо- 
вао александриска утврђења и узео Александрију; то је био 

почетак ипглиске окупације Мисира. (Симр је 1880 године за- 

поведао здруженим бродовљем ведиких сила јевропских, кад је 
ово демонстрацијом принудило порту султанову да уступи Цр- 
ној Гори Уцињ). 

сињоре (тал.), господин, господине ! 

51 (интл.), в. сер. 

еквер (ингл.), јавна градипа ограђен. 

501- ап (фр.), тако звани, тобожњи. 

Сомали, парод етиопске гране хамитскога стабла, управ 
смеса црначка са Семптима; живе у западној Арици. 

стафажа (ср.), поједине итуре или групе прегмета, људи, 
животиња на некој слици, које су споредне а оживљавају целину. 

стук (тал.), леп. 

Суаким, Суакин, ипглиска варош у Нубији ва Црвеном 
Мору, главна слобраћајна тачка за велики део водопађе гор- 
њега Нила. 

Суецки ин Суецки Залив. 

сура (арап.), назив појединих глава или одељака Корана. 

Сурат, варош од 110.000 становника у бомбајској области 
у Индији. 


талар (лат.), дугачка набрана хаљина од врата до земље 

талмудиста, онај који се држи или поступа по Талмуду, 
спису у коме је (први пет векова после Христа) скупљено по 
предањима цело верозаконско учење јеврејско као допупа и ту- 
мач Стгром Завету. 

Тартар, (по грчкој митологији), подземни свет који би 
олговарао хришћанском паклу. 

тебгнеки, тепски, што припада старомисирској престо- 
ници Теби. 

тераса (фр.), раван кров на кући. 

пи 15 топеу (ипгл.), време је новап. 


толерантан (лат.), сношљив, трпељив. 

тортурна справа (лат. Фогбпга), муке, справа за мучење. 

Трипољ, вилајет Отоманске Царевине са западне стране 
Мисира, између овога и Туниса; главна варош зове се такође 
Трипољ. 

трокут, троугао. 

туриста (р.), човек који путује да се прође, ради за- 
довсљства. 

Туркоман, данас се управ тако зову нека племена тур- 
скога порекла у Средњој Азији, али се у овој књизи реч узима 
у смислу Турчина Османлије. 


ћелепуш (тур.), капица коју свећеник носи под шеширом. 
ћитап (тур.), књига, књига закопска, верска. 


Улвли, инглиски ђенерал, који је 1882 године после Си- 
мрова бомбардовања Александрије као заповедник инглиске оку- 
пационе војске потукао Араби-пашу и заузео Мисир. 


факир (арап.), црквени човеку Индији који живи од ми- 
лостиње. 

фасада (ер.), лице (на згради), прочеље. 

фашионебл (интл.), који је по моди или тону који даје 
одлични свет. 

федеративна борба, грађански рат који је четири го- 
дине дана (1861-64) трајао између јужних и северних Сједиње- 
них Држава Америчких и који је у њима укинуо ропство и дао 
слободу црном робљу. 

фелах (арап.), арапски сељак, ратар у Арапској, Сирији 
и нарочито Мисиру. 

феномен (грч.), појав. 

фереџе (тур.), горња хаљина у Туркиња којом се загрну 
кад где иду. 

фетишка вера, Фетиштво, обожавање Фетиша, предмета 
(пеживих) у дивљачких народа. 

фикус (Пеиз тааса), ипдиска одлика смокве; орахмани је 
сматрају светим дрветом. 

филдиш (пер. тур.), слонова кост. 

фиалигран, који је рађец Филиграном, златарском радњом 
којом се златном или сребрном жицо» плету украси. 

фпрмаменат (лат.), небески свод, који као лопта окру- 
жује земљу; онај део свода који је над северном полутином 
земљином (северно од полутара) зове се северним Фирмаментом, 
а онај који је пад јужном (јужно од полутара) јужним Фпрма- 
ментом. 

фламинго, птица висока, витка и дугога врата; перје 
јој је бело и ружичасто а ноге као кармин црвене, те је по тој 
„пламеној“ боји и названа (Фдаминго=пламенац). 

фосилан (лат. ), ископан (обично о остацима биљака и 
животиња , који је из прошлих теолошких периода те је у је- 
мним слојегима био какогод сачуцан. 

фругалан (лат.), умерен, с малим задовољан (у јелу) 
прост. 


хамсин (арап.), пустињски ветар у источном делу Сахаре. 
Херат, гдавпо место у области Херату у северозападном 
Атанистану; има око 50.000 душа и развијену ипдустрију; п0- 
знати су хератски мачеви и ћилимови. 
хипопотам, нилски коњ, велики сисар по већим рекама 
! језерима унутршшње Атрике; кожа му је преко два савтиме- 
245 дебела; пушчано је зрно лако не пробија. 


целовит, који лечи. 

цент (лат,), бакарни новац који ингдиска влада кује за 
острво Цејлон у вредности стотог дела шилинга. 

цеста, пут. 

цизеловати (р. преко нем.) израђивати (резати) дле- 
том металне предмете. 

цистерна (лат.), бистијерна, чатрња, вододржа. 

цитадела (тал. преко нем.), тврђава која брани варош. 


чашкњн (тур.), погрда човеку који пристаје за другим 
тако да трчи куда му тод овај каже и чини све чим би се овом 
умилио. 


џентлмен (ингл.), (некад само) човек племићскога рода 
а (сад) !! сваки човек који се ло свом опању, богатству или 
месту у друштву може иодвојити од простога народа, господин 
човек; господине ! 


шакал, звер сродна псу и вуку, по многим особинама 


стављају је између вука и лисице; виђа се у Грчкој, Турској 


и Далмацији, а постојбина му је Азија. 
Шамил, черкески поглавица и вођа у дугогодишњем у- 
станку на Русе, којима се на послетку морао предати (1857), 
шовеј (ор.), велики пут, насип. 
шмук (нем.), накит, нарочито златан и сребрн. 

